
CREAREA LUMII 


La început, Dumnezeu a făcut cerul și pământul. Pă- 
mântul era gol. Deasupra adâncului era întuneric și Du- 
hul lui Dumnezeu Se purta deasupra apelor. 

În ziua întâi, Dumnezeu a făcut lumina și a numit 
lumina zi și întunericul noapte. A doua zi, Dumnezeu 
a despărțit cerul de pământ. A treia zi, Dumnezeu a 
despărțit pământul de ape creând mările, apoi a creat 
vegetația: iarba și pomii roditori. A patra zi, Dumnezeu 
a făcut luminătorii mari (soarele, pentru cârmuirea zi- 
lei, și luna, pentru cârmuirea nopţii) și luminătorii mici 
(stelele). În ziua a cincea, Dumnezeu a făcut peștii și 
păsările. A făcut Dumnezeu tot felul de vieţuitoare și 
animale în apă și tot felul de păsări zburătoare sub cer. 
În ziua a șasea, Dumnezeu a făcut fiarele sălbatice, ani- 
malele domestice și toate târâtoarele pământului. Și 
le-a dat Dumnezeu fiarelor pământului și păsărilor ce- 
rului și tuturor vietăților ce se mișcă pe pământ toată 
iarba verde pentru a se hrăni. 

Și a privit Dumnezeu toate câte a făcut și a văzut că 
erau bune și le-a binecuvântat. 

CREAREA OMULUI 


În ziua a șasea, Dumnezeu a făcut pe om din ţărâna 
pământului și a suflat în fața lui suflare de viață și s-a 
făcut omul fiinţă vie. Și Dumnezeu l-a numit Adam*. Și 
apoi Dumnezeu l-a așezat pe om în grădina Edenului, 
pe care o crease pentru ca omul să o lucreze și să o 
păzească. Dumnezeu a făcut să răsară din pământ, în 
mijlocul raiului, pomul cunoștinței binelui și răului și 
pomul vieţii. 

Și Dumnezeu i-a dat lui Adam următoarea poruncă: 
Din toți pomii din rai poţi să mănânci, iar din pomul cu- 
noștinței binelui și răului să nu mănânci, căci, în ziua în 
care vei mânca din el, vei muri negreșit! 

Și Dumnezeu a văzut că nu este bine ca omul să fie 
singur și a zis: Să-i facem ajutor potrivit pentru el. și 
Dumnezeu a făcut să vină la Adam toate animalele și 
păsările, iar Adam le-a dat nume. Dar printre ele nu 
s-a găsit niciun ajutor potrivit pentru el. Atunci a adus 
Dumnezeu asupra lui Adam un somn adânc și a luat 
o coastă din trupul lui. Din această coastă a făcut-o 
Dumnezeu pe femeie și a adus-o la Adam, care o va 
numi Eva. 

După ce a creat lumea văzută, Dumnezeu a privit 
toate câte a făcut și a văzut că toate erau foarte bune. 
Dumnezeu a binecuvântat ziua a șaptea și a sfinţit-o, 
căci în ziua a șaptea S-a odihnit de toate lucrurile pe :în limba ebraică, 


care le făcuse. Adam reprezintă 
numele propriu al 


primului om; ca nume 





comun, adam înseamnă 
om. Provine din 
cuvântul ebraic adamah, 
însemnând pământ, lut. 


Facerea 1, 20 —2,3; 

IZGONIREA DIN RAI 


în grădina Edenului, Dumnezeu a făcut să crească 
tot felul de pomi cu roade gustoase. Printre aceștia 
Dumnezeu făcuse să crească și pomul vieţii și pomul 
cunoștinței binelui și răului. Șarpele era cel mai viclean 
dintre toate animalele de pe pământ. De aceea el s-a 
gândit să-l facă pe om să nu mai asculte de Dumnezeu 
și să încalce porunca dată lui. 

EI (șarpele) a ispitit-o pe Eva la pomul cunoștinței 
binelui și răului și i-a zis: Dumnezeu a zis El, oare, să nu 
mâncaţi roade din orice pom din rai? Eva a răspuns că pu- 
teau să mănânce din toți pomii raiului, numai din pomul 
cunoștinței binelui și răului le spusese Dumnezeu să nu 
mănânce, căci altfel, vor muri. Șarpele i-a răspuns: Nu, 
nu veți muri! 

Atunci femeia, socotind că rodul pomului este bun 
de mâncat, plăcut ochilor și vrednic de dorit pentru că 
dă știință, a luat din el și a mâncat și i-a dat și lui Adam. 
Atunci li s-au deschis ochii și au văzut că erau goi. Ei și-au 
cusut frunze de smochin și apoi și-au făcut acoperăminte. 

Mai târziu, Dumnezeu l-a strigat pe Adam și aces- 
ta, când a auzit glasul Lui, s-a ascuns împreună cu Eva 
printre pomii raiului, căci cunoscuse că este gol. 

Și atunci Dumnezeu i-a zis: Cine ţi-a spus că ești gol? 
Nu cumva ai mâncat din pomul din care ţi-am poruncit 
să nu mănânci? Adam nu și-a recunoscut vina, ci a dat 
vina pe Eva. Aceasta, la rândul ei, a dat vina pe șarpe, 
prin care vorbise diavolul. Atunci Dumnezeu i-a spus 
șarpelui: Dușmănie voi pune între tine și femeie, între 
sămânţa ta și sămânţa ei; aceasta îţi va zdrobi capul, iar 
tu îi vei înțepa călcâiul. În aceste cuvinte este cuprinsă 
făgăduinţa trimiterii unui Mântuitor”, care îl va izbăvi 
pe omul căzut, prin zdrobirea puterii celei răufăcătoa- 
re a șarpelui, adică a diavolului. 

* Mântuitorul sau Răs- 


Dumnezeu l-a pedepsit pe Adam să lucreze din greu A afet IE EC 


pământul pentru a obţine roadele și i-a zis: În sudoarea ae Dumnezeu siulul. 
feței tale îţi vei mânca pâinea ta, până te vei întoarce căzut prin păcatul ne- 
în pământul din care ești luat; căci pământ ești și în pă-  ascultării, este numit în 

, A limba ebraică Mesia, 
mânt te vei întoarce. e Trooper (aa 

A: Da ay în limba greacă Hristos. 

Adam a pus femeii sale numele Eva, adică „viață”,  Amandouă numele 
pentru că ea avea să fie mama tuturor oamenilor. Apoi — înseamnă: Cel-Uns (de 
Dumnezeu a făcut pentru Adam și pentru Eva îmbră- Dumnezeu cu Duhul 
căminte de piele și i-a îmbrăcat. Dumnezeu i-a scos din Sfânt și cu putere). 
grădina Edenului, ca să lucreze pământul. Și astfel i-a —racerea 2, 8-17, 
izgonit din rai. 25; 3 

CAIN ȘI ABEL 


Adam și Eva au avut mai mulţi fii și mai multe fiice, dar 
primii fii au fost Cain și Abel. Abel a fost păstor de oi, iar 
Cain lucrător de pământ. 

După un timp, Cain a adus jertfă lui Dumnezeu din 
roadele pământului. Și a adus și Abel dintre oile sale. Și 
Dumnezeu S-a uitat spre darurile lui Abel, dar spre cele 
ale lui Cain nu S-a uitat. Cain s-a întristat foarte tare. 
Atunci Dumnezeu i-a zis: Pentru ce te-ai întristat și pen- 
tru ce s-a posomorât fața ta? Când faci bine, oare nu-ţi 
este fața senină? lar de nu faci bine, păcatul bate la ușă și 
caută să te târască, dar tu biruiește-l! Cain nu a ascultat 
ce i-a spus Dumnezeu și s-a lăsat stăpânit de invidie și 
de ură. 

După aceea, Cain a zis către Abel, fratele său: Să 
ieșim la câmp! Și, ajungând ei acolo, Cain l-a omorât 
pe Abel. Atunci Dumnezeu l-a întrebat pe Cain unde 
este fratele său. Cain l-a răspuns că nu știa. Atunci 
Dumnezeu i-a zis: Ce ai făcut? Glasul sângelui fratelui 
tău strigă către Mine din pământ ... zbuciumat și fugar 
vei fi tu pe pământ. Cain l-a răspuns lui Dumnezeu că 
pedeapsa era prea mare pentru el și l-a zis astfel: De 
mă izgonești acum din pământul acesta, mă voi ascunde 
de la faţa Ta și voi fi zbuciumat și fugar pe pământ, și 
oricine mă va întâlni, mă va ucide. Dar Dumnezeu a pus 
un semn lui Cain, ca nimeni dintre oamenii care îl vor 
întâlni să nu-l omoare. 

Apoi Eva a născut un alt fiu, căruia i-a pus numele 
Set. 





ARCA LUI NOE 


Urmașii lui Adam și ai Evei au început să uite de Dum- 
nezeu. Dumnezeu a văzut răutatea oamenilor de pe 
pământ și l-a părut rău că l-a făcut pe om. Numai un 
om, numit Noe, era drept și temător de Dumnezeu. 

Dumnezeu i-a spus lui Noe că se umpluse pământul 
de nelegiuirile oamenilor. De aceea, El va trimite un po- 
top mare pe pământ, ca să-i piardă pe oameni, fiindcă 
toate cugetele și dorințele inimii lor sunt îndreptate la rău 
în toate zilele. Apoi l-a învăţat pe Noe cum să își constru- 
iască o corabie*, din lemn de salcâm, pentru a se salva 
de la potop împreună cu fiii săi, cu soția sa și cu soțiile 
fiilor săi. Totodată, i-a mai spus lui Noe să ia în corabie 
câte o pereche din toate animalele și din toate soiurile 
de păsări. 

Noe a început lucrul așa cum îi poruncise 
Dumnezeu. Când a terminat, Dumnezeu i-a zis: Intră în 
corabie, tu și toată casa ta, căci în neamul acesta numai 
pe tine te-am văzut drept înaintea Mea... Căci, peste 
șapte zile, Eu voi vărsa ploaie pe pământ, patruzeci de 
zile și patruzeci de nopți, și am să pierd de pe faţa pă- 
mântului toate făpturile câte am făcut. 

lar după șapte zile au venit asupra pământului apele 
potopului și a plouat pe pământ patruzeci de zile și pa- 
truzeci de nopți. Astfel a pierit toată suflarea de viață 
de pe pământ. După încetarea potopului, corabia s-a 
oprit pe muntele Ararat și Noe, ieșind, a adus aici jertfă 
care a plăcut lui Dumnezeu. lar Dumnezeu a zis în ini- 
ma Sa: Am socotit să nu mai blestem pământul pentru 
faptele omului, pentru că cugetul inimii omului se pleacă 
la rău din tinereţile lui și nu voi mai pierde toate vietățile, 
cum am făcut. De acum, cât va trăi pământul, semănatul 
și seceratul, frigul și căldura, vara și iarna, ziua și noap- 
tea nu vor mai înceta! Apoi Dumnezeu a zis către Noe: 

* Corabia lui Noe este 





































numită și arcă. 


Facerea 6, 5 — 9, 17 





lată, ca semn al legământului pe ca- 
re-l închei cu voi și cu tot sufletul viu 
... pun curcubeul Meu în nori... Aces- 
ta este semnul legământului pe care 
Eu l-am încheiat între Mine și tot tru- 
pul care este pe pământ. 

















“Babel înseamnă poarta 


lui Dumnezeu. 


Facerea 11, 1-9 

TURNUL BABEL 


De la potop au trecut sute de ani și oamenii au început 
din nou să se înmulțească pe pământ. În vremea ace- 
ea, toți oamenii de pe pământ vorbeau o singură limbă. 
Oamenii au găsit în ţara Senaar o câmpie și s-au așezat 
acolo. Și au zis: Haidem să ne facem o cetate și un turn 
al cărui vârf să ajungă la cer și să ne facem faimă înainte 
de a ne împrăștia pe fața a tot pământul! Dumnezeu S-a 
pogorât să vadă cetatea și turnul Babel* pe care-l zi- 
deau fiii oamenilor. Și Dumnezeu a zis: lată, toți sunt de 
un neam și o limbă au, și iată ce s-au apucat să facă și nu 
se vor opri de la ceea ce și-au pus în gând să facă. Haidem, 
dar, să Ne pogorâm și să amestecăm limbile lor, ca să nu 
se mai înțeleagă unul cu altul. 

Și așa i-a împrăștiat Dumnezeu pe tot pământul și 
oamenii au încetat să mai zidească cetatea și turnul. 
De aceea, s-a numit cetatea aceea Babilon, pentru că 
acolo Dumnezeu a amestecat limbile și a împrăștiat oa- 
menii pe toată fața pământului. 





CHEMAREA LUI AVRAM 


Multă vreme trecuse de când Dumnezeu împrăștia- 
se din Babilon pe toţi oamenii. Unul dintre urmașii lui 
Sem, fiul lui Noe, se numea Avram“. Acesta a trăit mul- 
ți ani cu soţia sa, Sara**, în pământul Haran. Într-o zi, 
Dumnezeu i-a spus lui Avram: leși din pământul tău, din 
neamul tău și din casa tatălui tău și vino în pământul pe 
care ţi-l voi arăta Eu. Și Eu voi ridica din tine un popor 
mare, te voi binecuvânta, voi mări numele tău și vei fi 
izvor de binecuvântare. Avram a plecat la chemarea lui 
Dumnezeu și s-a dus și Lot cu el. Avram avea șaptezeci 
și cinci de ani când a ieșit din Haran. El a luat-o pe Sara, 
femeia sa, pe Lot, fiul fratelui său, toate averile pe care 
le agonisiseră ei și pe toți oamenii lor din Haran. Ei au 
mers în țara Canaanului. 

Avram a străbătut țara aceasta de-a lungul ei 
până la locul numit Sichem. Pe atunci, în această 
țară, trăiau canaaneii. Acolo S-a arătat Dumnezeu 
lui Avram și i-a zis: Țara aceasta o voi da urma- 
șilor tăi. Și a zidit Avram acolo un jertfelnic lui 
Dumnezeu. De acolo a pornit Avram spre muntele care 
este la răsărit de Betel și acolo și-a întins el cortul, așa 
încât Betelul să fie la apus. A zidit acolo un jertfelnic lui 
Dumnezeu și | s-a închinat. 

Apoi Avram a plecat de acolo spre miazăzi. Fiind 
foamete în ținutul acela, Avram s-a coborât în Egipt. 





* Avram înseamnă prea- 
mărit este tatăl meu. 

** Sara, ca şi variantele 
acestui nume: 
Sarai și Sarra, 
înseamnă prințesă. 


Facerea 11, 31 — 12, 

ÎNTÂLNIREA DINTRE AVRAM 
ȘI MELCHISEDEC 


Avram cu femeia sa, cu Lot și cu toate câte avea, au 
pornit din Egipt către părțile de miazăzi ale Canaanului. 
Avram era foarte bogat în vite, în argint și în aur. Și a 
înaintat Avram de la miazăzi spre Betel, până la locul 
unde era jertfelnicul pe care-l ridicase el mai înainte. 
Acolo s-a închinat el lui Dumnezeu. 

Lot, care era cu Avram, avea și el multe oi, vite și corturi. 
Pământul acela era prea mic ca ei să stea împreună, pen- 
tru că nu erau pășuni suficiente pentru animalele lor. De 
aceea aveau loc certuri între păzitorii vitelor lui Avram și 
păzitorii vitelor lui Lot. Atunci Avram i-a zis lui Lot că este 
mai bine să se despartă, ca să nu fie ceartă între ei: lată, nu 
e oare tot pământul înaintea ta? Desparte-te, dar, de mine! 
Și de vei apuca tu la stânga, eu voi apuca la dreapta; iar de 
vei apuca tu la dreapta, eu voi apuca la stânga. Și ridicân- 
du-și Lot ochii, a privit toată câmpia lordanului și a ales-o. 

Înainte de distrugerea Sodomei și a Gomorei, acest 
ținut era udat de apă, ca raiul Domnului, ca pământul 
Egiptului. Deci și-a ales Lot tot ținutul din preajma lorda- 
nului și a mers spre răsărit și și-a întins corturile până la 
Sodoma. Și așa s-au despărțit ei unul de altul. Avram a 
rămas să locuiască în pământul Canaan. 

În vremea aceea, patru regi s-au luptat cu regele So- 
domei și l-au înfrânt și au luat în robie și pe Lot. Auzind 
Avram aceasta, și-a adunat oamenii și l-a eliberat pe 
Lot. Întorcându-se biruitor, Avram s-a întâlnit cu Mel- 
chisedec, preot al Dumnezeului Celui Preaînalt, care l-a 
întâmpinat pe Avram cu pâine și vin zicând: Binecuvân- 
tat să fie Avram de Dumnezeul Cel Preaînalt, Ziditorul 

“Zeciuială înseamnăa cerului și al pământului! Atunci Avram i-a dat lui Mel- 
19-a parte. chisedec zeciuială* din tot ceea ce luase de la regii pe 
Facerea 13,1-14,24 care îi biruise. 

NAȘTEREA LUI ISMAEL 


Avram a devenit foarte bogat, însă nu avea copii. Dar 
Dumnezeu i-a grăit: Nu te teme, Avrame, că Eu sunt 
scutul tău și răsplata ta va fi foarte mare! lar Avram 
a răspuns: Stăpâne, Doamne, ce ai să-mi dai? Că, iată, 
eu am să mor fără copii și cârmuitor în casa mea este 
Eliezer din Damasc. Apoi Avram a adăugat: De vreme 
ce nu mi-ai dat fii, iată, sluga mea va fi moștenitor după 
mine! Și Dumnezeu a zis către el: Nu te va moșteni 
acela, ci cel ce va răsări din coapsele tale, acela te va 
moșteni! Apoi l-a scos afară și i-a zis: Privește la cer și 
numără stelele, de le poţi număra! Și a adăugat: Atât 
de mulți vor fi urmașii tăi! Și a crezut Avram ce i-a spus 
Dumnezeu. 

Sara însă, femeia lui Avram, nu născuse niciun co- 
pil. Dar ea avea o slujnică egipteancă, al cărei nume 
era Agar. Sara i-a zis lui Avram că acceptă să le fie 
moștenitor fiul slujnicei ei, Agar. Și Avram a ascultat 
vorba ei. A luat deci Sara pe Agar, egipteanca, și i-a 
dat-o de femeie lui Avram. Rămânând însărcinată, 
și văzând că fiul ei avea să moștenească pe Avram, 
Agar a început să disprețuiască pe stăpâna sa. Atunci 
Sara a zis lui Avram că Agar îi face multă nedreptate. 
De aceea, Avram i-a zis Sarei să facă ce vrea cu Agar. 
Așadar, Sara a necăjit-o pe Agar și aceasta a fugit de 
la ea. 

Îngerul Domnului a găsit-o pe Agar la un izvor de 
apă, în pustiu, și i-a zis: Agar, slujnica Saraii, de unde vii 
și unde te duci? lar ea a răspuns: Fug de la fața Saraii, 
stăpâna mea. Și îngerul Domnului i-a zis iarăși: Întoar- 
ce-te la stăpâna ta și te supune sub mâna ei! ... și vei naș- 
te un fiu și-i vei pune numele Ismael*, pentru că a auzit 
Domnul suferința ta. Agar a ascultat ce i-a spus îngerul 
și s-a întors acasă la Sara. 





* Ismael înseamnă 
Dumnezeu aude. 


Facerea 13, 2; 15, 1-6; 

După aceea a născut Agar lui 
Avram un fiu și a pus Avram fiului 
său numele Ismael. Avram avea 
optzeci și șase de ani când Agar l-a 
nascut pe Ismael. 























) 
) 





DOMNUL ÎNTĂREȘTE 
FĂGĂDUINŢA SA FAȚĂ DE AVRAM 


Când Avram avea nouăzeci și nouă de ani, i S-a arătat 
Dumnezeu și i-a zis: Eu sunt Dumnezeul cel Atotputer- 
nic; fă ce-i plăcut înaintea Mea și fii fără prihană,; și voi 
încheia legământ cu tine și te voi înmulţi foarte, foarte 
tare... Și nu te vei mai numi Avram, ci Avraam va fi nu- 
mele tău, căci am să te fac tată a mulţime de popoa- 
re*. După aceea a zis iarăși Dumnezeu către Avraam: 
Pe Sarai, femeia ta, să nu o mai numești Sarai, ci Sarra 
să-i fie numele. Apoi Dumnezeu i S-a arătat iarăși lui 
Avraam la stejarul Mamvri. Trei Oameni stăteau îna- 
intea lui Avraam. El l-a văzut și s-a închinat înaintea 
Lor. Apoi a zis: Doamne, de am aflat har înaintea Ta, 
nu ocoli pe robul Tău! Se va aduce apă să Vă spălaţi pi- 
cioarele și să Vă odihniţi sub acest copac. Și voi aduce 
pâine și veţi mânca, apoi Vă veţi duce în drumul Vostru, 
întrucât treceţi pe la robul Vostru! Aceia i-au răspuns: 
Fă, precum ai zis! 

Avraam i-a zis Sarrei să frământe trei măsuri de fă- 
ină pentru azime. Apoi a luat el un vițel tânăr și gras 
care a fost gătit și pus înaintea Lor. Și Oamenii aceia 
l-au întrebat unde este Sarra. lar el a zis că era în cort. 
Atunci Unul dintre ei a zis: lată, la anul pe vremea asta 
am să vin iar pe la tine și Sarra, femeia ta, va avea un 
fiu. Sarra a auzit aceasta și, pentru că ei erau bătrâni și 
nu mai erau în stare să aibă copii, ea a râs în sinea ei și 
nu a crezut, pentru că era bătrână. Atunci Dumnezeu 
i-a zis lui Avraam: Pentru ce a râs Sarra în sine și a zis: 





" De acum înainte Avram E ' paza AR 
se va numi Avraam,  „„Oare cu adevărat voi naște, bătrână cum sunt?” Este 


care înseamnă tatăl Oare ceva cu neputinţă la Dumnezeu? La anul pe vremea 
mulțimii. aceasta am să vin pe la tine și Sarra va avea un fiu! Dar 

Facerea 17,18, Sarra s-a înspăimântat și a spus că nu a râs. Acela însă 
15-21;18,1-16 i-a zis: Bai râs! Apoi Oamenii aceia au plecat de acolo. 


a e 


.———— 2 











* Conform notei d, de la 
pagina 39, din Biblia 
sau Sfânta Scriptură, ver- 
siune diortosită după 
Septuaginta, redactată 
și adnotată de Barto- 
lomeu Valeriu Anania, 
Arhiepiscopul Clujului, 
Ed. IBMO, 2001. 

SODOMA ȘI GOMORA 


Când se îndreptau ei spre cetatea Sodomei, Domnul i-a 
spus lui Avraam că păcatele se înmulţiseră foarte mult 
în Sodoma și Gomora. Apoi doi dintre Oamenii aceia 
(care erau îngeri*) S-au îndreptat spre Sodoma, în vre- 
me ce Avraam stătea încă înaintea lui Dumnezeu. Aflând 
Avraam că Dumnezeu vrea să pedepsească cele două 
cetăți, a căutat să mijlocească pentru locuitorii drepți din 
cele două cetăţi. Avraam L-a rugat pe Dumnezeu să sal- 
veze cetatea dacă în ea se vor găsi cincizeci de oameni 
drepţi. Și Dumnezeu a acceptat. Avraam a continuat 
să-L întrebe pe Dumnezeu dacă va salva cetățile dacă în 
ele se vor găsi doar patruzeci și cinci de oameni drepți 
și Dumnezeu a răspuns că în acest caz îi va ierta pe toți. 
Avraam a continuat cu întrebările până a ajuns să întrebe 
dacă va salva cetatea doar pentru zece oameni drepți. 
Dumnezeu a acceptat și aceasta. 

Cei doi Îngeri au ajuns seara la Sodoma, iar Lot șe- 
dea la poarta Sodomei. Lot și familia sa erau singurii 
oameni buni din Sodoma. Îngerii erau trimiși de Dum- 
nezeu pentru a-i avertiza pe Lot și familia sa să pără- 
sească Sodoma, care urma să fie distrusă. Lot l-a invitat 
la el acasă, Le-a gătit și l-a servit cu mâncare. Apoi toţi 
oamenii din Sodoma s-au adunat la casa lui Lot ca să 
cunoască pe Oaspeţii săi. Oamenii însă aveau intenții 
rele. Îngerii cunoșteau gândurile lor și i-au orbit. Apoi Ei, 
luând pe Lot, pe soția lui și pe cele două fete ale lor, 
i-au scos din casă și le-au spus să se îndepărteze spre 
munte, fără a se uita înapoi pentru că cetatea va fi 
nimicită cu foc. Și după ce au ieșit Lot și cei ai săi din 
Sodoma, Dumnezeu a revărsat foc asupra cetăţii. 
Femeia lui Lot s-a uitat însă înapoi și s-a prefăcut în 
stâlp de sare. 

ISAAC ADUS SPRE JERTFĂ 


Așa cum făgăduise Dumnezeu, Sarra a rămas însărci- 
nată și a născut un fiu. Avraam i-a dat fiului său numele 
Isaac. Avraam avea o sută de ani când s-a născut Isaac. 

După ce Isaac a crescut, Dumnezeu a vrut să pună 
la încercare credința lui Avraam și, astfel, i-a zis să-l ia 
pe fiul său Isaac, să meargă la muntele Moria și aco- 
lo să-l jertfească pe Isaac pentru El. Avraam s-a sculat 
dis-de-dimineață, a luat cu sine două slugi și pe Isaac, 
fiul său, un asin și lemne pentru jertfă. Apoi a plecat 
spre locul arătat de Dumnezeu. După trei zile, Avraam 
a văzut din depărtare locul acela. Atunci el a zis slu- 
gilor sale: Rămâneți aici cu asinul, iar eu și copilul ne 
ducem până acolo și, închinându-ne, ne vom întoarce 
la voi. Avraam a luat lemnele și cuțitul și, împreună cu 
Isaac, s-a dus la locul acela. Atunci a grăit Isaac tatălui 
său: Tată!... lată, foc și lemne avem; dar unde este oaia 
pentru jertfă? Avraam însă i-a răspuns: Fiul meu, va în- 
griji Dumnezeu de oaia jertfei Sale. La locul pe care i-l 
arătase Dumnezeu, Avraam a ridicat un jertfelnic și a 
vrut să-l aducă jertfă pe fiul său, dar un înger al Domnu- 
lui l-a oprit zicând: Să nu-ți ridici mâna asupra copilului, 
nici să-i faci vreun rău, căci acum cunosc că te temi de 
Dumnezeu și pentru Mine nu ai cruțat nici pe singurul 
tău fiu... M-am jurat pe Mine Însumi, zice Domnul, că, de 
vreme ce ai făcut aceasta... te voi binecuvânta cu bine- 
cuvântarea Mea... și se vor binecuvânta prin neamul tău* 
toate popoarele pământului, pentru că ai ascultat glasul 
Meu. 


* Toate popoarele 


































pământului vor fi bine- 
cuvântate prin Mesia, 

adică prin Hristos, Care 
va descinde, după trup, 
din neamul lui Avraam. 


Facerea 21, 1-7; 
22, 1-18 

REBECA 


Isaac a crescut și a venit vremea căsătoriei lui. Sarra, 
mama lui, tocmai murise și Avraam era foarte bătrân. 
Dumnezeu îl binecuvântase cu de toate. Dar Avraam 
nu dorea ca Isaac să ia de soţie o fată din Canaan, unde 
locuiau ei. De aceea a trimis pe slujitorul său, pe nume 
Eliezer, în țara în care locuiau rudele sale, ca să caute 
acolo o soţie pentru Isaac. 

Eliezer a luat cu sine zece cămile și multe lucruri 
scumpe și s-a dus în Mesopotamia, în cetatea lui Na- 
hor. Și, ajungând seara, a văzut pe Rebeca, fiica lui 
Batuel, ieșind cu un urcior pe umăr să scoată apă din 
fântâna lângă care poposise el. Însă, înainte de aceas- 
ta, Eliezer se rugase lui Dumnezeu astfel, pentru ca EI 
să i-o descopere pe viitoarea soţie a lui Isaac: Doam- 
ne, Dumnezeul stăpânului meu, Avraam, scoate-mi-o în 
cale astăzi și fă milă cu stăpânul meu, Avraam! Venind 
la fântână, Rebeca și-a umplut urciorul, dar slujitorul 
lui Avraam a alergat înaintea ei și i-a zis: Dă-mi să beau 
puțină apă!... Rebeca i-a dat să bea, i-a adăpat și cămile- 
le și apoi i-a spus cine este tatăl ei. Atunci slujitorul s-a 
rugat: Binecuvântat fie Domnul Dumnezeul stăpânului 
meu, Avraam, Care m-a dus în casa fratelui stăpânului 
meu. Apoi, Eliezer a fost poftit în casa tatălui Rebecăi. 

El a povestit părinţilor ei despre dorinţa lui Avraam 
și cum l-a călăuzit Dumnezeu către fiica lor. Părinţii Re- 
becăi au fost bucuroși să dea pe fiica lor de soţie lui 
Isaac și slujitorul s-a întors la Avraam cu Rebeca. Când 
se apropiau de casa lui Avraam, Rebeca l-a văzut la 
câmp pe Isaac și a întrebat: Cine este omul acela care 
vine pe câmp în întâmpinarea noastră? Și slujitorul i-a 
răspuns: Acesta este stăpânul meu. Atunci Isaac a luat 
de femeie pe Rebeca și a dus-o în casa mamei sale, 
Sarra. 

ISAV ȘI IACOV 


Avraam a trăit o sută șaptezeci și cinci de ani și a murit 
foarte bătrân, fiind îngropat de către Isaac și Ismael 
lângă mormântul Sarrei. Isaac avea patruzeci de ani 
când a luat de soție pe Rebeca. Dumnezeu a auzit ru- 
găciunea lui Isaac și, după un timp, Rebeca a născut 
doi fii gemeni. Cel dintâi care s-a născut era păros (cu 
păr roșu) și i s-a pus numele Isav. Imediat după aceea, 
s-a născut fratele acestuia, ținându-se cu mâna de căl- 
câiul lui Isav, și i s-a pus numele lacov*. Însă, înainte 
de a naște, Dumnezeu i-a spus Rebecăi: În pântecele 
tău sunt două neamuri și două popoare se vor ridica din 
pântecele tău; un popor va ajunge mai puternic decât 
celălalt și cel mai mare va sluji celui mai mic! Isaac avea 
șaizeci de ani când s-au născut cei doi fii ai săi. Aceș- 
tia au crescut și Isav a devenit vânător iscusit. De ace- 
ea, Isaac îl iubea mai mult pe Isav decât pe lacov, iar 
Rebeca îl iubea mai mult pe Iacov, fiul cel mic, care era 
liniștit și muncea pe lângă corturi. Odată, pe când la- 
cov fierbea linte acasă, Isav a venit obosit de la câmp și 
i-a cerut să mănânce din fiertura aceea roșie. De atunci, 
Isav s-a mai numit și Edom. În schimbul fierturii, lacov 
-a cerut dreptul de întâi-născut. Isav și-a vândut drep- 
tul său de întâi-născut** lui lacov, deoarece zicea: lată, 
eu mor. La ce îmi este bun dreptul de întâi-născut? 

" Iacov este prescurtarea 
expresiei Yaagob-EI, 
adică Dumnezeu să 
ocrotească. 

"* Dreptul de întâi-năs- 
cut la evrei revenea 
doar copilului de parte 
bărbătească și presu- 
punea ca acesta să fie 
închinat lui Dumnezeu. 
Cel întâi-născut avea 
privilegii speciale: auto- 
ritate asupra fraților săi, 
primea binecuvântarea 
specială din partea 
tatălui şi o parte dublă 
din moștenirea familiei. 

ISAAC BINECUVÂNTEAZĂ PE 
IACOV 


Când Isaac a îmbătrânit și i-a slăbit vederea, l-a chemat 
pe Isav și i-a zis că el, fiind bătrân, vrea să-l binecu- 
vânteze. De aceea l-a rugat să vâneze ceva, să-i facă 
de mâncare și să vină să primească binecuvântarea. În 
vremea aceea era obiceiul ca tatăl, înainte de a muri, 
să ceară de la Dumnezeu o binecuvântare specială 
pentru fiul cel mare. Rebeca a auzit ceea ce zisese 
Isaac și a hotărât ca lacov să primească acea bine- 
cuvântare în locul fratelui său. De aceea l-a trimis pe 
lacov să-i aducă doi iezi tineri și buni din care ea a gătit 
o mâncare foarte gustoasă, așa cum îi plăcea lui Isaac. 
Apoi ea a luat haina cea mai frumoasă a lui Isav și l-a 
îmbrăcat pe lacov, iar cu pieile iezilor a înfășurat bra- 
ţele și părțile goale ale gâtului său, ca să pară a fi Isav, 
cel cu pielea păroasă și aspră. Isaac a mâncat cele adu- 
se de fiul său, lacov, și l-a binecuvântat zicând: Să-ţi 
dea ție Dumnezeu, din roua cerului și din belșugul pă- 
mântului, pâine multă și vin. Să-ţi slujească popoarele și 
căpeteniile să se închine înaintea ta; să fii stăpân peste 
frații tăi și feciorii mamei tale să ţi se închine ţie; cel ce 
te va blestema să fie blestemat, și binecuvântat să fie 
cel ce te va binecuvânta! 

Când s-a întors Isav de la vânătoare și a aflat că la- 
cov a primit binecuvântarea lui Isaac, a început să-l 
urască pe fratele său, lacov. Rebeca, temându-se pen- 
tru viaţa lui lacov, i-a zis acestuia să plece la fratele ei, 
Laban, din Mesopotamia și să-și caute acolo o soţie. 
l-a spus să rămână acolo până se va potoli ura fratelui 
său. Apoi Isaac l-a binecuvântat încă o dată pe lacov, 
spunându-i: Dumnezeul cel atotputernic să te binecu- 
vânteze, să te crească și să te înmulțească și să răsară 
din tine popoare multe; să-ți dea binecuvântarea lui 

Avraam, tatăl meu, ţie și urmașilor 
tăi, ca să stăpânești pământul pe ca- 
re-l locuiești acum și pe care l-a dat 
Dumnezeu lui Avraam. 














VISUL LUI IACOV 


lacov a plecat către unchiul său, Laban. Când a asfinţit 
soarele, el s-a oprit într-un loc, și-a așezat capul pe o 
piatră și a adormit. Atunci a visat o scară mare, care 
ajungea până la cer. Îngerii lui Dumnezeu se suiau și 
se coborau pe ea. În capul scării S-a arătat Dumnezeu, 
Care i-a zis: Eu sunt Domnul, Dumnezeul lui Avraam, ta- 
tăl tău, și Dumnezeul lui Isaac. Nu te teme! Pământul pe 
care dormi ţi-l voi da ţie și urmașilor tăi. Urmașii tăi vor fi 
mulți ca pulberea pământului și tu te vei întinde la apus 
și la răsărit, la miazănoapte și la miazăzi, și se vor binecu- 
vânta întru tine și întru urmașii tăi toate neamurile pă- 
mântului. lată, Eu sunt cu tine și te voi păzi în orice cale 
vei merge; te voi întoarce în pământul acesta și nu te voi 
lăsa până nu voi împlini toate câte ţi-am spus. Când la- 
cov s-a trezit din somn, era înspăimântat, dar sigur că 
ceea ce auzise fusese chiar glasul lui Dumnezeu. 

Apoi lacov a luat piatra pe care și-o pusese căpătăi, 
a pus-o stâlp și a turnat pe vârful ei untdelemn. El a pus 
locului aceluia numele Betel (casa lui Dumnezeu). 

IACOV LA LABAN 


Laban s-a bucurat să-l vadă pe lacov și l-a primit în casa 
lui. După o lună, lacov a început să lucreze la Laban 
și acesta l-a întrebat cu cât să-l plătească pentru mun- 
ca lui. Laban însă avea două fete: pe cea mai mare o 
chema Lia și era bolnavă de ochi, iar pe cea mai mică 
o chema Rahila și era foarte frumoasă. Pentru că lui 
lacov îi era foarte dragă Rahila, el i-a spus lui Laban că 
va munci șapte ani pentru el, dacă i-o dă de soţie pe 
Rahila. Șapte ani a lucrat lacov pentru ea, dar acești 
șapte ani i s-au părut ca șapte zile, pentru că el o iubea 
foarte mult. Când a venit ziua nunţii, Laban nu și-a ţi- 
nut promisiunea și seara i-a dat pe fiica sa Lia de soţie. 
Dimineața, lacov l-a întrebat pe Laban de ce l-a înșelat. 
EI s-a îndreptăţit, spunându-i că la ei nu era obiceiul ca 
fata cea mică să se căsătorească înaintea celei mari. 
Și i-a propus să îi mai slujească încă șapte ani, pentru 
Rahila. Așa a mai muncit lacov încă șapte ani pentru 
Laban. 

FIII LUI IACOV 


Lia a născut pe Ruben, pe Simeon, pe Levi și pe luda. 
Rahila nu putea avea copii și a încuviințat ca lacov să 
facă copii cu roaba ei, Bilha. Aceasta a născut lui lacov 
pe Dan și Neftali. Văzând aceasta, Lia i-a dat, de aseme- 
nea, lui lacov pe roaba sa, și ea i-a născut doi fii, pe Gad 
și pe Așer. Dar Lia i-a mai născut lui lacov încă trei copii, 
doi băieți și o fată: Isahar, Zabulon și Dina. 

În cele din urmă, Rahila a rămas și ea însărcinată și a 
născut și ea un fiu lui lacov, căruia i-au pus numele losif. 

Și astfel, lacov a avut unsprezece fii și o fiică. 

IACOV PLEACĂ DE LA LABAN 


După ce Rahila a născut pe Iosif, lacov a cerut lui La- 
ban să-l lase să plece în țara Canâan. Atunci Laban l-a 
întrebat cât să-i plătească pentru toţi anii lui de muncă. 
lacov a acceptat să ia ca plată toate oile și caprele ne- 
gre, pestrițe și bălțate. Feciorii lui Laban erau nemulțu- 
miți că lacov primește atât de mult din averea tatălui 
lor și au început să-l urască. lacov a înţeles că Laban 
nu mai voia să-l lase să plece, pentru că, din ziua în 
care el venise la ei, Dumnezeu îi binecuvântase pe toţi 
pentru credința lui, toate le mergeau foarte bine și se 
îmbogăţiseră. 

De aceea lacov a fost nevoit să plece fără să anunţe. 
A așteptat ca Laban să fie ocupat cu tunsul oilor și a 
urcat copiii și femeile sale pe cămile, a strâns toate tur- 
mele și toată bogăția sa și s-au pregătit ca să meargă 
la Isaac, tatăl său, în țara Canaanului. A treia zi i s-a dat 
de știre lui Laban că lacov a plecat pe ascuns. Atunci 
Laban a alergat după el șapte zile și l-a ajuns la muntele 
Galaadului, dar nu l-a putut convinge să se întoarcă. La- 
ban s-a întors acasă după ce a binecuvântat pe fiicele și 
pe nepoții săi, iar lacov și-a continuat drumul. Cu cât se 
apropia mai mult, cu atât îi era tot mai frică și se între- 
ba dacă fratele său, Isav, mai era mânios pe el. 

LUPTA LUI IACOV CU ÎNGERUL 


Trecuseră douăzeci de ani de când lacov plecase de 
acasă. El urma să se întâlnească acum cu fratele său, 
căruia îi luase dreptul de întâi-născut. Auzind că însuși 
Isav voia să vină cu oamenii săi în întâmpinarea lui, la- 
cov s-a înspăimântat. Apoi a trimis mesageri înaintea 
sa, la fratele său Isav, ca să-l îmbuneze. El îi pregătise 
multe daruri fratelui său, Isav. lacov a rămas în noap- 
tea aceea în tabără. În aceeași noapte s-a sculat și i-a 
trecut pe toți ai săi peste râul laboc. 

Apoi, rămânând acolo singur, lacov a simţit că Cine- 
va S-a luptat cu el până dimineața. Văzând însă că nu-l 
poate răpune, Acela S-a atins de încheietura coapsei 
lui lacov și l-a rănit. lacov nu știa cine putea fi Acela, dar 
simţea că era de la Dumnezeu. lacov nu L-a lăsat să ple- 
ce fără să primească binecuvântarea Lui. Atunci, Acela 
i-a zis: De acum nu-ți va mai fi numele lacov, ci Israel te 
vei numi, că te-ai luptat cu Dumnezeu și cu oamenii și ai 
ieșit biruitor! 

lacov a pus locului aceluia numele Peniel, adică fața 
lui Dumnezeu, căci și-a zis: Am văzut pe Dumnezeu în 
faţă și mântuit a fost sufletul meu! 

ÎNTÂLNIREA LUI IACOV CU 
FRATELE SĂU, ISAV 


lacov l-a văzut pe Isav, fratele său, venind cu cei patru 
sute de oameni ai săi. El a împărțit pe copiii Liei și pe ai 
Rahilei și pe ai celor două roabe. Și a pus pe cele două 
roabe cu copiii lor înainte, apoi pe Lia cu copiii ei și la 
urmă pe Rahila și pe Iosif. El mergea în fruntea lor și, 
apropiindu-se de Isav, i s-a închinat de șapte ori până 
la pământ. Se aștepta la ce era mai rău. 

Isav, însă, a alergat spre el și l-a îmbrățișat. S-au să- 
rutat pe obraji și au plâns amândoi. Văzând femeile și 
copiii, Isav a întrebat cine erau aceia. lacov i-a spus că 
aceia erau familia lui. Isav l-a întrebat ce era cu turmele 
pe care le întâlnise. lacov i-a spus că erau darul lui că- 
tre el. Isav i-a spus, la rândul lui, că el avea suficiente 
turme, dar lacov l-a rugat să le primească drept recu- 
noștință pentru bunătatea cu care l-a întâmpinat. Apoi, 
fiecare și-a văzut liniștit de drumul lui. Isav s-a întors în 
aceeași zi, pe calea sa, la Seir. 

lacov s-a îndreptat spre Sucot și și-a făcut acolo lo- 
cuință pentru sine, iar pentru vitele sale a făcut șuri. De 
aceea a pus el numele locului aceluia Sucot. 





MOARTEA RAHILEI. 
IACOV SE ÎNTOARCE LA TATĂL 
SĂU, ISAAC 


Dumnezeu i-a zis lui lacov să se ducă la Betel să locuias- 
că acolo și să facă un jertfelnic pentru El. lacov a porun- 
cit tuturor celor ce erau cu el să arunce toți idolii și să 
meargă cu el la Betel. Aceia l-au ascultat și idolii au fost 
îngropaţi sub stejarul de lângă Sichem. Sosind cu toții 
la Betel, au zidit acolo un jertfelnic și au numit locul 
acela Betel, adică casa lui Dumnezeu, pentru că acolo 
a avut el visul său minunat. Și a așezat lacov un stâlp 
de piatră pe locul unde-i grăise Dumnezeu și a turnat 
peste el untdelemn așa cum mai făcuse el cu mulți ani 
în urmă. 

Au plecat ei din Betel, dar, înainte de a intra în Efra- 
ta, Rahila a mai născut un fiu. Nașterea ei a fost din 
nou foarte grea și Rahila a murit. Înainte de a muri, ea 
a pus copilului numele Ben-Oni, adică fiul durerii mele, 
iar tatăl lui l-a numit Veniamin. 

lacov s-a dus la Isaac, tatăl său, care trăia încă la 
Mamvri, adică la Hebron, în pământul Canaanului. 
Isaac a trăit o sută optzeci de ani. El a fost îngropat de 
către fiii săi, Isav și lacov. 

IOSIF ȘI FRAŢII SĂI 


lacov îl iubea pe Iosif, fiul Rahilei, mai mult decât pe 
toți ceilalți fii ai săi; de aceea, îi făcuse acestuia o haină 
lungă și aleasă. Fraţii lui, văzând că tatăl lor îl iubea mai 
mult decăt pe ei, îl urau. Iosif a avut două vise pe care 
le-a povestit fraților săi. Din tălmăcirea acestor vise a 
reieșit că va veni o vreme când fraţii săi și tatăl său se 
vor închina înaintea lui. Aceste vise au sporit invidia și 
ura fraților săi față de el. Însuși tatăl său a fost mirat că 
losif a avut asemenea vise. 

Într-o zi, lacov i-a zis lui losif să se ducă la frații săi, 
care pășteau oile la Sichem. Văzându-l de departe, fraţii 
săi au hotărât să-l omoare. Auzind însă aceasta, Ruben 
a voit să-l scape din mâinile lor și le-a zis: Să nu vărsaţi 
sânge! Aruncați-l în puţul acela din pustie, dar mâinile să 
nu vi le puneţi pe el! Spunând acestea, Ruben se gân- 
dea să-l scape și să-l trimită acasă. Când Iosif a sosit la 
frații săi, ei l-au dezbrăcat de haina cea lungă și aleasă 
și l-au aruncat în puț. Puţul era gol și nu avea apă. Când 
niște negustori ismaeliți au trecut pe acolo, frații săi 
L-au scos pe losif din puț și l-au vândut lor cu douăzeci 
de arginți. Aceștia l-au dus pe Iosif în Egipt. Apoi fraţii 
au luat haina lui Iosif și, înjunghiind un ied, au înmu- 
iat haina în sânge și au adus-o tatălui lor spunându-i că 
losif a fost sfâșiat de niște animale sălbatice. lacov a 
crezut și a plâns multe zile pe fiul său, losif. 

IOSIF LA PUTIFAR 


losif a fost dus în Egipt și dregătorul egiptean Putifar 
L-a cumpărat din mâna ismaeliților. Putifar era o că- 
petenie de la curtea Faraonului și comandantul gărzii 
acestuia. 

Dumnezeu însă era cu losif în toate. El era un 
om foarte îndemânatic. Și aceasta i-a plăcut stăpâ- 
nului său și, de aceea, l-a pus administrator peste 
casa sa. Toate le-a dat în grija lui losif. Dumnezeu 
a binecuvântat casa egipteanului pentru losif. lo- 
sif era un tânăr chipeș la statură și foarte frumos 
la față. 

Femeia stăpânului său a pus ochii pe losif și l-a în- 
demnat la păcat, dar Iosif i-a spus: Cum să fac eu acest 
mare rău și să păcătuiesc înaintea lui Dumnezeu? Vă- 
zând că nu îl poate convinge, femeia s-a răzbunat pe el 
parându-l soțului ei pentru o faptă pe care Iosif nu o fă- 
cuse. Putifar, necunoscând adevărul, s-a mâniat foarte 
rău și l-a aruncat pe Iosif în temnița unde erau închiși 
cei ce greșeau Faraonului. 

IOSIF ÎN TEMNIȚĂ 


Dumnezeu, însă, nu l-a părăsit pe losif, ci, ca și mai îna- 
inte, l-a ajutat foarte mult. Căpetenia temniţei l-a pus 
pe losif mai-mare peste toţi întemnițații. 

În locul în care era închis Iosif se aflau și marele pa- 
harnic al Faraonului și marele pitar (brutar), care greși- 
seră față de Faraon. 

Într-o noapte, mai-marele pitar și mai-marele pahar- 
nic au avut amândoi câte un vis, fiecare cu un înțeles as- 
cuns. Dimineaţă, losif i-a găsit foarte îngrijoraţi. Atunci, 
el i-a rugat să-i povestească visele ca să li le tălmăceas- 
că. Atunci marele paharnic i-a povestit visul său lui losif: 
Era înaintea mea o coardă de vie; și coarda aceea avea 
trei vițe; apoi a înfrunzit, a înflorit și au crescut struguri și 
s-au copt. Și paharul lui Faraon era în mâna mea; și părea 
că am luat un strugure și l-am stors în paharul lui Faraon 
și am dat paharul în mâna lui Faraon. Acestuia losif i-a zis 
că cele trei vițe înseamnă trei zile și, după aceste trei 
zile, Faraon își va aduce aminte de el și îl va repune în 
slujba sa. losif l-a rugat pe paharnic să-și aducă aminte 
de el când va fi din nou liber și să pună o vorbă bună 
pentru el în fața Faraonului, ca să iasă și el din închisoa- 
re. Văzând mai-marele pitar că losif a interpretat bine 
visul paharnicului, i-a zis: Și eu am visat un vis: și iată că 
aveam pe cap trei panere cu pâine. ... și păsările cerului le 
ciuguleau din panerul cel de pe capul meu. Răspunzând 
acestuia, losif i-a zis că cele trei panere înseamnă trei 
zile, după care Faraon îl va scoate din închisoare și îl va 
omori. 

Trei zile mai târziu, fiind ziua nașterii Faraonului, 
acesta a dat o petrecere. El și-a adus aminte de pahar- 
nic și de mai-marele pitar, a repus pe paharnic în slujba 
sa, iar pe pitar l-a spânzurat. Dar mai-marele paharnic 
nu și-a mai adus aminte de losif. 

VISELE LUI FARAON 


După doi ani, Faraonul a avut un vis care l-a neliniștit. 
Se făcea că stătea lângă râu, iar din acesta au ieșit șap- 4 
te vaci grase pe mal, după care au ieșit alte șapte vaci, 
slabe, iar vacile slabe au mâncat pe cele grase. Farao- 
nul s-a trezit, apoi a adormit iar și a mai visat că dintr-o 
tulpină de grâu se ridicau șapte spice pline, dar după 
ele au ieșit alte șapte spice, seci, pălite de vânt, iar cele 
șapte spice seci au mâncat pe cele șapte spice pline. 

Faraonul s-a trezit tulburat și a povestit tuturor ma- 
gilor și înțelepţilor egipteni visele sale pe care, însă, 
nimeni nu le-a putut interpreta. Atunci mai-marele pa- 
harnic și-a adus aminte de Iosif, care tâlcuise în temni- 
ță visul său și pe al marelui pitar. 

Faraonul l-a chemat pe losif din temniță, spunându-i 
că a auzit că el interpretase vise când era în temniță, iar 
tălmăcirea lui fusese adevărată. losif însă a răspuns lui 
Faraon: Nu eu, ci Dumnezeu va da răspuns pentru liniș- 
tirea lui Faraon. 

Faraonul a povestit visele sale lui Iosif, adăugând că 
nimeni nu le-a putut tâlcui. Atunci Iosif i-a zis Farao- 
nului că visul lui este unul și transmite ceea ce voieș- 
te Dumnezeu să facă. Cele șapte vaci frumoase și cele 
șapte spice frumoase înseamnă șapte ani de belșug, 
după care vor veni șapte ani de foamete, după semnul 
vacilor și al spicelor celor slabe. Și foametea va bântui 
în ţară încât nu se vor mai cunoaște cei șapte ani de 
belșug. 

IOSIF, MARE DREGĂTOR 
PESTE TOT EGIPTUL 


O Modul în care Iosif a interpretat visele Faraonului i-a 
— plăcut acestuia. Eli-a zis lui losif: De vreme ce Dumnezeu 
ţi-a descoperit toate acestea, nu se află om mai înțelept 
și mai priceput decât tine. Faraonul l-a numit pe Iosif 
dregător peste tot Egiptul. Ca semn al puterii, el și-a 
scos inelul din degetul său și l-a pus în degetul lui losif, 
L-a îmbrăcat cu haină de vison și i-a pus un lanţ de aur 
împrejurul gâtului. 
losif avea treizeci de ani când a început să slujească 
Faraonului. El a luat de soţie pe Asineta, fata preotului 
din Heliopolis, și a avut doi fii: Manase și Efraim. 
Pământul a rodit foarte mult în cei șapte ani de bel- 
șug. losif a adunat, în acei șapte ani, foarte mult grâu. 
După ce au trecut cei șapte ani de belșug, în ţara 
Egiptului, au venit cei șapte ani de foamete, după cum 
tâlcuise Iosif din visul Faraonului. A urmat deci o mare 
foamete peste tot pământul. Țara Egiptului era singu- 
ra ţară unde se găsea grâu. Când însă oamenii au înce- 
put să sufere de foame și în ţara Egiptului, atunci po- 
porul a cerut pâine la Faraon, iar Faraonul a zis către 
toți egiptenii: Duceţi-vă la losif și faceți cum vă va zice el! 
Așadar, fiind foamete pe toată fața pământului, a 
deschis losif toate grânarele și a început să vândă păâi- 
ne tuturor egiptenilor. Oameni din toate țările veneau 
în Egipt ca să cumpere pâine de la Iosif, căci foametea 
cuprinsese tot pământul. 

FRAȚII LUI IOSIF ÎN EGIPT 


Destul de repede foametea a început să se extindă și 
în ţinutul de unde era losif. 

Aflând lacov că este grâu în Egipt, a trimis pe zece 
din fraţii lui losif să cumpere grâu de acolo. Veniamin, 
fratele cel mic al lui losif, a rămas acasă. 

Au venit deci fiii lui lacov împreună cu alţii, care se 
duceau să cumpere grâu, căci era foamete și în pămân- 
tul Canaanului. Și sosind ei în Egipt, s-au închinat lui lo- 
sif până la pământ. Când a văzut losif pe fraţii săi, i-a 
recunoscut imediat, dar s-a prefăcut că nu-i cunoaște 
și le-a vorbit aspru: De unde aţi venit? Ei i-au zis că ve- 
neau din pământul Canaanului, ca să cumpere pâine. 
l-au mai spus că sunt doisprezece fraţi, dar au venit 
zece, pentru că cel mai mic frate a rămas acasă, iar un 
alt frate nu mai trăiește. losif însă le-a zis: Trimiteţi dar 
pe unul din voi să aducă pe fratele vostru; iar ceilalți veţi 
fi închiși până se vor dovedi spusele voastre de sunt ade- 
vărate sau nu. 

Timp de trei zile au stat ei închiși. A treia zi losif a zis 
către ei: Să rămână închis un frate al vostru, iar ceilalţi du- 
ceți-vă și duceți grâul ce aţi cumpărat, ca să nu sufere de 
foame familiile voastre. Dar să aduceţi la mine pe fratele 
vostru cel mai mic, ca să se adeverească cuvintele voastre, 
și nu veţi muri. Fraţii își ziceau unii către alţii: Cu adevărat 
suntem pedepsiţi pentru păcatul ce am săvârșit împotri- 
va fratelui nostru. 

Apoi losif a luat pe unul dintre ei, pe Simeon, și l-a 
legat, iar celorlalți le-a dat drumul. 

Aceștia s-au întors la lacov în ţara Canaan, i-au po- 
vestit tatălui lor toate câte li se întâmplaseră și că ur- 
mau să plece din nou, cu Veniamin. lacov a fost foarte 
mâhnit. 

CUPA DE ARGINT 


Foametea devenise din ce în ce mai mare pe pământ și 
fiii lui lacov au terminat grâul pe'care-l aduseseră din 
Egipt. Cu strângere de inimă, tatăl lor le-a zis să mear- 
gă din nou în Egipt, și să-l ia și pe fratele lor mai mic, 
Veniamin. Fraţii au plecat din nou și au luat cu ei, la în- 
demnul lui lacov, ca daruri pentru „stăpânul țării”, adi- 
că pentru losif, balsam, miere, tămâie, smirnă, migdale 
și fistic. 

Iosif, văzând printre ei și pe Veniamin, i-a zis sluji- 
torului său să invite pe oamenii aceia în casă ca să ia 
masa împreună cu ei. Apoi, losif l-a redat pe Simeon 
fraților săi. 

Ridicându-și losif ochii și văzând pe Veniamin a zis: 
Acesta-i fratele vostru cel mai mic, pe care mi-aţi spus 
că-l veți aduce la mine? lar ei au răspuns: Acesta! Și losif 
a zis către el: Dumnezeu să Se milostivească spre tine, 
fiule! Apoi Iosif s-a depărtat repede, pentru că îl miș- 
case tare revederea fratelui său și nu-și putea stăpâni 
lacrimile. El a intrat în camera sa și a plâns. 

leșind de acolo, le-a zis servitorilor să pună masa. 
După aceea, Iosif a umplut sacii fraților săi cu bucate și 
a poruncit ca în sacul lui Veniamin să se pună și cupa sa 
de argint. La scurt timp după plecarea fraţilor săi, losif 
a trimis după ei pe slujitorul său ca să caute cupa de 
argint în sacii lor și să i-o aducă înapoi. Fiind găsită cupa 
în sacul lui Veniamin, i-a întors pe frați din drum și i-a 
adus la Iosif. Fraţii erau speriați, pentru că nu puteau 
să înţeleagă cum ajunsese cupa în sacul lui Veniamin. 
Iosif le-a spus că va da drumul fraților, dar va opri pe 
Veniamin ca rob al său. Atunci luda, unul dintre frați, 
s-a oferit să rămână el rob în locul lui Veniamin, zicând 
că ar fi ucigătoare durerea pe care tatăl lor ar resimţi-o 
dacă ei s-ar întoarce fără Veniamin. 

IOSIF SE FACE CUNOSCUT 
FRAȚILOR SĂI 


losif, stând deci de vorbă cu fraţii săi, a văzut că le părea 
rău pentru ceea ce făcuseră cu mulţi ani în urmă când 
îl aruncaseră în puț. Nemaiputându-și stăpâni bucuria 
de a fi împreună cu fraţii săi, el le-a zis: Eu sunt losif. Mai 
trăiește oare tatăl meu? Fraţii lui au fost cuprinși de o 
mare frică. Apoi losif a zis către fraţii săi: Apropiaţi-vă 
de mine! Și ei s-au apropiat. lar el a zis: Eu sunt Iosif, fra- 
tele vostru, pe care voi l-ați vândut în Egipt. Acum însă 
să nu vă întristaţi, nici să vă pară rău că m-aţi vândut aici. 
El le-a spus că acesta a fost planul lui Dumnezeu, Care 
a îngăduit ca el să ajungă în Egipt tocmai pentru a salva 
viețile lor. Le-a mai zis că foametea va mai bântui încă 
cinci ani. Apoi le-a spus să se întoarcă acasă și să spună 
tatălui lor toate cele întâmplate și să-i aducă pe toţi în 
Egipt, ca să le fie salvate viețile. Apoi losif a plâns și i-a 
îmbrățișat pe Veniamin și pe toţi frații săi. 

Fraţii au plecat în Canaan și i-au spus tatălui: Iosif, 
fiul tău, trăiește și el domnește astăzi peste toată țara 
Egiptului. Însă lacov nu i-a crezut. Dar când i-au făcut 
cunoscut tot ceea ce le spusese Iosif, și lacov a văzut 
căruțele pe care le trimisese losif ca să-l aducă, atunci 
inima lui s-a umplut de bucurie și a zis: Destul! losif, fiul 
meu, trăiește încă! Voi merge să-l văd înainte de a muri! 

STRĂMUTAREA LUI IACOV ȘI A 
FIILOR SĂI ÎN EGIPT 


lacov a mers cu toate câte avea la Beer-Șeba și a adus 
jertfă lui Dumnezeu. Atunci Dumnezeu i-a zis noap- 
tea în vis: lacove, lacove! lar el a răspuns: lată-mă! Și 
Dumnezeu a zis: Eu sunt Domnul Dumnezeul tatălui 
tău, nu te teme a te duce în Egipt, căci acolo am să te 
fac neam mare. Am să merg cu tine în Egipt Eu Însumi și 
tot Eu am să te scot de acolo. lacov, luând averile sale și 
toate vitele pe care le agonisise în pământul Canaan, a 
mers în Egipt. 

losif, înhămându-și caii la carul său, a ieșit în întâm- 
pinarea lui. lacov a zis către Iosif: De acum pot să mor, 
că am văzut faţa ta și că trăiești încă. 

losif le-a spus fraților săi că, dacă Faraonul îi va între- 
ba cu ce se ocupă, ei să-i răspundă că sunt crescători 
de vite din neam în neam. losif știa că dacă ei vor răs- 
punde așa, Faraonul îi va așeza în ținutul Goșen. losif a 
mers la Faraon și i-a zis: Tatăl meu și fraţii mei, cu vitele 
lor mărunte și mari și cu toate câte au, au venit din pă- 
mântul Canaan. Luând apoi pe cinci dintre fraţii săi, i-a 
adus la Faraon, iar acesta le-a dat ținutul Goșen. 

losif l-a adus pe lacov, tatăl său, înaintea Faraonu- 
lui și lacov l-a binecuvântat pe Faraon. lar Faraonul l-a 
întrebat pe lacov ce vârstă are și acesta i-a răspuns că 
are o sută treizeci de ani. Și lacov l-a binecuvântat din 
nou pe Faraon. Astfel losif le-a dat tatălui și fraţilor săi 
moșie în țara Egiptului. 

IOSIF VINDE PÂINE EGIPTENILOR 


În vremea aceea nu era pâine în tot pământul, pentru 
că foametea se înteţise în țara Egiptului și în pământul 
Canaan. Și a adunat Iosif tot argintul din Egipt și din 
Canaan pe grâul pe care îl vânduse. losif a dat tot acest 
argint Faraonului. 

Când argintul s-a sfârșit în țara Egiptului și în ţara 
Canaanului, egiptenii au mers la Iosif și i-au zis: Dă-ne 


pâine! De ce să murim sub ochii tăi? Că s-a sfârșit argintul. 


lar losif le-a zis: Aduceţi vitele voastre și vă voi da pâine 
pe vitele voastre, dacă vi s-a terminat argintul. Și ei au 
adus vitele lor la Iosif și losif le-a dat grâu pe cai și pe 
oi, pe boi și pe asini. Întreg anul acela Iosif i-a hrănit cu 
pâine în schimbul vitelor lor. 

După ce a trecut anul acela, în anul următor ei i-au 
zis că nu mai aveau nimic și, ca să nu moară de foame, 
în schimbul pâinii ei vor deveni robii lui Faraon și îi vor 
da toate pământurile lor. 

losif a cumpărat pentru Faraon tot pământul Egip- 
tului. Și poporul a devenit rob al Faraonului, de la un 
capăt la celălalt al Egiptului. 

Iosif le-a dat egiptenilor sămânță ca să semene pă- 
manturile iar a cincea parte din recoltă revenea Farao- 
nului. Restul era hrana pentru ei și copiii lor. 

* Numărul de zile 
necesare pentru 
îmbălsămare. 


Facerea 
48, iar 50, 13 


La 
Di în 


MOARTEA LUI IACOV 


losif a fost anunțat că tatăl său era bolnav. A luat pe cei 
doi fii ai săi, Manase și Efraim, și s-au dus la lacov. lacov 
i-a povestit lui losif cum Dumnezeu i S-a arătat în Luz, 
în pământul Canaan, și l-a binecuvântat, zicându-i: lată, 
te voi crește și te voi înmulți, și voi ridica din tine mulți- 
me de popoare, și pământul acesta îl voi da urmașilor tăi, 
ca moștenire veșnică. 

lacov era bătrân și nu mai putea să vadă. Iosif i-a 
apropiat pe fiii săi de el, iar el i-a îmbrățișat și i-a săru- 
tat. Apoi și-a pus mâna dreaptă pe capul lui Efraim, iar 
mâna stânga pe capul lui Manase. 

Apoi lacov a zis către losif: lată, eu mor; dar 
Dumnezeu va fi cu voi și vă va întoarce în țara părinți- 
lor voștri. Deci, eu îţi dau ţie, peste ceea ce au frații tăi, 
Sichemul, pe care l-am luat eu cu sabia mea și cu arcul 
meu din mâinile Amoreilor. Apoi lacov a chemat pe toţi 
fiii săi și i-a binecuvântat. 

El le-a poruncit să-l îngroape lângă părinţii săi în 
pământul Canaan în peștera din țarina Macpela. Acolo 
erau îngropaţi Avraam și Sarra, Isaac și Rebeca și Lia. 
După ce le-a dat aceste porunci, lacov s-a întins în pat 
și și-a dat duhul. losif a plâns mult și l-a îmbrățișat pe 
tatăl său. Apoi a poruncit losif doctorilor, slujitori ai săi, 
să îmbălsămeze pe tatăl său. După ce s-au împlinit pa- 
truzeci de zile*, egiptenii l-au plâns timp de șaptezeci 
de zile. 

După aceste zile losif s-a dus împreună cu toţi ai lui 
și cu toți slujitorii Faraonului să îngroape pe tatăl său în 
pământul Canaan și l-au îngropat în peștera din țarina 
Macpela. 


























leșirea 1, 6-22 


ZILE GRELE 


După mulți ani, Iosif și fraţii săi au murit. Egiptenii se 
temeau că fiii lui lacov puteau deveni mai tari decât ei, 
deoarece aceștia se înmulțiseră foarte mult. De aceea, 
egiptenii i-au pus pe israeliți, adică pe evrei, la munci 
grele, silindu-i să zidească cetăți tari pentru Faraon. 
Acesta se temea ca nu cumva israeliţii să se alieze cu 
vrăjmașii egiptenilor în vreme de război. Pentru că is- 
raeliții se înmulțeau tot mai tare, egiptenii îi sileau la 
munci și mai grele. 

Faraonul a poruncit moașelor care asistau la naște- 
rea femeilor israelite să omoare pruncii de parte băr- 
bătească. Moașele se temeau însă de Dumnezeu și au 
spus Faraonului că femeile israelite nasc înainte ca ele 
să ajungă să le asiste. Atunci Faraonul a poruncit la tot 
poporul său ca tot copilul de parte bărbătească născut 
la evrei să fie aruncat în Nil. 





UN PRUNC ÎNTR-UN COȘ 


În vremea aceea, o femeie dintr-o familie de israeliți 
a născut un băiat și, de teama de a nu fi omorât, l-a 
ascuns vreme de trei luni. Când nu a mai putut să-l as- 
cundă, ea l-a pus într-un coș de papură, uns cu smoală, 
și l-a așezat în păpuriș, la marginea râului. 

Venind fata Faraonului să facă baie în râu, a văzut 
coșul în păpuriș și, când l-a deschis, a văzut un băie- 
țel care plângea. Și i s-a făcut milă de el. Sora pruncu- 
lui, care stătea în apropiere, s-a oferit să aducă fetei 
Faraonului o doică israelită pentru copil, și a chemat 
chiar pe mama copilului, căreia i s-a încredinţat copilul 
ca să-l alăpteze. Cu timpul, copilul, pe nume Moise*, a 
crescut mare. Într-o zi, el s-a dus să vadă pe fraţii săi is- 
raeliți care munceau din greu pentru egipteni. Văzând 
un egiptean care bătea un israelit, Moise l-a lovit și l-a 
ucis pe egiptean. Aflând de fapta sa, Faraonul a vrut 
să-l omoare pe Moise, dar acesta a fugit în țara Madian. 

Acolo el a devenit păstor de oi și s-a căsătorit cu una 
din fiicele preotului letro, numită Sefora. Ea a născut 
pe Gherșon și pe Eliezer. Numele acestuia din urmă 
exprimă ajutorul dat de Dumnezeu lui Moise când l-a 
scăpat din mâna Faraonului. 




























* Moise înseamnă cel 
scos din apă. 


leșirea 2, 1-22 
















































leșirea 3, 1 — 4,16, 
27-31 


DUMNEZEU SE ARATĂ LUI MOISE 


Moise, păscând oile lui letro, socrul său, a ajuns până la 
muntele lui Dumnezeu, numit Horeb. Acolo i S-a arătat 
îngerul Domnului într-o pară de foc ce ieșea dintr-un 
rug care ardea, dar nu se mistuia. Moise a auzit un glas 
care îi spunea: Scoate-ţi încălțămintea din picioarele 
tale, căci locul pe care calci este pământ sfânt. 

Apoi Dumnezeu i-a zis: Am văzut necazul poporului 
Meu în Egipt și strigarea lui de sub apăsători am auzit și 
durerea lui o știu. M-am pogorât dar ca să-l izbăvesc... 
Dumnezeu l-a trimis pe Moise la Faraon ca să scoată pe 
poporul său din ţara Egiptului. 

Când Moise a întrebat care Îi este numele, Dumnezeu 
i-a spus: Eu sunt Cel ce sunt. Semnul pe care Dumnezeu 
i l-a dat lui Moise, pentru a fi crezut că este trimis de El, 
a fost următorul: un toiag aruncat de Moise jos se pre- 
făcea într-un șarpe care, prins de coadă, se preschim- 
ba din nou în toiag. Un alt semn dat de Dumnezeu lui 
Moise a fost acesta: Moise a băgat mâna sa în sân și 
a scos-o bolnavă de lepră dar când a băgat-o a doua 
oară în sân a scos-o sănătoasă. Moise însă a căutat să 
se sustragă de la această misiune la care îl chemase 
Dumnezeu, motivând că este gângav și nu poate vorbi 
Faraonului. Atunci Dumnezeu i l-a dat ca sprijin pe fra- 
tele său, Aaron, care putea vorbi deslușit și israeliților, 
și Faraonului. 

Văzând semnele pe care le-a făcut Moise în 
fața lor, evreii au crezut că într-adevăr el a fost 
trimis de Dumnezeu ca să-i scoată din mâna 
asupritorilor lor. 








CELE ZECE PLĂGI TRIMISE DE 
DUMNEZEU ASUPRA EGIPTULUI 


Moise și Aaron au mers la Faraonșii-au zis că Dumnezeul 
lui Israel îi vorbește prin ei astfel: Lasă pe poporul Meu, 
ca să-Mi facă sărbătoare în pustie! Dar Faraonul nu i-a 
ascultat și i-a asuprit și mai tare pe evrei. Atunci aceș- 
tia i-au învinuit pe Moise și pe Aaron că, din pricina lor, 
egiptenii le-au îngreunat și mai mult munca. 

Dumnezeu i-a trimis din nou pe Moise și pe Aaron la 
Faraon. Dar nici de această dată Faraon nu i-a ascultat. 
Atunci Dumnezeu a trimis asupra egiptenilor un șir de 
pedepse numite și plăgi. Prima a fost prefacerea apelor 
Nilului în sânge. Apa a devenit urât mirositoare, nu a 
mai fost bună de băut și toți peștii din ea au murit. A 
doua pedeapsă a fost umplerea întregii țări de broaș- 
te. Atunci Faraonul i-a chemat pe Moise și pe Aaron ca 
să scape Egiptul de broaște, făgăduind eliberarea po- 
porului israelit. El însă nu și-a ținut făgăduinţa și, drept 
urmare, țara a fost lovită de o nemaivăzută și chinuitoa- 
re invazie de țânțari. Doar ținutul Goșen, unde locuiau 
israeliții, a fost cruțat de această plagă. Au urmat apoi: 
invazia de tăuni, moartea tuturor vitelor egiptenilor, lo- 
virea egiptenilor cu bube puroioase usturătoare, ploaia 
cu grindină și foc, care a prăpădit oameni, animale, iar- 
ba câmpului și a rupt pomii de pe câmp. 

Ținutul Goșen a fost însă ocolit de toate aceste pe- 
depse trimise de Dumnezeu asupra Egiptului din pricina 
învârtoșării inimii Faraonului. Acesta, după fiecare plagă 
abătută peste țara sa, chema de îndată pe Moise și pe 
Aaron, cerându-le să se roage lui Dumnezeu pentru înde- 
partarea pedepsei. După încetarea pedepsei însă, inima 
Faraonului se învârtoșa din nou, și el iarăși se împotrivea 
ieșirii evreilor din Egipt. Așadar, pedepsele au continu- 
at cu: invazia de lăcuste, care au umplut tot pământul 

leșirea 5-10 

Egiptului, mâncând iarba și roadele pomilor, care nu fu- 
„ seseră stricate de grindină; apoi, a urmat lăsarea unui 
întuneric beznă, timp de trei zile în toată ţara Egiptului. 
ȘI acum, pedepsele i-au ocolit pe fiii lui Israel, așezați în ţi- 
nutul Goșen. La ei a fost lumină peste tot în locuinţele lor. 
Însă și după aceste plăgi, Faraonul a stăruit în îndărăt- 
Nicia sa, nelăsându-i pe evrei să plece din Egipt. 



































leșirea 11, 1, 4-7; 
12, 1-14, 29 


„RE 


A ZECEA PLAGĂ ASUPRA 
EGIPTULUI 


De aceea, Domnul a zis către Moise că va mai trimite o 
ultimă pedeapsă asupra Egiptului: într-o singură noap- 
te, va muri tot întâiul născut al fiecărei familii din Egipt, 
începând de la întâiul născut al Faraonului și până la 
întâiul născut al celei mai neînsemnate roabe. 

Ținutul Goșena fost însă ocrotit de Dumnezeu. Elle-a 
făcut cunoscut evreilor cum să se izbăvească din acea 
primejdie: în noaptea aceea fiecare familie trebuia să 
jertfească un miel fără cusur și să stropească cu sângele 
acestuia amândoi ușorii și pragul de sus al ușii casei unde 
aveau să mănânce mielul. Apoi ei trebuiau să frigă la foc 
carnea mielului și s-o mănânce cu pâine nedospită și 
ierburi amare. 

La miezul nopții, Dumnezeu a lovit pe toţi întâii năs- 
cuți ai egiptenilor, de la întâiul născut al Faraonului 
până la întâiul născut al robului și până la întâii născuți 
ai animalelor. Și s-a făcut plângere mare în fiecare fa- 
milie din Egipt, pentru cei omorâți de sabia îngerului 
morții, care însă pe evrei i-a ocolit, văzând pragul de 
sus și cei doi ușori ai ușii unși cu sângele mielului. 


PESIREA DIN EGIPT 


În aceeași noapte, i-a chemat Faraonul pe Moise și 
pe Aaron, cerându-le să iasă cu tot poporul evreu din 
Egipt. Tot poporul a luat pe umeri aluatul încă nedospit 
și a cerut împrumut egiptenilor vase de argint și de aur 
și haine. 

Poporul israelit a plecat din Goșen spre Sucot. Erau 
ca la șase sute de mii de bărbaţi, afară de copii, care 
plecau din Egipt după patru sute treizeci de ani de șe- 
dere acolo. Poporul s-a îndreptat, prin pustie, către 
Marea Roșie, luând cu ei și osemintele lui Iosif. 

La scurt timp, Faraonul s-a răzgândit și a pornit cu 
oastea sa după poporul israelit, ca să-l întoarcă. Ei i-au 
ajuns pe israeliți lângă Marea Roșie. Când Faraonul s-a 
apropiat de ei, israeliții s-au înspăimântat. Moise i-a li- 
niștit și s-a rugat lui Dumnezeu să fie izbăviți de urmă- 
ritorii lor. 

Apoi Moise și-a îndreptat brațul cu care ţinea toia- 
gul spre mare și un vânt puternic s-a pornit de la răsărit. 
Vântul a suflat toată noaptea despărțind apele, astfel 
încât israeliții au putut trece prin mare ca pe uscat, 
apele fiindu-le perete la dreapta și la stânga lor. 

Faraonul cu oștile sale au intrat în mare să-i urmă- 
rească, dar Moise și-a întins din nou mâna asupra ape- 
lor, iar ele au revenit la loc și întreaga armată egiptea- 
nă s-a înecat. 

Așa a salvat Dumnezeu pe poporul Său din robie și 
l-a călăuzit afară din Egipt spre libertate. 
























leșirea 12, 30-41; 
13, 19-22; 14, 5-30 











































leșirea 
15, 22=160,35 


ISRAELIȚII ÎN PUSTIE 


Văzând că au scăpat de dușmanii lor, israeliții au lăudat 
pe Dumnezeu și au pornit mai departe. Moise i-a con- 
dus pe israeliți de la Marea Roșie până în pustia Șur. Ei 
au mers trei zile prin pustie și n-au găsit apă. Au ajuns 
apoi la Mara, dar n-au putut să bea apă de acolo pen- 
tru că era amară. Acolo Dumnezeu i-a arătat lui Moise 
un lemn pe care acesta l-a aruncat în apă și apele s-au 
îndulcit. 

Dumnezeu a dat israeliților rânduieli și porunci prin 
păzirea cărora ei urmau să fie feriți de bolile cu care 
fuseseră loviți egiptenii. Poporul israelit s-a supus lui 
Dumnezeu, ascultând de Moise și de Aaron. 

Ajungând ei în pustia Sin, în luna a doua după ieșirea 
din Egipt, poporul nu a mai avut pâine și s-a răzvrătit 
împotriva lui Moise și a lui Aaron, zicând că mai bine 
le era să moară în Egipt, în jurul căldărilor cu carne, de- 
cât să moară de foame în pustie. Dumnezeu le-a dat 
atunci carne, seara, şi pâine, dimineața. Seara le-a dat 
Dumnezeu prepelițe, iar dimineaţa, mană. Mana era 
ceva albicios, ca niște grăunțe, și arăta ca grindina pe 
pământ. Fiecare trebuia să adune mană atât cât avea 
nevoie ca hrană pentru o zi. Taina acestei pâini din cer 
era următoarea: celui ce aduna puțin, nu-i lipsea, iar 
celui ce aduna mult, nu-i prisosea. Porunca era să nu 
se adune și pentru a doua zi. Cei ce lăsaseră mană pen- 
tru a doua zi, au văzut că aceasta s-a stricat și a făcut 
viermi. Numai pentru ziua de odihnă, când nu cădea 
mană din cer, israeliții puteau aduna mană și pentru a 
doua zi. 

Israeliții au mâncat mană patruzeci de ani, până la 
intrarea în Canaan, în pământul făgăduinţei, când tri- 
miterea manei a încetat. 


CELE ZECE PORUNCI ȘI 
LEGĂMÂNTUL 


În luna a treia de la ieșirea lor din Egipt, Dumnezeu i-a 
dus pe israeliți în pustia Sinai. El a chemat pe Moise 
pe vârful muntelui Sinai și i-a dat tablele cu Cele zece 
porunci: 

|. Eu sunt Domnul Dumnezeul tău, Care te-a scos din 
pământul Egiptului și din casa robiei. Să nu ai alţi dum- 
nezei afară de Mine. 

II. Să nu-ţi faci chip cioplit și niciun fel de asemănare a 
niciunui lucru din câte sunt în cer, sus, și din câte sunt pe 
pământ, jos, și din câte sunt în apele de sub pământ. Să 
nu te închini lor, nici să le slujești. 

III. Să nu iei numele Domnului Dumnezeului tău în 
deșert, că nu va lăsa Domnul nepedepsit pe cel ce ia în 
deșert numele Lui. 

IV. Adu-ţi aminte de ziua odihnei, ca să o sfinţești. 

V. Cinstește pe tatăl tău și pe mama ta, ca să-ţi fie 
bine și să trăiești ani mulți pe pământul pe care Domnul 
Dumnezeul tău ţi-l va da ţie. 

VI. Să nu ucizi. 

VII. Să nu fii desfrânat. 

VIII. Să nu furi. 

IX. Să nu mărturisești strâmb împotriva aproapelui 
tău. 

X. Să nu dorești casa aproapelui tău; să nu dorești 
femeia aproapelui tău, nici ogorul lui, nici sluga lui, nici 
slujnica lui, nici boul lui, nici asinul lui și niciunul din dobi- 
toacele lui și nimic din câte are aproapele tău. 

Moise a stat patruzeci de zile și patruzeci de nopţi 
pe muntele Sinai, iar Dumnezeu i-a dat Cele zece po- 
runci, scrise cu degetul Său pe tablele Legii. 

































leșirea 19, 1 — 20, 21; 
31,18 

Deuteronomul 5, 
6-33 











































leșirea 32, 1 — 34, 28 
Deuteronomul 
9, 9-21; 10, 1-5 


VIȚELUL DE AUR 


Văzând israeliţii că Moise întârzie să coboare de pe mun- 
te, au mers la Aaron și i-au zis să le facă dumnezei pen- 
tru că nu știau ce se întâmplase cu Moise. Atunci Aaron 
le-a zis să-i aducă cerceii soțiilor și fiicelor lor. Israeliții 
au făcut întocmai. Aaron a luat aurul și a turnat un tipar, 
făcând un vițel pe care l-a cioplit cu dalta. Israeliții au 
declarat viţelul ca fiind dumnezeul lor, care i-a scos din 
țara Egiptului. A doua zi, după ce s-au sculat ei de dimi- 
neață, au adus arderi de tot și apoi au mâncat, au băut 
și au jucat. 

Atunci a zis Dumnezeu către Moise: Grăbește de te 
pogoară de aici, căci poporul tău, pe care l-ai scos din 
țara Egiptului, s-a răzvrătit. Și a mai zis Dumnezeu lui 
Moise: Lasă-Mă, dar, acum să se aprindă mânia Mea asu- 
pra lor, să-i pierd și să fac din tine un popor mare! Dar 
Moise a mijlocit pentru popor, rugând pe Dumnezeu 
să-Și aducă aminte de jurământul Său făcut lui Avraam, 
lui Isaac și lui lacov. 

Apoi Moise a coborât de pe munte cu cele două ta- 
ble ale Legii în mâini, scrise pe amândouă părțile. Pe 
table erau poruncile scrise de Însuși Dumnezeu. Când 
Moise s-a apropiat de tabără, el a văzut vițelul de aur și 
jocurile și s-a mâniat. De supărare, a aruncat cele două 
table, care s-au sfărâmat. Apoi a luat vițelul de aur, l-a 
ars în foc, l-a făcut pulbere, l-a presărat în apă și apa 
a dat-o să fie băută de israeliți. Numai fiii lui Levi nu 
se închinaseră vițelului de aur. Apoi Moise s-a rugat 
lui Dumnezeu să-i ierte pe israeliți pentru păcatul lor 
mare. Dumnezeu a ascultat rugăciunea lui Moise. 

Pe urmă Moise s-a urcat din nou pe munte, unde, 
după alte patruzeci de zile și patruzeci de nopți, a pri- 
mit alte table ale Legii, cu Cele zece porunci. 


FACEREA CORTULUI SFÂNT 
ȘI A CHIVOTULUI LEGII 


Coborându-se de pe munte, Moise i-a chemat pe israeliți 
să aducă daruri lui Dumnezeu: aur, argint și aramă, mă- 
tase violetă, stacojie și vișinie, pietre preţioase și altele. 

Atunci, cei care se îndeletniceau cu facerea locașului 
sfânt* au făcut pentru cort zece covoare de in răsucit și 
de mătase violetă, stacojie și vișinie. În țesătura lor au fă- 
cut chipuri de heruvimi, alese cu iscusință. Apoi au făcut 
o perdea de mătase violetă, stacojie și vișinie și de in ră- 
sucit și pe ea au făcut chipuri de heruvimi. Această per- 
dea trebuiau să o pună între Sfânta și Sfânta Sfintelor. 

După aceea, Bețaleel, din seminţia lui luda, pe care 
Dumnezeu îl umpluse de duhul dumnezeiesc al înţelep- 
ciunii, al priceperii și al științei, a făcut chivotul Legii din 
lemn de salcâm, lung de doi coți și jumătate, larg de un 
cot și jumătate și înalt tot de un cot și jumătate. L-a îm- 
brăcat cu aur curat pe dinăuntru și pe dinafară, iar îm- 
prejur i-a făcut o cunună de aur. A făcut, de asemenea, 
doi heruvimi de aur, lucraţi din ciocan, pentru cele două 
capete ale capacului. Cei doi heruvimi își întindeau ari- 
pile unul spre altul, umbrind capacul, iar feţele lor erau 
îndreptate una către alta, privind spre capac. S-au făcut 
apoi veșminte de slujbă pentru Aaron și fiii lui. 

În luna întâi a anului al doilea de la ieșirea israeliților 
din Egipt, în ziua întâi a lunii, a fost așezat cortul adu- 
nării. Moise a pus tablele Legii în chivotul pe care l-a 
așezat în cort. Apoi a atârnat perdeaua și a închis chi- 
votul Legii, precum îi poruncise Dumnezeu. Dincoace 
de perdea a pus masa, în partea de miazănoapte, și a 


































* În acea vreme, evreii nu 
aveau vreo clădire în 
care să se roage. Moise. 
i-a învățat să constru- 
iască un cort sfânt, 
care se va numi cortul 
adunării. Acesta avea 
două încăperi: Sfânta și 


așezat pe ea pâinile punerii înaintea Domnului, iar în — Sfânta Sfintelor. 

fața mesei, în partea de miazăzi a pipe zeil a pus sfeșni- leșirea 35, 4-9, 29315 

cul. Tot inaintea perdelei a pus jert elnicul cel de aur,pe  36,8,35;32,1-9; 

care a aprins tamaie mirositoare. La intrarea în cortul 39,1; 40, 16-38 

adunării a așezat jertfelnicul arderilor de tot pe care a 
pus arderi de tot și prinoase de pâine. lar între cortul 
adunării și jertfelnic a așezat Moise baia și a turnat în ea 
apă pentru spălat, spre curățirea lui Aaron și a fiilor lui 
când slujeau la cortul adunării. Și apoi a uns Moise cu 
mir de ungere cortul și toate cele din el, și jertfelnicul 
și baia, sfințindu-le astfel, după porunca lui Dumnezeu. 

După ce Moise a isprăvit toate lucrările, un nor a 
acoperit cortul adunării și locașul s-a umplut de slava 
lui Dumnezeu, astfel că Moise nu a putut să intre în el. 
În tot timpul călătoriei lor, fiii lui Israel plecau la drum 
numai când se ridica norul. Ziua, norul Domnului stă- 
tea peste cort, iar noaptea se afla peste el foc. 

















PEDEPSIREA POPORULUI 
PENTRU CÂRTIRE 


Dumnezeu i-a călăuzit pe israeliți până la hotarul țării Ca- 
naan. Acolo, a poruncit lui Moise să trimită câte o căpe- 
tenie din fiecare dintre cele douăsprezece seminții ca să 
cerceteze ţara Canaan. Moise a trimis cele douăsprezece 
căpetenii și acestea s-au întors după patruzeci de zile din 
Canaan cu roade ale acestui pământ: struguri, smochine și 
rodii. Ei au spus că ţara Canaan este foarte bogată, dar ce- 
tățile sunt întărite și oamenii care locuiesc acolo sunt foar- 
te mari și puternici. 

Auzind acestea, israeliții s-au înfricoșat și s-au răz- 
vrătit împotriva lui Moise și a lui Aaron. Ei le-au spus că 
era mai bine să fi murit în pământul Egiptului decât să 
moară în locul acela. Însă losua, fiul lui Navi, și Caleb, 
fiul lui lefone, au căutat să-i liniștească, asigurându-i că 
Dumnezeu îi va ajuta. Dar poporul a refuzat să-i asculte. 

Atunci S-a mâniat Dumnezeu din nou pe popor și a 
vrut să-l nimicească, dar Moise s-a rugat iarăși lui Dum- 
nezeu pentru poporul său. Atunci, Dumnezeu i-a spus: 
Voi ierta, după cuvântul tău. Însă El i-a mai grăit lui Moise 
următoarele: Până când această obște rea va cârti împo- 
triva Mea? ... Deci, spune.-le: În pustia aceasta vor cădea 
oasele voastre și voi toţi cei numărați, de la douăzeci de 
ani în sus, care ați cârtit împotriva Mea, oricâțţi aţi fi la nu- 
măr, nu veţi intra în pământul în care... M-am jurat să vă 
așez, ci numai Caleb, fiul lui lefone, și Iosua, fiul lui Navi... 
După numărul celor patruzeci de zile, în care ați iscodit 
pământul Canaan, veţi purta pedeapsa pentru păcatele 
voastre patruzeci de ani, câte un an pentru fiecare zi, ca 
să cunoaşteţi ce înseamnă să fiți părăsiţi de Mine. 

Astfel, doar copiii lor aveau să intre în pământul fă- 
Numerii 13,1-4,  Băduinţei. Așa a pedepsit Dumnezeu poporul pentru 

27-34;14  necredinţa și cârtirea sa. 













































Numerii 16, 1-35; 
41-50; 17, 1-11 


RĂZVRĂTIREA LUI CORE 


Poporul a peregrinat mulţi ani prin pustie. Moise și 
Aaron vesteau poruncile lui Dumnezeu și toţi îi ascul- 
tau. Odată însă, Core, din seminţia lui Levi, împreună 
cu Datan, Abiron și On, din seminţia lui Ruben, s-au ri- 
dicat împotriva lui Moise, împreună cu două sute cinci- 
zeci de bărbaţi, care erau căpetenii ale poporului. Core 
le-a reproșat lui Moise și Aaron că se considerau mai 
presus de adunarea Domnului. Atunci Moise le-a cerut 
lui Core și celor din ceata lui să vină în ziua următoare 
la cortul adunării cu cădelnițe, în care să pună foc și 
tămâie, spunând: Mâine va arăta Domnul cine este al Lui 
și cine este sfânt, ca să Și-l apropie... 

Dimineaţa toţi s-au adunat și Dumnezeu le-a dat 
semne prin care ei au înțeles că Moise este fără vină; 
și a pedepsit Domnul cu mare asprime pe cei vinovați, 
căci s-a deschis pământul sub Core, Datan și Abiron, 
înghițindu-i pe ei și casele lor. Dar, fiindcă poporul a 
început din nou să cârtească împotriva lui Moise și a 
lui Aaron, Dumnezeu a hotărât pedepsirea lui. Numai 
după ce s-au rugat Moise și Aaron pedeapsa a încetat. 

Apoi, Dumnezeu a poruncit lui Moise să adune do- 
uăsprezece toiege, câte unul de fiecare seminţie, iar 
pe toiagul seminției lui Levi să scrie numele lui Aaron; 
apoi să le pună înaintea chivotului Legii. Toiagul omu- 
lui ales de Dumnezeu urma să odrăslească. A doua zi 
s-a văzut că toiagul lui Aaron odrăslise, înmugurise, 
înflorise și făcuse migdale, și tot poporul a înțeles că 
Dumnezeu adeverise preoţia lui Aaron. Și Domnul 
a poruncit lui Moise să pună toiagul lui Aaron înain- 
tea chivotului Legii spre mărturie împotriva tuturor 
neascultătorilor. 






















Numerii 20, 23-29 


MOARTEA LUI AARON 


La muntele Hor, care este lângă hotarele țării lui Edom, 
a grăit Domnul cu Moise și cu Aaron. El i-a zis lui Moise 
să urce pe munte împreună cu Aaron și cu fiul acestuia, 
Eleazar. Acolo, să-l dezbrace pe Aaron de hainele lui 
și cu acestea să-l îmbrace pe Eleazar. De asemenea i-a 
mai spus că Aaron va muri acolo, pe muntele Hor. 

Și a făcut Moise așa cum îi poruncise Dumnezeu. 
El i-a suit pe Aaron și pe Eleazar pe muntele Hor, sub 
privirile întregului popor. Acolo a dezbrăcat Moise pe 
Aaron de hainele lui și l-a îmbrăcat cu ele pe Eleazar, 
fiul lui. Aaron a murit pe vârful acelui munte, iar Moise 
și Eleazar au coborât de acolo. Văzând toată obștea că 
Aaron a murit, israeliții l-au plâns timp de treizeci de 
zile. 





ȘARPELE DE ARAMĂ 


De la muntele Hor israeliții au mers pe calea Mării Roșii 
ca să ocolească pământul lui Edom. Dar pe drum po- 
porul a început să-și piardă răbdarea și grăia împotriva 
lui Dumnezeu și împotriva lui Moise zicând: La ce ne-ai 
scos din pământul Egiptului, ca să ne omori în pustiu? Că 
aici nu este nici pâine, nici apă și sufletul nostru s-a scâr- 
bit de această hrană sărăcăcioasă. 

Atunci a trimis Dumnezeu asupra poporului șerpi 
veninoși, care îi mușcau, și mulți israeliți au murit. Ei 
au venit la Moise și i-au zis: Am greșit grăind împotriva 
Domnului și împotriva ta; roagă-te Domnului, ca să de- 
părteze șerpii de la noi. 

Și s-a rugat Moise lui Dumnezeu pentru popor. 
Atunci Dumnezeu a zis către Moise: Fă-ţi un șarpe de 
aramă și-l pune pe un stâlp; și de va mușca șarpele pe 
vreun om, tot cel mușcat, care se va uita la el, va trăi. Și 
a făcut Moise un șarpe de aramă și l-a pus pe un stâlp. 
Și când un șarpe mușca vreun om, acesta privea la șar- 
pele de aramă și nu murea. 























Numerii 21, 4-9 











ASINA LUI VALAAM 


Plecând apoi de la muntele Hor, israeliți și-au așezat 
tabăra lângă Iordan, în fața lerihonului. Balac, regele 
Moabului, s-a înfricoșat foarte tare de numărul mare 
al israeliților. Moabiţii îi dușmăneau pe israeliți, se te- 
meau de ei și unelteau pe ascuns împotriva lor. Balac 
a trimis soli la Valaam, un vrăjitor vestit din Petor, de 
lângă râul Eufrat, ca să-l cheme să blesteme pe israeliți, 
pentru a-i putea birui. Eu știu că pe cine binecuvântezi 
tu, acela este binecuvântat, și pe cine blestemi este bles- 
temat, i-a transmis Balac lui Valaam prin solii săi. Va- 
laam era înțelept și putea vorbi cu Dumnezeu, vestind 
cele viitoare. Aflând de rugămintea lui Balac, Valaam 
a căutat să vadă care este voia lui Dumnezeu. Astfel, 
Dumnezeu i-a zis: Să nu te duci cu ei și să nu blestemi pe 
poporul acela, că este binecuvântat! 

Valaam a pornit pe asina sa și s-a dus împreună cu 
căpeteniile Moabului la regele Balac. Dar Dumnezeu a 
trimis un înger ca să-l oprească pe Valaam din drum. 
Valaam nu-l vedea pe înger, dar asina lui l-a văzut și, fi- 
indu-i frică, s-a abătut din drum. Valaam a bătut asina 
ca să o întoarcă la drum, dar asina, văzând din nou în- 
gerul, stând în drumul îngust, mărginit de două ziduri, 
s-a tras câtre zid strângând piciorul lui Valaam de zid. 
Acesta a început s-o bată din nou. A treia oară, înge- 
rul a stat din nou la loc strâmt, în calea lor, și asina s-a 
culcat sub Valaam. Acesta a început s-o lovească iar cu 
toiagul. Atunci Dumnezeu a deschis gura asinei, care 
i-a zis: Ce ţi-am făcut eu de mă baţi acum pentru a treia 
oară? 

Și a deschis Domnul și ochii lui Valaam și el a văzut 
îngerul cu sabia scoasă. Acesta i-a spus că dacă asina 
nu s-ar fi întors din drum, el l-ar fi ucis pe Valaam, lă- 
sând însă asina vie. Îngerul Domnului i-a spus: Eu am 




























Numerii 22 — 24 





ieșit să te împiedic, deoarece calea 
ta nu este dreaptă înaintea mea. Du- 
te cu oamenii aceștia, dar să grăiești 
ceea ce îţi voi spune eu! 

Drept urmare, când Valaam a 
ajuns la Balac, el a binecuvântat de 
trei ori pe israeliți, după cum îi po- 
runcise Dumnezeu. Înainte de a se 








întoarce acasă, Valaam a rostit de 
față cu Balac o profeție despre ve- 
nirea lui Mesia: Îl văd, dar acum încă 
nu este; Îl privesc, dar nu de aproa- 
pe; o Stea răsare din lacov; un toiag 
se ridică din Israel... Din lacov se va 
ridica Cel ce va stăpâni cu putere... 

Deuteronomul 
3, 23-28; 31, 23; 
32, 48-52; 34 

MOARTEA LUI MOISE 


În pragul morţii, Moise atinsese vârsta de o sută două- 
zeci de ani, dar vederea nu-i slăbise și puterea nu i se 
împuţinase. El și-a luat rămas bun de la poporul său și 
s-a urcat pe unul dintre vârfurile muntelui Nebo. De aici 
Dumnezeu i-a arătat Canaanul, întreaga ţară făgăduită. 
Dumnezeu i-a zis: lată pământul pentru care M-am jurat 
lui Avraam, lui Isaac și lui lacov... Te-am învrednicit să-l 
vezi cu ochii tăi; dar în el nu vei intra. Moise s-a stins din 
viață în ţara Moabului, dar nimeni nu-i cunoaște nici 
până astăzi mormântul. Israeliţii l-au plâns treizeci de 
zile. losua, fiul lui Navi, s-a umplut de duhul înțelepciu- 
nii, pentru că Moise își pusese mâinile asupra lui. Isra- 
eliții i s-au supus așa cum le poruncise Dumnezeu prin 
Moise. 

De atunci nu s-a mai ridicat în Israel proroc aseme- 
nea lui Moise, pe care Dumnezeu să-l fi cunoscut față 
către faţă, care din voia Lui să fi făcut atâtea semne și 
minuni asupra Faraonului, a slujitorilor lui și a întregii 
țări a Egiptului și care să fi săvârșit cu mână tare și cu 
mari înfricoșări ceea ce a făcut Moise înaintea ochilor 
întregului Israel. 

RAHAB CĂLĂUZEȘTE ISCOADELE 
ISRAELITE 


losua, fiul lui Navi, a fost ales de Dumnezeu să conducă 
poporul israelit. Sosise timpul ca israeliții să ia în stăpă- 
nire Canaanul, ţara promisă. Israeliții aveau tabăra așe- 
zată pe malul râului lordan, pe partea opusă orașului 
lerihon. losua a trimis în taină doi tineri să iscodească 
țara și mai ales lerihonul. Ca să nu fie bănuiţi că veniseră 
să iscodească cetatea, cei doi tineri au rămas să se odih- 
nească, peste noapte, în casa unei desfrânate, al cărei 
nume era Rahab. 

Regele lerihonului a aflat însă că niște tineri israeliți 
au venit ca să iscodească ţara. Așadar, a trimis pe slu- 
jitorii săi la Rahab ca să-i prindă pe acei tineri. Rahab 
însă a suit iscoadele pe acoperiș și i-a ascuns pe cei doi 
în niște fuioare de in puse la uscat. Când trimișii rege- 
lui au ajuns la casa sa, Rahab le-a spus că cei doi tineri 
plecaseră deja, în amurg. 

Înainte însă de a adormi iscoadele, Rahab s-a suit pe 
acoperiș și le-a zis că știe că Dumnezeu le-a dat israeliți- 
lor ţara Canaanului, fiindcă — spunea ea - : Frica voastră 
a căzut asupra noastră și toți locuitorii pământului aces- 
tuia au frică de voi... căci Domnul Dumnezeul vostru este 
Dumnezeu în cer, sus, și pe pământ, jos. Apoi i-a rugat ca 
ea și familia ei să fie cruțaţi când israeliții vor cuceri ceta- 
tea. Iscoadele i-au promis că așa vor face dacă ea nu îi va 
trăda. Apoi ea le-a dat drumul cu o frânghie pe fereastră, 
căci casa ei era în zidul cetății și ea locuia chiar deasupra 
zidului. Înainte de plecare, ei i-au dat femeii o funie roșie 
pe care ea trebuia s-o atârne la fereastra ei, ca israeliți 
să-i recunoască casa atunci când cetatea va fi atacată, și 
ea împreună cu toată familia ei să fie lăsaţi în viață. 

Trecând lordanul, tinerii s-au dus la losua și i-au isto- 
risit tot ce se întâmplase cu ei. 





TRECEREA IORDANULUI 


Primăvară fiind, zăpada se topise și lordanul se revăr- 
sase peste maluri. Israeliții se pregăteau să treacă râul. 
Nu exista niciun pod de trecere, dar Dumnezeu le spu- 
sese că aceea era ziua când ei trebuiau să treacă râul. 
Preoţii purtau chivotul legământului lui Dumnezeu 
și mergeau în fața poporului. Când ei au intrat în lor- 
dan, apa care curgea din sus s-a oprit și s-a făcut ca 
un perete. Astfel că ei stăteau ca pe uscat în mijlocul 
lordanului, cu picioarele neudate; iar israeliții au mers 
ca pe uscat până ce tot poporul a trecut prin lordan. 
Dumnezeu, Care îi scosese pe israeliți din Egipt, Și-a 
arătat iarăși puterea, ajutându-i în chip minunat să in- 
tre în ţara făgăduită. 

Dumnezeu a poruncit lui losua să aleagă doispreze- 
ce bărbaţi, câte un om din fiecare seminţie, care să ia 
din mijlocul Iordanului douăsprezece pietre pe care să 
le păstreze în tabăra israeliților. 

lar după ce a trecut tot poporul, a trecut și chivotul 
Domnului și preoții au mers iarăși în fruntea poporului. 
lar apele Iordanului au curs ca și mai înainte, până pes- 
te maluri. 


























losua 3, 1- 4,18 








































losua 6 


TRÂMBIȚELE IERIHONULUI 


Atunci a zis Domnul către losua: lată, Eu voi da în mâini- 
le tale lerihonul, pe regii lui și pe puternicii lui. Duceţi-vă 
împrejurul cetăţii toți cei buni de război și înconjurați 
cetatea câte o dată pe zi. Aceasta să o faceţi șase zile. 
Șapte preoţi să poarte înaintea chivotului șapte trâmbi- 
țe din corn de berbec, iar în ziua a șaptea să ocoliți ceta- 
tea de șapte ori și preoții să trâmbiţeze din trâmbiţe... 
Când veţi auzi sunetul de trâmbiță, atunci tot poporul să 
strige cu glas tare deodată, și, când vor striga ei, zidurile 
cetății se vor prăbuși. losua a ascultat și a poruncit po- 
porului: Să nu strigați... până în ziua când vă voi zice eu. 

În prima zi șapte preoţi, sunând din trâmbiţe, mer- 
geau în faţa celor ce purtau chivotul Domnului. Ceilalți 
israeliți îi urmau în liniște înconjurând cetatea. 

Și au înconjurat cetatea o dată pe zi timp de șase 
zile. În ziua a șaptea s-au sculat de dimineață și au în- 
conjurat cetatea de șapte ori. lar când preoţii au sunat 
a șaptea oară din trâmbiţe, losua a zis: Strigați, că v-a 
dat Domnul cetatea! Tot poporul a strigat cu glas tare și 
atunci s-au prăbușit toate zidurile cetăţii până la teme- 
lie. Toţi israeliții au intrat în cetate și au cucerit-o. Doar 
Rahab și familia ei au fost cruțațţi. Totul a ars, mai puţin 
aurul, argintul și vasele de aramă și de fier, care au fost 
duse în vistieria casei Domnului. 

Aceasta a fost prima mare victorie a poporului isra- 
elit în Canaan. Dumnezeu era cu losua și faima lui s-a 
răspândit în toată ţara. 





SOARELE DEASUPRA 
GHIBEONULUI 


Oamenii care locuiau în cetatea Ghibeon auziseră de 
biruinţa lui losua asupra lerihonului și erau înspăimân- 
taţi. De aceea ei se întrebau cum ar fi putut să-l convin- 
gă pe losua să facă pace cu ei. Până la urmă au pus la 
cale un vicleșug. 

Prefăcându-se că sunt veniţi de departe, ca trimiși ai 
cetății Ghibeon, o ceată de ghibeoniţi a venit la losua 
arătându-i pâinea învechită, hainele lor ponosite și în- 
călțămintea lor stricată de drumul lung parcurs. Astfel 
L-au convins prin acest vicleșug să încheie pace cu ei. 
losua a încheiat un legământ cu ei și le-a promis că îi 
va cruța. 

După trei zile, israeliții au descoperit că grupul de 
trimiși venise din Ghibeon, care era în vecinătatea lor. 
Israeliții s-au supărat că fuseseră înșelați, dar și-au ți- 
nut promisiunea dată. 

În acest timp, cinci regi din Canaan au făcut o alianță 
împotriva israeliților și au pornit împotriva cetăţii Ghi- 
beon, care se predase lui losua. Când ei au împresurat 
Ghibeonul, locuitorii cetății au cerut ajutor israeliților. 
losua, care se afla la Ghilgal, a năvălit pe neașteptate 
asupra lor și i-a înfrânt. 

În ziua în care Iosua i-a înfrânt pe cei cinci regi din 
Canaan la Ghibeon, el a strigat către Domnul și a zis îna- 
intea israeliților: Stai, soare, deasupra Ghibeonului și tu, 
lună, oprește-te deasupra văii Aialon! Și s-au oprit soarele 
și luna până ce losua a câștigat cu desăvârșire lupta. Și 
n-a mai existat nici înainte, nici după aceea o astfel de zi 
în care Dumnezeu să asculte așa glasul omului. Că Dom- 
nul lupta pentru Israel. 

Apoi losua a împărțit pământul Canaanului, fiecare osua 9, 1 — 10,14; 
trib, sau semințţie, primind propriul său teritoriu. 13 =19 

Judecătorii 2 


ISRAEL SE ABATE 
DE LA PORUNCILE DOMNULUI 


Pe când israeliții urmau să se stabilească în Canaan, 
ținutul era populat de numeroase neamuri păgâne, 
printre care: canaaneii, heveii, ferezeii, heteii, amoreii 
și iebuseii. Toate aceste neamuri mai sunt cunoscute 
sub numele mai general de canaanei. Dumnezeu i-a pe- 
depsit pe aceștia toți pentru nenumăratele lor păcate, 
printre care desfrâul și închinarea la idoli. Principalii zei 
venerați de canaanei erau Baal și consoarta sa, Astarte. 

În cele aproape trei secole de după așezarea isra- 
eliților în Canaan, cele douăsprezece triburi ale lor 
nu au alcătuit un stat. Îi unea doar credinţa în același 
Dumnezeu. Cu toate acestea, ei au început cu timpul 
să se dedea desfrâului și să se închine la idoli, precum 
Baal și Astarte. Pentru această purtare desfrânată, 
Dumnezeu i-a pedepsit dându-i pe mâna popoarelor 
păgâne din jurul lor, care i-au asuprit. De fiecare dată 
însă, când ei erau asupriți, se căiau și cereau îndurare 
și ajutor lui Dumnezeu. Și Dumnezeu, fiindu-l milă de 
ei, le venea îndată în ajutor, alegând dintre ei câte un 
judecător, care îi elibera de sub asuprirea acelor nea- 
muri. Însă imediat ce judecătorul murea, israeliții pără- 
seau din nou pe Dumnezeu și recădeau în idolatrie. Și 
iarăși mânia lui Dumnezeu se abătea asupra lor. 

Cei mai cunoscuţi judecători au fost: Otniel, lehud, 
Șamgar, Debora și Barac, Ghedeon, leftae și Samson. 














Judecătorii 6; 7; 8, 

GHEDEON 


Pe vremea când Ghedeon era judecător, madianiţii fu- 
rau oile, vitele și grânele israeliților. Aceștia au cerut aju- 
tor lui Dumnezeu, iar Dumnezeu i-a vorbit lui Ghedeon 
printr-un înger: Domnul este cu tine, voinicule! lar Ghe- 
deoni-a zis: Domnul meu, dacă Domnul e cu noi, pentru ce 
ne-au ajuns pe noi toate necazurile acestea? Și Dumnezeu 
i-a zis: Mergi cu această putere a ta și izbăvește pe Israel 
din mâinile Madianiţilor. Ghedeon a cerut Domnului un 
semn. Punând lână pe pământ, Ghedeon l-a spus lui 
Dumnezeu că dacă aceasta, a doua zi dimineață, va fi 
plină de rouă, dar nu și pământul, atunci va ști că el este 
cel ales. A doua zi, el a stors din lână un vas de apă, pe 
când pământul era uscat. Ghedeon însă a mai cerut un 
semn: lâna să fie uscată și pământul umed. Și din nou 
Dumnezeu i-a arătat că el este alesul. 

Atunci Ghedeon a chemat la luptă toate triburile is- 
raelite. Dumnezeu i-a spus că are prea mulți oameni, iar 
cei ce se tem pot să se întoarcă acasă. Douăzeci și două 
de mii s-au întors acasă și zece mii au rămas în tabără. 
Dar Dumnezeu i-a zis că și așa sunt prea mulți. Apoi, i-a 
spus să-i ducă la râu și să-i separe pe cei ce beau apa din 
palme de cei ce îngenunchează ca să bea. Doar trei sute 
de israeliți au băut apa din palme și aceștia au fost cei 
aleși să lupte. 

În noaptea aceea Ghedeon a atacat pe madianiţi. 
Fiecare luptător israelit avea o trâmbiţă și un urcior cu 
o torţă în el. La semnalul lui Ghedeon, toţi cei trei sute 
de oameni ai lui și-au spart urcioarele și au sunat din 
trâmbiţă în același timp. Zgomotul mare produs. i-a pus 
pe fugă pe madianiții îngroziţi, care s-au omorât între 
ei de spaimă. Așa i-a înfrânt Ghedeon pe madianiți. 

SAMSON 


Dar, israeliții au făcut iarăși rele, închinându-se idolilor, 
și Dumnezeu i-a dat în mâinile filistenilor pentru patru- , 
zeci de ani. 

Într-o zi, Dumnezeu a trimis prin îngerul Său un me- 
saj unui om, pe nume Manoe, din seminţia lui Dan, și 
soției sale, care locuiau în Ţora. Le-a spus că vor avea 
un fiu care va izbăvi pe israeliți din mâna filistenilor. Ei 
au fost foarte miraţi de acest mesaj, pentru că erau că- 
sătoriți de mult timp și nu aveau copii. 

Și a născut femeia un fiu căruia i-au pus numele 
Samson. Părinţii nu l-au tuns niciodată. Acesta era sem- 
nul că Samson era binecuvântat de Dumnezeu. 

E] a crescut și Duhul Domnului a început să lucreze 
prin el. 

GHICITOAREA LUI SAMSON 


Într-o zi Samson a mers la Timna și a văzut acolo o fe- 
meie din neamul filistenilor, care i-a plăcut mult. El le-a 
spus părinţilor că o vrea de soţie. Deci, plecând Samson 
împreună cu părinţii săi la Timna, când s-au apropiat de 
viile Timnei un leu tânăr a apărut înaintea lor răcnind. 
Atunci s-a coborât peste Samson Duhul lui Dumnezeu 
și el a sfâșiat leul ca pe un ied, deși nu avea nimic în 
mână. Dar el n-a spus tatălui său și mamei sale ce făcuse. 
După aceea a vorbit cu femeia pe care o plăcuse. După 
câteva zile s-a dus din nou acolo, ca să o ia de soţie, și 
s-a abătut să vadă trupul leului. În trupul leului a văzut 
atunci un roi de albine și miere. A luat deci fagurele în 
mână și a mâncat din el pe drum. Când a ajuns la părinții 
săi, le-a dat și lor să mănânce din el. Dar nu le-a spus că 
a luat fagurele din trupul leului pe care îl omorâăse. 

Apoi a făcut Samson la casa femeii filistene un ospăț 
de șapte zile, cum au obiceiul să facă mirii. Când l-au 
văzut cei de acolo, au ales treizeci de nuntași care să 
fie împrejurul lui. lar Samson a zis către ei: Am să vă 
spun o ghicitoare și dacă mi-o veţi ghici în cele șapte zile 
ale ospăţului și mi-o veţi dezlega, vă voi da treizeci de 
cămăși și treizeci de rânduri de haine. lată ghicitoarea: 
Din cel ce mănâncă a ieșit mâncare, și din cel tare a ieșit 
dulceaţă. Și nimeni n-a putut dezlega ghicitoarea. În 
ziua a şaptea, Samson i-a dezlegat-o femeii sale, căci 
aceasta îl rugase neîncetat. Ea a spus filistenilor, la rân- 
dul ei, dezlegarea ghicitorii. Atunci Samson s-a mâniat 
și, plecând, a ucis treizeci de filisteni, iar hainele lor le-a 
dat celorlalţi treizeci de filisteni care ghiciseră ghicitoa- 
rea. După aceea s-a întors mânios la casa părinţilor săi. 
Femeia cu care urma să se însoare Samson s-a căsă- 
torit cu unul din cei treizeci de nuntași care fuseseră 

Judecătorii 14 împrejurul lui. 

RĂZBUNAREA LUI SAMSON 


Peste câteva zile s-a întors Samson să se vadă cu feme- 
ia sa, din Timna, aducând un ied. Când a vrut să intre 
la ea, tatăl ei nu l-a lăsat, pentru că o măritase cu unul 
dintre nuntași. Samson s-a simţit nedreptăţit și a ho- 
tărât să se răzbune pe filisteni. El a prins trei sute de 
vulpi și le-a legat de coadă două câte două și a legat 
între ele câte o făclie. A dat drumul vulpilor cu făcliile 
aprinse și a incendiat grânele filistenilor, viile și livezile 
lor de măslini. 

Filistenii, aflând motivul pentru care se răzbunase 
Samson, au ars casa femeii care îl părăsise. Dar Sam- 
son s-a răzbunat din nou pe filisteni și apoi s-a ascuns 
într-o peșteră. Ca să-l prindă pe Samson filistenii și-au 
așezat tabăra în luda. Atunci, locuitorii din luda, fi- 
indu-le frică de filisteni, s-au dus la peștera unde era 
Samson și i-au zis: Nu știi tu, oare, că Filistenii domnesc 
peste noi? De ce ne-ai făcut tu una ca asta? Samson le-a 
răspuns: Cum s-au purtat ei cu mine, așa m-am purtat și 
eu cu ei. El a primit să fie legat cu funii și dat în mâna 
filistenilor, dar să nu fie omorât de către ai lui. Filistenii 
L-au întâmpinat cu strigăte. Atunci Duhul lui Dumnezeu 
S-a pogorât peste Samson, legăturile funiilor s-au rupt 
și, luând o falcă de măgar, el a ucis o mie de filisteni. 

Samson a fost judecător timp de douăzeci de ani, 
apărând poporul israelit în faţa filistenilor. 

SAMSON ȘI DALILA 


Samson s-a îndrăgostit de o femeie filisteană foarte 

, frumoasă pe care o chema Dalila. Căpeteniile filisteni- 
lor au venit la Dalila și i-au cerut să afle de la Samson 
care era secretul puterii lui. Ei îi promiseseră Dalilei o 
mie o sută de sicli de argint, dacă reușea să afle acest 
secret. Dalila l-a rugat pe Samson: Spune-mi și mie, în 
ce stă puterea ta cea mare...? Samson nu i-a destăinuit 
secretul, ci i-a vorbit cu vicleșug despre câteva metode 
care puteau duce la biruirea lui, cum ar fi legarea sa cu 
funii noi sau legarea unor șuviţe din părul său de războ- 
iul de ţesut. Filistenii le-au încercat pe toate, dar n-au 
aflat de unde venea puterea lui. 

Dalila stăruia să afle secretul și-l întrista pe Samson 
în fiecare zi. Când sufletul lui s-a tulburat foarte tare, 
i-a spus adevărul: că nu fusese niciodată tuns și, dacă 
cineva l-ar fi tuns, ar fi pierdut toată puterea și ar fi fost 
precum ceilalți oameni. Atunci Dalila a chemat pe frun- 
tașii filistenilor, care i-au adus argintul promis. Dalila l-a 
adormit pe Samson pe genunchii săi și a chemat un om 
căruia i-a poruncit să tundă cele șapte șuvițe ale capu- 
lui său. Astfel, Samson a început să piardă puterea pe 
care o avea de la Dumnezeu. lar ea a zis: Samsoane, fi- 
listenii vin asupra ta! Deșteptându-se el din somnul său, 
a zis: Voi face ca mai înainte și mă voi scăpa de ei. Dar el 
nu știa că Dumnezeu Se îndepărtase de el. 

MOARTEA LUI SAMSON 


După ce i-au tăiat șuvițele capului său, Samson, lipsit 
de putere, nu a mai fost în stare să se apere. Filiste- 
nii l-au legat cu două lanţuri de aramă, i-au scos ochii 
și l-au aruncat în temniţă. Într-o zi, fruntașii filistenilor 
s-au adunat să aducă jertfă zeului lor, Dagon, drept 
mulțumire pentru că i-l dăduse în mâini pe Samson, 
cel mai mare dușman al lor. În toiul petrecerii, mulţi- 
mea a strigat: Aduceți pe Samson din închisoare, ca să 
mai râdem de el. 

Între timp lui Samson îi crescuse părul pe capul lui, 
pe unde fusese tuns. El a înțeles că puterea îi fusese 
dăruită de Dumnezeu pentru un anumit scop. 

Așadar, l-au adus pe Samson din temniță, râzând de 
el și trăgându-l de urechi. Samson a zis tânărului care-l 
ducea de mână: Du-mă ca să pipăi stâlpii pe care este 
întemeiată casa și să mă reazem de ei. Și tânărul l-a dus. 
Casa era plină de bărbați și de femei, căci erau acolo 
toți fruntașii filistenilor. Pe acoperișul casei erau în jur 
de trei mii de oameni, bărbați și femei, care îl batjoco- 
reau pe Samson. Atunci a strigat Samson către Dom- 
nul și a zis: Doamne Dumnezeule, adu-Ți aminte de mine 
și întărește-mă încă o dată, o, Dumnezeule, ca printr-o 
singură lovitură să mă răzbun pe filisteni pentru cei doi 
ochi ai mei! Samson a apucat cei doi stâlpi din mijlo- 
cul casei și a zis: Mori, suflete al meu, cu filistenii! A îm- 
pins stâlpii cu toată puterea și casa s-a prăbușit peste 
toți filistenii. Cei pe care Samson i-a ucis la moartea sa 
au fost mai mulți decât toţi cei pe care el îi ucisese în 
timpul vieţii sale. 

NOEMINA ȘI RUT 


Când cârmuiau în Israel judecătorii, a venit peste acest 
pământ o foamete. Un locuitor din Betleem, din luda, 
pe nume Elimelec, a hotărât deci să părăsească ceta- 
tea sa împreună cu soţia sa, Noemina, și cu cei doi fe- 
ciori ai lor, pentru a se stabili în ţara moabiților. După 
un timp, Elimelec a murit și a lăsat-o pe Noemina vă- 
duvă cu cei doi feciori ai lor, Mahlon și Chilion. Aceștia 
și-au luat soții dintre moabitence. Una se numea Orfa 
și cealaltă Rut. După zece ani, Mahlon și Chilion au mu- 
rit și ei. Noemina a rămas împreună cu cele două nurori. 

Aflând că în Betleem nu mai era foamete, ea a decis 
să se întoarcă acasă. A plecat din locul acela împreună 
cu cele două nurori. Pe drum însă, Noemina le-a dat 
acestora binecuvântarea ei pentru a se întoarce acasă 
la ele, pentru că fuseseră nurori vrednice. Orfa și-a luat 
rămas bun de la soacra ei și s-a întors la poporul ei. Dar 
Rut i-a zis Noeminei: Nu mă sili să te părăsesc și să mă 
duc de la tine; căci unde te vei duce tu, acolo voi mer- 
ge și eu și unde vei trăi tu, voi trăi și eu; poporul tău va 
fi poporul meu și Dumnezeul tău va fi Dumnezeul meu; 
unde vei muri tu, voi muri și eu și voi fi îngropată acolo. 
Orice-mi va face Domnul, numai moartea mă va despărți 
de tine! 

Văzând Noemina că Rut era atât de hotărâtă să 
meargă împreună cu ea, nu s-a mai împotrivit. Au ple- 
cat amândouă și au ajuns cu bine la Betleem. 

RUT ÎN ȚARINA LUI BOOZ 


Noemina era rudă cu un om foarte bogat, pe nume 
Booz, din neamul lui Elimelec. Când Rut și Noemina 
au ajuns în Betleem, ele erau foarte sărace. În fiecare 
zi Rut ieșea să muncească în țarina care aparținea lui 
Booz. Ea mergea pe câmp în urma secerătorilor și cule- 
gea spicele rămase. Seara măcina grăunțele și obținea 
făină pentru pâine. Când Booz a văzut-o pe Rut, i-a în- 
trebat pe slujitori cine era ea, iar aceștia i-au răspuns 
că era o tânără moabiteancă, venită acolo împreună 
cu Noemina. Atunci Booz i-a spus lui Rut să rămână pe 
pământul lui împreună cu lucrătorii săi. Apoi i-a zis că 
știa cât de bună fusese ea cu soacra ei, părăsindu-și 
părinţii și poporul pentru a rămâne lângă aceasta. Rut 
i-a povestit soacrei sale cele întâmplate, iar Noemina 
s-a bucurat mult, binecuvântând pe Dumnezeu pentru 
mila pe care le-o arătase. 

Exista obiceiul la israeliți ca, atunci când un bărbat 
murea, rudele cele mai apropiate ale acestuia să se în- 
grijească de familia rămasă singură. Știindu-l pe Booz 
un om foarte bun, Noemina și-ar fi dorit ca Rut să se 
căsătorească cu el. Astfel, la îndemnul Noeminei, Rut 
l-a întâlnit pe Booz. Booz i-a spus că el voia să se căsă- 
torească cu ea, dar ea avea o rudă mai apropiată decât 
el și se cuvenea să discute mai întâi cu aceea. În ziua 
următoare, Booz s-a întâlnit cu acea rudă, însă acel om 
avea familie și nu dorea să aibă grijă și de Rut. Astfel, 
Booz s-a putut căsători cu Rut, pentru că nu mai exista 
nicio piedică. După un timp, Rut a născut un băiat și 
Noemina a fost foarte fericită. Ea a fost doica acelui 
copil, numit Obed. Acesta va deveni părintele lui lesei, 
tatăl viitorului rege David. 

RUGĂCIUNEA ANEI 


În satul Rama, de lângă Ierusalim, trăia un om cu nu- 
mele Elcana, care avea două soţii, Ana și Penina. Pe- 
nina avea mulţi copii, iar Ana nu avea niciun copil și, 
din acest motiv, era foarte tristă. În fiecare an, Elca- 
na împreună cu familia mergea la Șilo să se închine lui 
Dumnezeu. 

Atunci Penina o necăjea și o amăra grozav pe Ana, 
pentru ca aceasta să cârtească fiindcă nu-i dăduse 
Domnul prunci. Odată, aflându-se ei toţi la Șilo, după 
ce au mâncat acolo, Ana s-a sculat și a stat înaintea 
Domnului, rugându-se cu sufletul întristat. Preotul Eli 
ședea atunci pe scaun la ușa cortului Domnului. Ana 
l-a făgăduit lui Dumnezeu că, dacă va avea un fiu, ea 
îl va închina slujirii lui Dumnezeu pentru toată viaţa. 
Dumnezeu a auzit rugăciunea Anei, pentru că o spuse- 
se din toată inima. Preotul Eli, văzând-o pe Ana mișcân- 
du-și buzele, dar neauzind glasul ei, pentru că aceasta 
vorbea din inimă, a crezut că era beată. Dar Ana i-a 
spus acestuia să nu gândească urât despre ea, ci să-i 
înţeleagă întristarea, și i-a istorisit preotului Eli despre 
necazul care-i apăsa inima. Atunci Eli a binecuvântat-o, 
spunându-i să meargă în pace, iar Dumnezeu să-i împli- 
nească dorința. Ana s-a simţit ușurată și a plecat acasă. 
Dumnezeu i-a dăruit un băieţel, pe care Ana l-a numit 
Samuel. După ce Ana l-a înțărcat pe Samuel, a dus copi- 
lul la Șilo, la preotul Eli, zicând: Eu sunt acea femeie care 
am stat aici înaintea ta și m-am rugat Domnului. Pentru 
acest copil m-am rugat eu și Domnul mi-a plinit cererea. 
Și acum eu îl dau Domnului pentru toate zilele vieții lui, 
să slujească Domnului. 

CHEMAREA LUI SAMUEL 


Eli îmbătrânise și fiii săi urmau să preia datoria preo- 
țească față de poporul lui Israel. Dar fiii lui erau oameni 
lacomi și desfrânați, fără dragoste și fără frică de Dum- 
nezeu. Eli fusese avertizat de Dumnezeu să nu lase ast- 
fel de oameni să-l slujească în calitate de preoți. 

Într-o noapte, Eli stătea culcat la locul său și Samu- 
el era culcat în cortul Domnului, unde era chivotul lui 
Dumnezeu. Samuel s-a trezit dintr-o dată, auzind pe 
Cineva cum îl striga pe nume. Crezând că preotul Eli 
îl strigă, s-a grăbit să ajungă lângă el, dar nu acesta îl 
chemase. Chemarea s-a mai repetat o dată, dar nici de 
data aceasta nu era Eli cel care îl chemase. Eli și-a dat 
seama că Dumnezeu era Cel care îl chemase pe Samuel 
și i-a spus acestuia cum să răspundă. Când glasul s-a 
făcut auzit a treia oară, Samuel a răspuns așa cum îl în- 
vățase bătrânul preot: Vorbește, Doamne, că robul Tău 
ascultă! 

Domnul a vestit prin Samuel pedeapsa Sa aspră 
asupra casei lui Eli, pentru că bătrânul ținea mai mult 
la copiii lui, care se făcuseră foarte netrebnici, decât 
la Dumnezeu. Bătrânul, întristat, a zis: El este Domnul; 
facă dar ce va binevoi! Samuel a crescut și Domnul a 
fost cu el și toate cuvintele de la Domnul s-au împlinit. 
Atunci a aflat tot Israelul că Samuel s-a învrednicit să 
fie proroc al Domnului. 






































„* Chivotul Legii era 
cel mai important 
obiect de cult al 
evreilor și conținea 
tablele Legii, cu 
Cele zece porunci 
date de Dumnezeu 
lui Moise pe mun- 
tele Sinai. 


1 Regi 4, 1-18; 
5, d: 6, 15; 7, 1-2 


CHIVOTUL, LUAT DE FILISTENI, 
ȘI ÎNTOARCEREA LUI 


După o vreme Israel a fost în război cu filistenii. Văzând 
că pierd lupta, israeliții au trimis la Șilo, ca să aducă de 
acolo chivotul Legii Domnului*. Chivotul a fost adus pe 
câmpul de luptă de către fiii lui Eli, dar acest lucru nu a 
îmbunătăţit situația israeliților. Filistenii i-au înfrânt pe is- 
raeliți, au luat chivotul și au ucis pe fiii lui Eli. Bătrânul Eli 
era aproape orb și, când a auzit vestea, a murit. 

Filistenii au dus chivotul Legii în Așdod, în templul lui 
Dagon, zeul lor, ca pe un trofeu special de război. A doua 
zi, statuia lui Dagon zăcea cu fața în jos în fața chivotului. 
Filistenii au ridicat-o și au pus-o în picioare, dar a doua zi 
de dimineață era căzută din nou, având capul, mâinile 
și picioarele tăiate și așezate pe pragul capiștei. Apoi a 
izbucnit o molimă în tot orașul și oamenii s-au înfricoșat. 
Filistenii s-au gândit că era un semn de la Dumnezeul lui 
Israel și că trebuiau să scape de chivotul Legii. De aceea, 
ei l-au trimis la Gat, apoi la Ecron, dar molima a izbucnit 
și acolo. Filistenii erau îngroziți și i-au întrebat pe preoții, 
pe ghicitorii și pe descântătorii lor: Ce să facem oare cu 
chivotul Domnului? Învățaţi-ne cum să-l trimitem la locul 
lui. Aceștia i-au învăţat să ducă chivotul înapoi în Israel, 
împreună cu daruri. 

Filistenii au pus chivotul într-un car tras de două 
juninci. Junincile au ales singure drumul spre Israel. 
Când chivotul s-a întors, israeliții s-au bucurat nespus 
de mult văzându-l acasă. Atunci au înţeles filistenii că 
Dumnezeul lui Israel era de temut. 

Până la urmă, chivotul a ajuns la locuitorii din Chi- 
riat-learim, unde a rămas în casa lui Aminadab, ca la 
douăzeci de ani. Și s-a întors toată casa lui Israel la 
Domnul. 





SAUL UNS REGE 


Când Samuel a îmbătrânit, el a pus pe fiii săi judecă- 
tori peste Israel. Dar fiii lui nu s-au arătat vrednici să 
cârmuiască poporul, așa cum se dovedise tatăl lor. De 
aceea, bătrânii din Israel au venit la Samuel și i-au spus 
că nu vor ca fiii lui să conducă poporul și i-au cerut să le 
aleagă un rege. Chiar dacă la început Samuel nu a fost 
de acord cu această cerere, la porunca lui Dumnezeu, 
el le-a ales un rege. 

Primul rege al israeliților a fost Saul, un bărbat înalt 
și chipeș. Când Samuel l-a întâlnit pentru prima dată 
pe Saul, acesta căuta, la mare distanţă de casa sa, asi- 
nele rătăcite ale tatălui său, Chiș. Atunci Dumnezeu i-a 
zis lui Samuel că acela va fi regele poporului. Samuel 
a respectat obiceiul și, luând vasul cu ulei de măsline, 
a turnat untdelemn pe capul lui Saul. l-a arătat astfel 
că el era cel ales și uns de Dumnezeu, Care îi va da și 
virtuțile de care avea nevoie ca rege, pentru a cârmui 
poporul Domnului. 

La început Saul a fost un rege bun, a câștigat mul- 
te războaie, devenind foarte cunoscut. Cu timpul însă, 
el a devenit foarte mândru, nu mai voia să asculte de 
Samuel și nici să împlinească cele poruncite de Dumnezeu. 
Atunci Dumnezeu i-a spus lui Samuel să găsească un alt 
rege, pentru că Saul nu mai era vrednic: Ascultarea [de 
Domnul] este mai bună decât jertfa... Căci nesupunerea 
este un păcat la fel cu vrăjitoria și împotrivirea este la 
fel cu închinarea la idoli. Pentru că ai lepădat cuvântul 
Domnului, și El te-a lepădat, ca să nu mai fii rege peste 
Israel. 





1 Regi 8; 9, 15-21; 
10, 1, 9-11, 17-27, 
13, 13-14; 15, 22-28 

ALEGEREA LUI DAVID 


Dumnezeu i-a spus lui Samuel să meargă la Betleem ca 
să ungă un nou rege. Lui Samuel i-a părut rău de Saul, 
dar el știa că acesta nu se va schimba. Așadar, Samuel 
a plecat la Betleem, spunând că trebuie să aducă o jert- 
fă lui Dumnezeu. Acolo el s-a întâlnit cu lesei și cu fiii 
acestuia. lesei avea fii înalți, puternici și viteji. Samuel a 
stat de vorbă cu fiecare dintre ei și a crezut, de fiecare 
dată, că cel cu care vorbea era cel ales de Dumnezeu. 
Dar Dumnezeu nu alesese pe niciunul dintre ei, care 
erau șapte. Atunci l-a întrebat Samuel pe lesei dacă el 
și-a adus toți fiii acolo. lesei i-a răspuns că mai avea un 
fiu, care păștea oile. Samuel i-a cerut să trimită după el, 
pentru că nu vor prânzi până nu va veni și acela acolo. 

După ce a venit David, Dumnezeu a zis către 
Samuel: Scoală de-l unge, căci acesta este! Samuel l-a 
uns rege pe David în mijlocul fraților săi și, începând 
din ziua aceea, Dumnezeu a fost cu el într-un mod spe- 
cial. Duhul Domnului S-a depărtat de la Saul și un duh 
rău îl tulbura. Saul a cerut slujitorilor săi să caute un 
om care cânta bine din harpă și aceștia l-au adus pe 
David de la Betleem. Când duhul cel rău îl tulbura pe 
Saul, David cânta din harpă și duhul cel rău se depărta 
de la Saul. 

DAVID ȘI GOLIAT 


În vremea aceea filistenii și-au strâns oștile pentru răz- 
boi împotriva israeliților. Filistenii și israeliți și-au așe- 
zat taberele de-o parte și de alta a Văii Stejarului. Filis- 
tenii aveau o armă „,secretă”. Numele acestei „arme” 
era Goliat, un luptător uriaș, de neînvins. În fiecare zi 
el umbla prin fața taberei israeliților, batjocorindu-i și 
provocându.-i. Filisteanul a ieșit dimineața și seara timp 
de patruzeci de zile. În oastea lui Saul erau și cei trei fii 
mai mari ai lui lesei. David, cel mai mic fiu al acestuia, 
stătea toată ziua și se îngrijea de oile familiei sale. lesei 
l-a trimis pe David la fraţii săi ca să le ducă de mâncare. 
Când David a ajuns în tabăra lui Saul, el a auzit cuvin- 
tele batjocoritoare ale lui Goliat și a cerut voie lui Saul 
să lupte împotriva acestuia. Saul i-a spus că este prea 
tânăr și nu îl poate înfrânge pe înfricoșătorul război- 
nic Goliat. Însă David i-a răspuns că el se luptase cu leii 
și cu urșii care-i atacau oile și că: Domnul, Cel ce m-a 
scăpat de lei și de urși, mă va scăpa și din mâna acestui 
filistean! La auzul acestor cuvinte, Saul i-a zis: Du-te și 
Domnul să fie cu tine. 

David și-a luat traista sa de păstor, toiagul, cinci pie- 
tricele lucii din pârâu și praștia și s-a dus înaintea lui 
Goliat. Acesta a zis către David: Apropie-te de mine și 
voi da trupul tău păsărilor cerului și fiarelor câmpului! 
David însă i-a răspuns: Tu vii asupra mea cu sabie și cu 
lance și cu scut; eu însă vin asupra ta în numele Domnu- 
lui Savaot, Dumnezeul oștirilor lui Israel, pe Care tu L-ai 
hulit... nu cu sabia și cu sulița izbăvește Domnul, căci 
acest război este al Domnului și El vă va da în mâinile 
noastre. Atunci David a luat din traistă o pietricică, a 
pus-o în praștie și l-a lovit pe filistean în frunte. Piatra 
s-a înfipt în fruntea acestuia și el a căzut cu faţa la pă- 
mânt. Apoi David a alergat și, călcând pe filistean, a 

luat sabia lui, scoțând-o din teacă, 
și l-a lovit cu ea și i-a tăiat capul. Așa 
l-a învins David pe Goliat. Văzând că 
uriașul lor a fost răpus, filistenii au 
luat-o la fugă. 











SAUL PRIGONEȘTE PE DAVID 


După ce l-a învins în felul acesta pe Goliat, Saul l-a luat pe 


David în slujba sa. lonatan, fiul lui Saul, l-a îndrăgit pe Da- 
vid din prima clipă și au devenit prieteni foarte buni, ca niș- 


te frați. David era lăudat peste tot pentru vitejia sa și Saul 
a devenit foarte invidios. Saul a văzut că Duhul Domnului 
era cu David și atunci a dorit să-l omoare. Astfel, de două 
ori, după ce David i-a cântat din harpă, Saul a aruncat cu 
sulița asupra lui, dar David s-a ferit și a scăpat cu viață. 
Mai apoi, pe David l-a îndrăgit Micol, fiica cea mică 
a lui Saul. Cu multă viclenie, Saul i-a spus că i-o dă în 
căsătorie pe Micol cu condiţia ca el să învingă o sută 
de filisteni. Spre marea surprindere a lui Saul, David și 


oamenii săi au împlinit mai mult decât ceruse regele, 


omorând în luptă două sute de filisteni. Astfel David 
s-a putut căsători cu Micol. 


Saul continua să uneltească împotriva lui David pen- 


tru a-l ucide. Într-o noapte, Micol l-a ajutat pe David să 
se salveze. Acesta a ieșit pe fereastră, coborând pe o 
frânghie. lonatan și David și-au luat rămas bun unul de 
la celălalt cu multă tristețe. Ei nu știau dacă se vor mai 
revedea vreodată. 


David a trebuit să fugă în pustiul Enghedi. Saul, ca- 


re-l urmărea, a intrat într-o zi într-o peșteră. În fundul 
acelei peșteri erau ascunși David și oamenii lui. Saul, 
lăsându-și haina într-un loc din acea peșteră, David a 
tăiat o parte din ea. După ce Saul a ieșit din peșteră, a 
ieșit și David strigând după el și arătându-i poala hainei 
sale, ca dovadă că îi cruțase viața, deși putuse să i-o 
ia. Atunci Saul i-a zis: Tu ești mai drept decât mine, căci 
mi-ai răsplătit cu bine, iar eu te-am răsplătit cu rău... De 
acum știu că fără îndoială vei domni și regatul lui Israel 
va fi tare în mâna ta. Așadar, jură-mi pe Domnul că nu vei 


stârpi pe urmașii mei... Și s-a jurat* David lui Saul. 

* Pentru că oamenii de. 
lungul timpului se . 
jurau tot timpul, când a 
venit, Mântuitorul lisus 
Hristos ne-a învățat 
că nu se cuvine să ne 
jurăm. Dumnezeu ne. 
cere să ne respectăm 
cuvântul fără să mai fie 


nevoie de jurăminte. 


1 Regi 18; 19; 24 






























1 Regi 27; 29; 31; 
2 Regi 1, 23, 27 


MOARTEA LUI SAUL 


David nu mai era nicăieri în siguranţă în Israel. El s-a re- 
fugiat în Ţiclag, o cetate filisteană, pretinzând că este 
de partea filistenilor. 

Filistenii au pornit din nou război împotriva israeliți- 
lor. David și oamenii lui voiau să-i însoțească, dar filiste- 
nii s-au temut să-l ia pe David cu ei în luptele lor contra 
lui Saul. 

Filistenii i-au biruit pe israeliți. Trei fii ai lui Saul, prin- 
tre care și lonatan, au murit. Saul fusese foarte rănit și 
i-a cerut purtătorului său de arme să-l omoare cu sabia, 
ca să nu cadă viu în mâna filistenilor. Acesta a refuzat 
și atunci Saul s-a aruncat în propria lui sabie. 

David i-a plâns pe Saul și pe lonatan și a compus o 
cântare de jale, pe care a poruncit ca fiii lui luda să o 
învețe: Saul și lonatan, cei iubiți și uniți în viața lor, nici 
la moarte nu s-au despărțit... Frate lonatane, întristat 
sunt după tine, căci tu mi-ai fost foarte scump. 


DAVID REGE PESTE TOT ISRAELUL 


După moartea lui Saul, David a întrebat pe Dumnezeu 
ce să facă. Dumnezeu i-a poruncit să se ducă în ludeea, 
la Hebron. Fiul lui Saul, Ișboșet, a domnit peste Israel 
timp de doi ani. Slujitorii credincioși fostului rege, Saul, 
luptau acum împotriva lui David. Câțiva războinici ai 
lui Saul au ucis însă pe Ișboșet, fiul lui Saul, crezând 
că astfel vor câștiga bunăvoința lui David. Dar, atunci 
când i-au adus acestuia capul lui Ișboșet, David i-a pe- 
depsit cu cea mai mare asprime. Ela îngropat capul lui 
Ișboșet în Hebron. David a domnit peste luda timp de 
șapte ani și jumătate. 

Fiindcă purtarea regelui David a plăcut întregului 
popor, bătrânii din toate seminţiile lui Israel* au venit 
la David, în Hebron, și l-au rugat să le fie rege. David 
avea treizeci de ani când a fost uns rege și a domnit 
patruzeci de ani: șapte ani și jumătate în luda și treizeci 
și trei de ani peste tot Israelul. 

Ierusalimul, inima regatului, era încă în stăpâ- 
nirea iebuseilor, un trib canaanit. Într-o zi — și ace- 
ea a fost o zi măreață - David a luat cu asalt le- 
rusalimul,  cucerindu-l. El a proclamat cetatea 
lerusalimului drept noua capitală a regatului său. 
Astfel s-a instaurat pacea și, în sfârșit, David a pu- 
tut împlini lucrurile după care sufletul lui tânjise atât 
de mult. 

David a fost un rege bun, un cârmuitor înnăscut. Po- 
porul l-a iubit foarte mult. Nu a fost îngâmfat niciodată 
și toată viața sa s-a sârguit să rămână ascultător față 
de Dumnezeu. 



























* Seminţiile lui Israel, 
în număr de 12,sunt 
urmașii celor 12 fii ai 
lui lacov, care a fost 
numit și /srael. 


2 Regi 2, 1-4; 
4, 1— 5, 9 

ADUCEREA CHIVOTULUI LA 
IERUSALIM 


David își dorea să aducă chivotul Domnului la lerusa- 
lim. Chivotul fusese capturat de către filisteni, care, 
după ce au fost loviți de plăgi groaznice, l-au înapoiat 
israeliților. El se afla într-o mică localitate din Israel, 
Chiriat-learim, în casa lui Aminadab. 

David a adunat o mare mulțime de oameni, în jur de 
treizeci de mii, și a plecat în fruntea lor după chivotul 
Domnului. După multe întâmplări, acesta a fost dus în 
casa lui Obed-Edom și a rămas aici trei luni de zile. Da- 
vid a auzit că Domnul a binecuvântat pe Obed-Edom și 
atunci s-a hotărât să aducă la lerusalim chivotul Dom- 
nului. În drum spre lerusalim, David dănţuia de bucurie. 
Plin de entuziasm, poporul striga și suna din trâmbi- 
țe. Chivotul a fost așezat în mijlocul cortului pe care 
David îl pregătise din timp pentru această sărbătoare. 
Apoi David a adus arderi de tot înaintea lui Dumnezeu 
și jertfe de împăcare. Apoi, a binecuvântat poporul în 
numele lui Dumnezeu, împărțind tuturor celor de față 
câte o pâine, câte o bucată de carne friptă și câte o 
turtă. 


Nea eee ata a a 





DAVID ȘI BATȘEBA 


Într-o zi de primăvară, în timp ce oastea sa era departe, 
luptând cu amoniţii, David se plimba pe terasa palatului 
său. Aruncând o privire, a văzut o femeie nespus de fru- 
moasă, făcând baie în casa ei. Era Batșeba, soția lui Urie, 
unul dintre cei mai viteji luptători ai armatei sale. David 
a poruncit slujitorilor săi s-o aducă pe Batșeba la palatul 
său. După câteva săptămâni Batșeba i-a trimis vorbă lui 
David că era însărcinată. Acesta a poruncit comandantu- 
lui oștirii sale ca Urie să fie trimis în prima linie de luptă, 
de unde nu putea scăpa cu viață. Urie a murit pe câmpul 
de luptă. Totul s-a întâmplat în mare secret. Nimeni alt- 
cineva nu mai știa aceste fapte, sau cel puţin așa credea 
David. El uitase însă de Dumnezeu. David s-a căsătorit 
așadar cu Batșeba, fiind convins că secretul său nu va fi 
aflat niciodată. 

Însă, într-o zi, Dumnezeu l-a trimis pe prorocul Natan 
la David și el l-a făcut să înțeleagă păcatul pe care îl săvâr- 
șise, printr-o istorioară: Un om bogat avea multe oi și vite 
și un om sărac avea doar o oiță, pe care o cumpărase de 
mică, o hrănise și o crescuse. Într-o zi, cel bogat a fost vi- 
zitat de un călător. În loc să pregătească mâncare din oile 
sau din vitele sale, el a luat oița săracului și a gătit-o pen- 
tru călător. David l-a ascultat pe Natan și i-a zis: Omul care 
a făcut aceasta este vrednic de moarte. Atunci Natan a zis: 
Tu ești omul care a făcut aceasta! Atunci David și-a recu- 
noscut păcatul: Am păcătuit înaintea Domnului. Prorocul 
Natan i-a spus că nu va muri, dar fiul care i se va naște va 
plăti pentru păcatul lui față de Dumnezeu. La șapte zile 
după ce Batșeba a născut, copilul a murit. 

Mai tărziu, lui David și Batșebei li s-a născut un alt fiu. 
Acesta a fost Solomon. 


"O Aa 





2 Regi 11, 2-17; 
12, 1-18; 24 


150 


























DAVID, PSALMIST 


David nu a fost numai un viteaz om de război și un rege 
înțelept, ci și un mare poet. El a închinat lui Dumnezeu 
mulți psalmi, în care cerea ajutor și milă de la Domnul, 
biruință asupra vrăjmașilor săi, care-l împresurau, și 
iertarea tuturor păcatelor sale. Dar, înainte de toate, 
David slăvea și preamărea pe Dumnezeu: 


Lăuda-Te-voi, Doamne, din toată inima mea, 
Spune-voi toate minunile Tale. 

Veseli-mă-voi și mă voi bucura de Tine; 
cânta-voi numele Tău, Preaînalte. 

(Psalmul 9, 1-4) 


lubi-Te-voi, Doamne, vârtutea mea. 
Domnul este întărirea mea și scăparea mea 
și izbăvitorul meu, 

Dumnezeul meu, 

ajutorul meu, și voi nădăjdui spre Dânsul. 
(Psalmul 17, 1-2) 


Domnul este luminarea mea și mântuirea mea; 
de cine mă voi teme? 

Domnul este apărătorul vieţii mele; 

de cine mă voi înfricoșa? 

(Psalmul 26, 1-2) 


Miluiește-mă, Dumnezeule, după mare mila Ta 
și, după mulţimea îndurărilor Tale, 

șterge fărădelegea mea. 

(Psalmul 50, 1-2) 


Psalmii 

















Regele David a fost însă și unul dintre prorocii Vechiu- 
lui Testament, care a prezis cu multă exactitate Pătimi- 
rile sfinte și înfricoșătoare ale lui Mesia, adică Hristos. 
Și aceasta, cu circa 1000 de ani înainte de răstignirea 
Domnului nostru lisus Hristos. Este atât de grăitor 
chiar și numai acest fragment din Psalmul 21 al lui 
David: 


»Uscatu-s-a ca un vas de lut tăria mea 

și limba mea s-a lipit de cerul gurii mele... 
adunarea celor vicleni m-a împresurat. 
Străpuns-au mâinile mele și picioarele mele. 
Numărat-au toate oasele mele, 

iar ei priveau și se uitau la mine. 

Împărţit-au hainele mele loruși 

și pentru cămașa mea au tras sorţi” (v. 16-20). 

ULTIMELE CUVINTE ALE LUI 
DAVID 


David a domnit patruzeci de ani peste Israel. El a fost 
foarte vrednic, a purtat multe războaie, mărindu-și și 
întărindu-și regatul. Dar mai mult decât orice, el dorea 
să zidească un templu lui Dumnezeu. Nu i-a fost dat 
să-și împlinească această dorință. Dumnezeu i-a spus 
lui David că fiul său, Solomon, va zidi templul. David 
a reușit să adune toate materialele necesare constru- 
irii templului: aur, argint, aramă, fier, lemn și pietre 
prețioase. 

Apropiindu-se de moarte, David i-a lăsat lui So- 
lomon un legământ: lată, eu mă duc pe drumul pe care 
toți pământenii se duc; fii tare și să fii bărbat. Să păzești 
legământul Domnului Dumnezeului tău, umblând în că- 
ile Lui și păzind legile Lui, poruncile Lui, hotărârile Lui și 
așezămintele Lui, precum sunt scrise în legea lui Moise, 
pentru ca să-ţi fie bine-cunoscut tot ce vei face, oriunde 
și ori încotro te vei întoarce. 

Solomon a fost uns pentru domnie. După moartea 
lui David, Solomon a urmat la tron tatălui său și dom- 
nia sa în Israel a fost foarte strălucită. 


ÎNŢELEPCIUNEA LUI SOLOMON 


După moartea regelui David, Solomon a domnit în le- 
rusalim, cetatea lui Dumnezeu. Solomon a condus Is- 
raelul, care era un regat puternic și unit, și L-a iubit pe 
Dumnezeu tot așa cum Îl iubise și tatăl său. 

Dumnezeu i S-a arătat lui Solomon noaptea în vis 
și i-a zis: Cere ce vrei să-ți dau!, iar Solomon a zis: Tu, 
Doamne Dumnezeul meu, ai pus pe robul Tău rege în lo- 
cul lui David, tatăl meu; însă eu sunt foarte tânăr și nu 
știu să conduc... Dăruiește-i dar robului Tău minte pri- 
cepută, ca să asculte și să judece pe poporul Tău și să 
deosebească ce este bine și ce este rău. 

Lui Dumnezeu l-a plăcut că Solomon a cerut înțelep- 
ciune mai presus de orice și i-a răspuns: Deoarece tu ai 
cerut aceasta și n-ai cerut viață lungă, n-ai cerut bogăţie, 
n-ai cerut sufletele dușmanilor tăi, ci ai cerut înțelepciu- 
ne, ca să știi să judeci, iată, Eu voi face după cuvântul 
tău; iată, Eu îţi dau minte înțeleaptă și pricepută, cum 
niciunul n-a fost ca tine înaintea ta și cum nici nu se va 
mai ridica după tine. Ba îţi voi da și ceea ce tu n-ai ce- 
rut: bogăție și slavă, așa încât niciunul dintre regi nu va 
fi asemenea ţie, în toate zilele tale. Și dacă vei umbla pe 
drumul Meu, ca să păzești legile Mele și poruncile Mele, 
cum a umblat tatăl tău, David, îţi voi înmulţi și zilele tale. 

Solomon s-a trezit din vis, s-a sculat și s-a dus la leru- 
salim și a stat înaintea jertfelnicului celui de dinaintea 
chivotului Legii Domnului. A adus jertfe lui Dumnezeu 
și a făcut mare ospăț pentru toţi slujitorii săi ca semn 
de mulțumire. 

Așa cum Dumnezeu promisese, Solomon a devenit 
cel mai înțelept om, mai înțelept decât toţi înțelepții 
Răsăritului și ai Egiptului. 

4, 29-34 


JUDECATA LUI SOLOMON 


Și a dat Dumnezeu lui Solomon înţelepciune și pricepe- 
re foarte mare și cunoștințe multe, ca nisipul de pe țăr- 
mul mării. Solomon a scris trei mii de pilde și o mie cinci 
de cântări. El a vorbit cu nemaiauzită măiestrie despre 
cedrii din Liban, despre animale, despre păsări, despre 
târâtoare și despre pești. El era mai înțelept decât toți 
oamenii și toate popoarele de primprejur îl slăveau. De 
la oamenii simpli și până la regi, toți veneau la el ca să-i 
ceară sfatul. Cu toții auziseră despre înțelepciunea lui 
Solomon. 

Odată au venit la Solomon două femei care își dis- 
putau un copil abia născut. Fiecare dintre cele două 
femei susţinea că pruncul îi aparţinea. Pentru a afla 
care femeie minţea și care spunea adevărul, Solomon 
a cerut să i se aducă o sabie. El a zis: Tăiaţi copilul cel 
viu în două și dați o jumătate din el uneia și o jumătate 
din el celeilalte! 

Regele vroia doar să le pună la încercare, nu să 
omoare pruncul nevinovat. Una dintre femei a zis ca 
pruncul să fie tăiat și astfel el nu va fi al niciuneia. Cea- 
laltă femeie a strigat înfricoșată că mai bine să i se dea 
celeilalte pruncul, numai să rămână în viaţă copilul. 
Astfel Solomon a descoperit pe mama cea adevărată, 
pentru că aceasta fusese în stare să renunţe la el nu- 
mai ca el să rămână în viaţă. 

ZIDIREA TEMPLULUI DOMNULUI 


În al patrulea an de domnie, Solomon a început să 
zidească templul Domnului, așa cum îi promisese 
Dumnezeu lui David. 

Solomon a îndeplinit porunca lui Dumnezeu și a ridi- 
cat un templu care, deși nu era foarte mare, era nease- 
mulit de frumos. Acesta avea două încăperi: una, mare, 
dreptunghiulară și una, mai mică, pătrată, despărțite 
de uși de lemn de măslin care se deschideau în două 
părți. Încăperea mai mică, numită și Sfânta Sfintelor, 
nu avea ferestre, așadar era întunecată. Aici se păstra 
chivotul cu tablele Legii lui Dumnezeu. Tot aici fusese- 
ră așezați și doi heruvimi* făcuţi din lemn de măslin, 
acoperit apoi cu aur. Chivotul, care fusese construit 
din lemn de salcâm aurit, a fost așezat sub aripile ce- 
lor doi heruvimi din Sfânta Sfintelor. În Sfânta Sfintelor 
nimeni nu avea acces, decât Marele Preot, o singură 
dată pe an, de Ziua Ispășirii**. În cealaltă încăpere, nu- 
mită Sfânta, se găseau un altar și zece sfeșnice, toate 
de aur. Pereţii templului erau tapisați cu lemn de ce- 
dru, tot interiorul clădirii fiind apoi acoperit cu aur. În 
exteriorul templului se găsea curtea, în care oamenii 
aduceau animale pe care preoții le aduceau jertfă lui 
Dumnezeu pe jertfelnicul așezat acolo. 

Construirea templului a durat șapte ani. Mii de lu- 
crători au participat la zidirea lui. La sfârșit, regele 
Solomon a adunat tot poporul și preoții, iar preoţii au 
adus jertfe lui Dumnezeu. Ei au adus chivotul cu Legea 
Domnului și l-au așezat în Sfânta Sfintelor, iar slava lui 
Dumnezeu, ca un nor, a umplut întregul templu. 

Apoi, regele Solomon, îngenunchind înaintea jert- 
felnicului Domnului, a rostit, cu mâinile întinse spre cer, 
o mare și frumoasă rugăciune către Dumnezeu. Mijlo- 
cind pentru popor, el a zis: Orice rugăciune, orice cerere 


100 


e 
îi ad 


* Heruvimii sunt o 


** Ziua Ispășirii se 


i-ă 
ba Saud 




















ceată de îngeri, care 
stau în apropierea 
lui Dumnezeu, după 
serafimi. Numele lor se 
traduce prin înțelegere 
deplină sau împărtășşirea 
înțelepciunii. 

3 Regi 5; 6; 
7, 13-51; 8 
2 Paralipomena 2, 

care se va face de orice om din poporul lui Israel, când ei își vor cunoaște 
mustrarea cugetului lor și își vor întinde mâinile lor la templul acesta, Tu să 
asculți din cer, din locul șederii Tale, și să miluiești.... 

EI L-a rugat pe Dumnezeu să vegheze neîncetat asupra templului și asu- 
pra poporului Său. Apoi Solomon s-a ridicat în fața poporului și a mulțumit 
lui Dumnezeu; întorcându-se spre popor, el a îndemnat oamenii să fie cre- 
dincioși lui Dumnezeu și să asculte de toate poruncile Lui. 

După sfinţirea templului Domnului, din lerusalim, a avut loc o mare săr- 
bătorire, care a durat o săptămână. Și tot poporul s-a bucurat și s-a veselit, 
pentru tot binele făcut lor de Domnul. 

REGINA DIN SABA 


Regele Solomon a devenit faimos pentru înţelepciu- 
nea lui în întreaga lume. Regina din Saba nu a crezut tot 
ce se spunea despre Solomon și a dorit să se convingă 
personal. Ea s-a pregătit cu întrebări grele, ca să veri- 
fice înțelepciunea lui Solomon, și a pornit într-o lungă 
călătorie spre Ierusalim. Era însoţită de curtenii ei și de 
cămile încărcate cu aromate, mult aur și pietre scum- 
pe. Ajungând la Ierusalim, ea a vorbit cu Solomon și i-a 
pus întrebările dificile pe care le pregătise. Solomon i-a 
răspuns cu ușurință la toate acestea. 

În timpul șederii ei la Ierusalim ca oaspete ales al 
lui Solomon, regina din Saba a văzut toată înţelepciu- 
nea regelui israelit, casa pe care o zidise el, mâncăruri- 
le de la masa lui, rânduiala slugilor lui, îmbrăcămintea 
lor, dregătorii lui. Pe lângă acestea ea a văzut și jertfe- 
le pe care el le aducea în templul Domnului, ca semn 
că inima lui era în întregime întoarsă către Dumnezeu. 
Copleșită de tot ce văzuse, regina din Saba i-a spus lui 
Solomon: Adevărat este ce am auzit eu în ţara mea de 
lucrurile tale și de înțelepciunea ta; însă eu nu credeam 
vorbele, până ce n-am văzut cu ochii mei și, iată, nici pe 
jumătate nu mi se spusese... Binecuvântat să fie Dom- 
nul Dumnezeul tău care a binevoit să te pună pe tronul 
3 Regi 10,1-10,13 lui Israel! 

2 Paralipomena Regina din Saba i-a oferit apoi lui Solomon darurile 
9,1-9,12 pe care le adusese: aur, mulţime de aromate și pietre 
scumpe. Regele Solomon, la rândul său, i-a oferit re- 
ginei multe daruri. După o vreme, regina, însoţită de 
oamenii ei, s-a întors la Saba. 

MOARTEA LUI SOLOMON 
ȘI DEZBINAREA REGATULUI 


Domnia regelui Solomon a fost una dintre cele mai înflo- 
ritoare perioade din istoria Israelului. Negustorii săi stră- 
băteau lumea de la un capăt la altul și veneau încărcaţi 
cu tot felul de bogății. S-au construit atunci numeroase 
clădiri, fortărețe și cetăți. Dar în pofida acestei prosperi- 
tăți era nevoie de tot mai mulţi bani și de oameni pentru 
construcţii. Poporul trebuia să plătească taxe și oamenii 
erau forțați să lucreze pentru rege în loc să muncească 
pământurile lor. 

Pentru a înlesni comerțul și a menţine pacea, regele 
Solomon a luat în căsătorie mai multe prințese străine, 
dar acestea au adus cu ele și credințele lor păgâne și idolii 
lor. Când a îmbătrânit, Solomon s-a lăsat înduplecat de 
soțiile lui să se închine la idoli. Astfel, el nu a rămas credin- 
cios până la capăt lui Dumnezeu așa cum făcuse tatăl său, 
David. Atunci Dumnezeu l-a prevenit pe Solomon că din 
cauza neascultării sale, după moartea sa, regatul său va 
fi rupt în două. 

Cuvintele lui Dumnezeu s-au împlinit. Doar o parte 
din regat, numit de atunci luda - și format din semin- 
ţia lui luda și cea a lui Veniamin, a rămas loială regelui 
Roboam, fiul lui Solomon. Celelalte zece triburi, din 
nord, au format regatul Israel și s-au desprins de re- 
gatul luda, alegând ca rege pe leroboam, unul dintre 
curtenii lui Solomon. leroboam a făcut doi viței de aur 
la care să se închine poporul, așezând pe unul în ce- 
tatea Betel iar pe celălalt în cetatea Dan. Astfel, el i-a 
împiedicat pe cei din regatul său să se mai închine la 
templul din lerusalim adevăratului Dumnezeu. Ceea ce 
a făcut el a fost foarte rău și a avut urmări grele. 





3 Regi 11, 1-13, 29-38, 
43; 12, 1-19 

2 Paralipomena 

9, 30-31; 10 

OMUL LUI DUMNEZEU 


Poporul din regatul Israel a avut mult de suferit atât 
din punct de vedere spiritual cât și material. Regii aces- 
tui regat, începând cu leroboam, au săvârșit multe fap- 
te rele împotriva lui Dumnezeu. Din cauza necredinţei 
lor, ei se închinau la idoli și îi asupreau pe supușii lor. 
Țara era deci stăpânită de imoralitate și de idolatrie. 

Într-o zi, un om al lui Dumnezeu a venit din luda la 
Betel în timp ce leroboam tămâia acolo idolul de aur. 
Omul lui Dumnezeu s-a așezat în faţa vițelului de aur 
și a spus că, din neamul lui David, se va naște un fiu pe 
nume losia, care va distruge idolii. Și a arătat în acea zi 
și un semn, zicând: lată semnul după care se va cunoaște 
că Domnul a grăit aceasta: Jertfelnicul acesta se va des- 
pica, și cenușa care este pe el se va împrăștia! Și așa s-a 
întâmplat. Văzând și auzind acestea, leroboam a întins 
mâna către omul lui Dumnezeu și a zis: Puneţi mâna pe 
el! În acel moment, mâna întinsă a lui leroboam a în- 
lemnit și el nu a mai putut să o întoarcă înapoi. Atunci 
regele leroboam a zis către omul lui Dumnezeu: Îm- 
blânzește fața Domnului Dumnezeului tău și roagă-te 
pentru mine, ca să mi se poată întoarce mâna mea la 
mine. Și atunci s-a rugat omul acela lui Dumnezeu și 
regele leroboam a putut să-și miște mâna ca mai 
înainte. 

Însă, nici după această minune leroboam nu s-a 
întors la credința în Dumnezeu. 


3 Regi 12, 26 — 13,26 

3 Regi 14, 10; 15, 29; 
16, 24-33; 17, 1-9 





n DROBETA 230 


SECETA CEA MARE 


leroboam a fost primul rege al regatului Israel. Niciu- 
nul dintre regii care i-au urmat nu a fost credincios 
lui Dumnezeu, toți închinându-se idolilor făcuţi de 
leroboam. Deși pedeapsa Domnului pentru păcatul 
lui leroboam a fost moartea fiilor lui, regii care i-au 
urmat acestuia nu au luat aminte și au părăsit și ei pe 
Dumnezeu și au slujit idolilor. 

Regele Omri a cumpărat muntele Samariei de la Șe- 
mer și a zidit acolo cetatea Samaria. Fiul său, Ahab, care 
-a urmat la tron, a luat-o în căsătorie pe Izabela, fiica 
regelui Sidonului. Sub influența ei, Ahab a început să se 
închine lui Baal, zeul canaanit socotit stăpânul fertilită- 
ţii pământului, al furtunii aducătoare de ploaie și asoci- 
at, totodată, și cu o purtare desfrânată a închinătorilor 
lui. Chiar în Samaria, Ahab a zidit un templu acestui zeu. 
Ahab a săvârșit fapte rele mai mult decât toți ceilalți regi 
dinaintea lui, prin ele a mâniat pe Dumnezeu și și-a pier- 
dut sufletul său. 

lie Tesviteanul, proroc din Tesba Galaadului, i-a zis lui 
Ahab: Viu este Domnul Dumnezeul lui Israel, înaintea Căru- 
ia slujesc eu; în acești ani nu va fi nici rouă, nici ploaie, decât 
numai când voi zice eu! Și Dumnezeu a zis către Ilie: Du- 
te de aici, îndreaptă-te spre răsărit și te ascunde la pârâ- 
ul Cherit, care este în fața Iordanului. Apă vei bea din acel 
pârâu, iar mâncare am poruncit corbilor să-ți aducă acolo! 

Prorocul Ilie a făcut ceea ce i-a poruncit Dumnezeu: 
s-a dus și s-a așezat la pârâul Cherit, care este în fața 
Iordanului. Corbii îi aduceau pâine și carne dimineaţa și 
seara, iar apă bea din acel pârâu. După un timp însă, pâ- 
râul a secat, pentru că nu mai ploua pe pământ. Atunci 
Dumnezeu i-a zis lui Ilie: Scoală și du-te la Sarepta Sido- 
nului și șezi acolo, căci, iată, am poruncit unei femei vădu- 
ve să te hrănească! 

PROROCUL ILIE LA VĂDUVA 
DIN SAREPTA 


Ilie a ascultat ce i-a poruncit Dumnezeu și s-a dus la Sa- 
repta. Când a ajuns la porțile cetăţii, a întâlnit o femeie 
văduvă care aduna vreascuri pentru foc. Ilie i-a cerut 
puțină apă și puţină pâine. Femeia i-a răspuns că nu 
avea pâine, ci doar puţină făină și puţin ulei, din care 
voia să facă o pâine, pe care să o mănânce împreună 
cu fiul ei; după care, vor muri de foame. Ilie i-a spus să 
nu se îngrijoreze, deoarece Dumnezeu a făgăduit că 
pe tot timpul secetei făina și uleiul ei nu se vor termina. 
Dar a rugat-o ca, mai întâi, să-i coacă lui o turtă. Femeia 
I-a ascultat pe Ilie și a văzut că el a spus adevărul. Făina 
și uleiul nu se mai terminau. Zilnic ea a copt pâine și 
mereu rămânea suficientă făină și destul ulei pentru 
ziua următoare. 

Într-o zi, fiul acestei văduve s-a îmbolnăvit și a mu- 
rit. Femeia, plângând, l-a întrebat pe Ilie dacă aceasta 
era o pedeapsă de la Dumnezeu. lie a liniștit-o, a luat 
copilul din brațele ei, l-a suit în foișorul casei, unde fu- 
sese el găzduit de femeia văduvă, și l-a așezat pe patul 
său. Apoi, prorocul s-a rugat cu glas tare lui Dumnezeu, 
spunând de trei ori: Doamne Dumnezeul meu, să se în- 
toarcă sufletul acestui copil în el!, iar Dumnezeu a ascul- 
tat rugăciunea sa și l-a readus la viață pe băiat. Văduva 
a fost copleșită de bucurie și, luând în braţe băiatul, a 
zis: Acum cunosc și eu că tu ești omul lui Dumnezeu și cu 
adevărat cuvântul lui Dumnezeu este în gura ta! 

ILIE ȘI PROROCII LUI BAAL 


Vreme de trei ani nu a mai plouat în Israel și poporul sufe- 
rea rău de foame. Dumnezeu i-a poruncit lui Ilie să se ducă 
la regele Ahab. Acesta l-a învinovăţit pe Ilie de toată neno- 
rocirea din Israel. Ilie i-a răspuns că nenorocirea venea din 
cauza părăsirii poruncilor Domnului și din pricina închinării 
la Baal. Apoi i-a cerut lui Ahab să adune întreg poporul și 
pe slujitorii lui Baal pe muntele Carmel. După ce s-au adu- 
nat cu toții pe munte, Ilie le-a zis că era timpul ca ei toţi să 
se decidă cui să urmeze: lui Dumnezeu, sau lui Baal. 

Ilie s-a apropiat deci de popor și a zis: Până când veţi 
șchiopăta de amândouă picioarele? Dacă Domnul este 
Dumnezeu, urmaţi Lui! Și dacă este Baal, urmați aceluia. 

Pentru a vedea poporul cine este adevăratul Dum- 
nezeu, Ilie le-a spus prorocilor lui Baal să-și aleagă un 
vițel, să-l taie și să-l pună pe lemne, dar foc să nu facă. 
Apoi să se roage dumnezeului lor, adică lui Baal, să co- 
boare foc peste jertfă. Prorocii lui Baal au strigat și s-au 
zbuciumat toată ziua, dar n-au primit niciun răspuns. 

Atunci a făcut Ilie jertfelnic lui Dumnezeu, din do- 
uăsprezece pietre, după numărul seminţiilor fiilor lui 
lacov, a așezat lemne pe jertfelnic, a pus pe ele vițelul 
adus de el ca jertfă și a udat jertfelnicul de trei ori cu 
multă apă. Apoi s-a rugat: Auzi-mă, Doamne, auzi-mă, 
ca să cunoască poporul acesta că Tu, Doamne, ești Dum- 
nezeu și că Tu le întorci inima la Tine. Și s-a pogorât foc 
de la Domnul și a mistuit jertfa, lemnele, pietrele, ță- 
râna și a mistuit și toată apa care fusese turnată peste 
jertfelnic. Văzând aceasta poporul s-a aruncat cu faţa 
la pământ și a zis: Domnul este Dumnezeu! Apoi Ilie s-a 
rugat lui Dumnezeu să plouă. La scurt timp cerul s-a 
întunecat, vântul a început să sufle și a început ploaia. 
Aceasta a fost cea mai însemnată zi din viața prorocu- 
lui Ilie. Dumnezeu fusese cu el! 



































3 Regi 19, 1-12, 15, 16 


ILIE AUDE LA HOREB 
SUSURUL CEL LIN 


După ce llie a arătat oamenilor Cine este Dumnezeul 
Cel adevărat, el a fost ameninţat de regina Izabela cu 
moartea, căci toţi prorocii lui Baal fuseseră omorâți 
după ce poporul își întorsese inima la Dumnezeu. De 
aceea, prorocul s-a refugiat, întristat, în pustiu. Acolo, 
în timp ce dormea sub un ienupăr, îngerul Domnului a 
stat lângă el, l-a atins și i-a zis: Scoală de mănâncă și bea! 
Și s-a uitat Ilie și a văzut la căpătăiul lui o turtă coaptă 
în vatră și un urcior de apă. Și după ce a mâncat și a 
băut, a adormit iar. După un timp, l-a trezit din nou în- 
gerul, și el s-a întărit iarăși cu pâinea și cu apa aduse de 
îngerul Domnului. 

Apoi, a mers llie patruzeci de zile până la muntele 
Horeb. Acolo, a intrat într-o peșteră. Atunci Dumnezeu 
i-a spus că El Însuși va trece pe acolo: înainte de veni- 
rea Lui va fi o vijelie năpraznică ce va despica munţii și 
va sfărâma stâncile; după furtună va urma cutremur și 
după cutremur, foc; iar după foc va veni o adiere de 
vânt lin, și acolo va fi Domnul. Auzind acestea, Ilie și-a 
acoperit faţa cu mantia și a stat la gura peșterii și L-a 
așteptat pe Dumnezeu. Venind, Dumnezeu i-a porun- 
cit să meargă în Damasc pentru a unge un nou rege în 
Siria, apoi să ungă un nou rege în Israel și pe urmă să-l 
ungă pe Elisei, proroc în locul său. 





ILIE RÂNDUIEȘTE PROROC 
PE ELISEI 


lie L-a ascultat pe Dumnezeu și l-a găsit pe Elisei. So- 
sise timpul ultimei călătorii a prorocului Ilie. Elisei îl 
însoțea pretutindeni. Un grup de proroci îi urma pe 
cei doi tocmai din Ierihon, așteptând să-i vadă ajunși 
la râul lordan. Ilie a atins lordanul cu mantia sa, apele 
s-au despărțit și ei au trecut ca pe uscat, apoi el i-a spus 
lui Elisei că în curând se vor despărți. L-a întrebat dacă 
are vreo dorinţă pe care ar putea să i-o îndeplinească. 
Elisei i-a răspuns că dorește ca el să primească de două 
ori mai multă putere decât avea Ilie. Prorocul i-a răs- 
puns că dorinţa lui nu era ușor de împlinit. Totuși, dacă 
se va învrednici să-l vadă atunci când va fi luat de lângă 
el, i se va îndeplini ceea ce a cerut. 

Mergând ei pe drum și vorbind, au apărut un car și 
cai de foc și, despărțindu-i, l-au ridicat pe lie în vârtej 
de vânt la cer. Rămas singur, Elisei a luat mantia proro- 
cului, care căzuse de la acesta, s-a întors la râu și a lovit 
apa, spunând: Unde este Domnul Dumnezeul lui Ilie? Și 
lovind, apa s-a tras la dreapta și la stânga și astfel Elisei 
a trecut ca pe uscat. 

Atunci, prorocii din lerihon, care așteptau, au 
înţeles că nu-l vor mai vedea pe prorocul Ilie și că 
Dumnezeu l-a ales pe Elisei în locul lui. 


























4 Regi 2, 1-15 




















































4 Regi 2, 18-22; 4, 1-7 


PROROCUL ELISEI 


Elisei a devenit, cu voia lui Dumnezeu, un mare proroc 
și a săvârșit numeroase minuni. 

Odată, pe când se afla el în Ierihon, locuitorii cetății 
aceleia au venit la el și s-au plâns că apele lor nu erau 
bune de băut și pământul nu era roditor. Atunci Elisei 
a cerut să i se aducă un vas nou și să se pună în el sare. 
Apoi, a mers cu vasul la izvorul apelor și a aruncat sarea 
din vas în apă, spunându-le acelora că apele se vor în- 
sănătoși prin cuvântul Domnului. Și apele izvorului s-au 
făcut bune de băut. 

Altă dată, a venit la el o văduvă nevoiașă care i s-a 
plâns că, după moartea soțului ei, creditorii o amenin- 
țaseră că îi vor lua pe cei doi feciori ai ei în robie pentru 
neplata unor datorii. Făcându-i-se milă de ea, Elisei a 
întrebat-o ce bunuri avea acasă. Femeia i-a spus că nu 
avea nimic în afară de un urcior cu untdelemn. Elisei 
i-a spus să împrumute multe vase goale de la vecini, să 
se închidă în casă împreună cu fiii ei și să toarne unt- 
delemnul pe care îl avea în acel urcior în toate vasele 
goale împrumutate. Ea a făcut întocmai cum i-a spus 
prorocul. A împrumutat o mulțime de vase de la vecini, 
s-a încuiat în casă și a turnat împreună cu fiii ei puţi- 
nul untdelemn pe care îl mai avea pe fundul urciorului. 
Dar pe măsură ce le umplea, vedea că untdelemnul din 
vasul ei nu se termina. În cele din urmă, a mai cerut 
un vas, dar unul dintre fiii ei i-a răspuns că nu mai au. 
Atunci a văzut văduva că și untdelemnul din urcior a 
încetat să mai curgă. Toate vasele fiind pline, femeia 
s-a dus la Elisei și i-a istorisit această minune, iar Elisei 
i-a zis: Du-te și vinde untdelemnul și-ţi plătește datoriile 
tale, iar cu ceea ce va rămâne, cu aceea vei trăi tu cu fiii 
tăi. 


























ELISEI ȘI FEMEIA 
ȘUNAMITEANCĂ 


Elisei propovăduia legea lui Dumnezeu pretutindeni în 
Israel. Într-una din zile el a ajuns la Șunem ostenit și 
flămând. O femeie bogată l-a invitat la masă și, la sfăr- 
șitul mesei, i-a spus că este binevenit în casa ei ori de 
câte ori va mai trece pe acolo. Elisei a revenit în acea 
casă de multe ori. Femeia, cunoscând că Elisei era un 

om sfânt al lui Dumnezeu, i-a spus soţului ei să-i con- 
struiască prorocului o odaie unde acesta să se poată 

odihni ori de câte ori venea în Șunem. Știind că feme- 
ia nu avea copii și vrând să-i răsplătească bunătatea și 

ospitalitatea ei, Elisei i-a profețit acesteia că peste un 

an ea va naște un băiat. Spre bucuria femeii, cuvintele 

lui Elisei s-au împlinit, chiar dacă la început femeia nu-l 

crezuse. 

Într-o zi, după câţiva ani, copilul s-a simţit brusc rău 
și a murit. Mama sa l-a dus în camera unde îl găzduia 
pe Elisei când acesta trecea prin Șunem și l-a așezat 
chiar pe patul prorocului. Apoi, ea a plecat să-l caute 
pe Elisei. După ce l-a găsit, s-au întors împreună la casa 
femeii. 

Elisei a intrat în camera unde era întins copilul și s-a 
rugat lui Dumnezeu. Copilul a strănutat de șapte ori 
și și-a deschis ochii. Apropiindu-se, femeia a căzut la 
picioarele lui Elisei și s-a închinat până la pământ. Apoi 
și-a luat copilul și a ieșit. 


4 Regi 4, 8-37 




































4 Regi 5, 1-19 


VINDECAREA LUI NEEMAN 
SIRIANUL 


Neeman era căpetenia oștirii regelui Siriei și avea tot ce 
își putea dori: faimă, bogăţie și putere. Dar acest ostaș 
vrednic, Neeman, suferea de lepră, o boală de piele cum- 
plită, care nu avea leac. O slujnică israeliteancă din casa 
lui i-a spus că în Samaria era un proroc care l-ar putea 
vindeca. Atunci Neeman a luat o scrisoare de la regele 
său, din Siria, către regele Israelului, scrisoare ce cuprin- 
dea rugămintea de a-l ajuta să fie vindecat de lepră. 

Citind scrisoarea regelui din Siria, regele din Israel a 
crezut că acesta caută pricină de dușmănie împotriva 
sa, deoarece știa bine regele sirian că el nu poate vinde- 
ca pe nimeni de lepră. Dar regele lui Israel nu cunoștea 
puterea rugăciunii lui Elisei. Aflând prorocul Elisei de 
această tulburare, a trimis vorbă regelui să-l aducă pe 
acel om la el, ca să cunoască sirienii că în Israel există 
proroc al Domnului. 

Neeman a plecat către Elisei împreună cu însoțitorii 
săi și cu darurile sale. Elisei l-a trimis pe ucenicul său, 
Ghehazi, să-i spună lui Neeman să se scalde de șapte 
ori în lordan și se va vindeca. Dar Neeman a fost foarte 
nemulțumit, pentru că, străbătând atâta drum, Elisei 
nici măcar nu i s-a arătat. După ce slujitorii săi l-au con- 
vins să se scalde în lordan, scufundându-se de șapte 
ori în apă, spre marea lui surprindere și bucurie, el a 
ieșit complet vindecat de lepră. 

Atunci Neeman s-a întors la Elisei, zicând: lată, am cu- 
noscut că în tot pământul nu este Dumnezeu decât numai 
în Israel! Elisei însă n-a vrut să primească niciun dar de la el. 

De aceea i-a zis Neeman: Atunci să se dea robului tău 
pământ cât pot lua doi catâri, pentru că de aici înainte ro- 
bul tău nu va mai aduce arderi de tot și jertfe la alţi dum- 
nezei afară de Domnul. Apoi s-a întors Neeman în ţara sa. 


„RER 72 a IRA NAIN PONOR NRG a a DIE i 
4 A 3 































4 Regi 13, 14-21 


MOARTEA LUI ELISEI ȘI 
MINUNEA FĂCUTĂ PRIN 
OSEMINTELE SALE 


Într-o zi regele loaș a venit la Elisei. Elisei i-a zis să pună 
mâna pe arc. Regele a făcut întocmai, iar Elisei a pus 
mâinile sale pe mâinile regelui. El i-a zis regelui să des- 
chidă fereastra dinspre răsărit și apoi să tragă cu arcul. 
Și regele a tras cu arcul. Elisei a zis: Aceasta este săgea- 
ta izbăvirii ce vine de la Domnul și săgeata izbăvirii de si- 
rieni, căci vei bate pe sirieni cu desăvârșire la Afec. Apoi 
L-a pus să ia niște săgeți și să lovească cu ele în pământ. 
Regele a lovit numai de trei ori și Elisei s-a mâniat zi- 
când: Trebuia să lovești de cinci sau de șapte ori, căci 
atunci ai fi bătut cu desăvârșire pe sirieni; acum însă vei 
bate pe sirieni numai de trei ori. 

Nu după mult timp Elisei a murit și a fost îngropat. 
În anul următor au intrat în Israel cete de moabiţi. În- 
tr-o zi, când niște oameni îngropau un mort au văzut 
una din aceste cete și, de frică, au aruncat mortul chiar 
în mormântul lui Elisei. Atingându-se de osemintele lui 
Elisei, acela a înviat și s-a sculat pe picioarele sale. 





ISAIA, PROROCUL LUI 
DUMNEZEU CEL ATOTSFÂNT 


Prorocul Isaia*, cel dintâi dintre așa-numiții „profeți 
mari” ai Vechiului Testament, a trăit la lerusalim, capi- 
tala regatului luda, împlinindu-și slujirea profetică vre- 
me de peste patruzeci de ani, în a doua jumătate a se- 
colului al VIII-lea î.Hr. și primii ani ai secolului al VIl-lea 
î.Hr. Era fiul lui Amos (altul decât profetul cu același 
nume) și aparținea unei familii nobile, tradiția spunând 
că era chiar de neam regesc. A fost vestitorul voinţei și 
al cuvântului lui Dumnezeu de-a lungul domniei a patru 
regi: Ozia, lotam, Ahaz și lezechia. 

Toată misiunea profetică a prorocului Isaia a fost 
puternic înrâurită de copleșitoarea vedenie dumne- 
zeiască pe care a fost învrednicit să o primească la în- 
ceputul chemării sale ca proroc. El a fost un mesager 
al lui Dumnezeu către poporul Său, răzvrătit și primej- 
duit prin căderea în grele păcate, și către conducăto- 
rii lui, adeseori necredincioși și corupți. În anul morţii 
regelui Ozia, am văzut pe Domnul stând pe un scaun 
înalt și măreț și poalele hainelor Lui umpleau templul. 
Serafimii, cei cu câte șase aripi, stăteau înaintea Lui 
și zburau strigând unul către altul: Sfânt, sfânt, sfânt 
este Domnul Savaot**, plin este tot pământul de slava 
Lui! Cutremurându-se de minunata vedere a negrăi- 
tei sfinţenii și a măreției de nespus ale lui Dumnezeu 
Cel Atotsfânt, Isaia a zis înfricoșat: Vai mie, că sunt 
pierdut! Sunt om cu buze spurcate și locuiesc în mijlo- 
cul unui popor cu buze necurate. Și pe Domnul Savaot 
L-am văzut cu ochii mei! Atunci, unul dintre serafimi a 
zburat spre el și i-a atins buzele cu un cărbune luat de 
pe jertfelnic, zicându-i: lată, s-a atins de buzele tale și 
va șterge toate păcatele tale și fărădelegile tale le va 
curăți. 


1860——— ep ep e 


































* În limba ebraică Isaia 
(YeșaYahu) înseamnă 
„Domnul este mântuire” 
sau „Mântuirea [este a] 

Domnului”. | 


** Termenul Savaot provi= 
ne din cuvântul ebraic 
țebaot, care înseamnă 
oștiri, armate. Domnul. 
Savaot înseamnă deci 
Domnul Oștirilor sau 
al Puterilor cereşti, 
gata în orice clipită să 
împlinească voia Sa cea 
sfântă și desăvârșită. 





Astfel a fost chemarea cu totul specială a lui Isaia 
la misiunea sa profetică, chemare căreia el i s-a supus 
îndată, răspunzând lui Dumnezeu: lată-mă, trimite-mă 
pe mine! Odată curăţit și împuternicit de Sus, plin de 
zel sfânt și de curaj, Isaia a făcut cunoscute îndemnu- 
rile, mustrările și avertismentele rostite de Dumnezeu 
Cel Preasfânt către păcătosul și îndărătnicul popor din 
lerusalim și din luda. Tot Isaia anunţă și pedeapsa de 
neîntors hotărâtă de dreptatea dumnezeiască pentru 
păcătoșenia generalizată și de nedezrădăcinat — vor fi 
lăsați ca pradă unui neam străin și crud. Căci au călcat 
legea Domnului Savaot și au nesocotit cuvântul Sfântu- 
lui lui Israel. Isaia a vestit tuturor, fără teamă - de la 
rege până la cel mai umil om - cuvintele lui Dumnezeu, 
oricât de aspre și amenințătoare erau adeseori aces- 
tea, fiindcă: Așa zice Domnul Dumnezeu. 

Dumnezeu S-a descoperit prin Isaia ca fiind mai pre- 
sus de toate Cel Atotsfânt, dar și Cel Preadrept, Care 
nu poate lăsa păcatul nepedepsit; însă El Se descoperă 
totodată, prin același proroc, și ca Părinte mult-iubitor, 
mult-milostiv și lesne-iertător pentru toți cei care Îi cer 
cu toată inima iertarea și curățirea sufletului: Eu, Eu 
sunt Acela Care șterge păcatele tale și nu-Și mai aduce 
aminte de fărădelegile tale... După cum mama își mân- 
gâie fiul ei și Eu vă voi mângâia pe voi... 

Dispreţuirea continuă a legii lui Dumnezeu și a che- 
mării Lui iubitoare și neobosite la căință și la îndrepta- 
re spirituală și morală a dus însă, în cele din urmă, la 
dispariția regatului Israel, în anul 722 î.Hr., sub lovitu- 
rile Asiriei, dar și la desființarea regatului luda, în anul 
586 î.Hr., de către babilonieni, așa cum îi avertizase pe 


evrei de multe ori Dumnezeu, prin Isaia prorocul. 
Isaia 6, 1-8; 5, 24-29; 
43, 25; 66, 13. 

PROROCUL ISAIA, 
„EVANGHELISTUL VECHIULUI 
TESTAMENT” 


Isaia, cel care prorocise pieirea regatului luda și du- 
cerea în robia babiloniană a locuitorilor lui, a prezis și 
revenirea în țară a unei rămășițe credincioase, după o 
vreme, prin lucrarea lui Dumnezeu, Care este și Dom- 
nul istoriei și al întregului univers, Dumnezeul a tot pă- 
mântul, cum spune prorocul. Căci în sânul acestui po- 
por trebuia să Se nască Mesia, Mântuitorul făgăduit de 
Dumnezeu după căderea primilor oameni în păcatul 
neascultării și intrarea morții în lume. 

Isaia ocupă un loc aparte în ceata prorocilor Vechiu- 
lui Testament fiindcă el a prevestit ca nimeni altul — cu 
circa 700 de ani înainte de întruparea Fiului lui Dumne- 
zeu — pe Mesia, Mântuitorul lumii, și binefacerile dum- 
nezeiești ale vremurilor mesianice. Nimic nu lipsește 
din prorociile lui Isaia privindu-L pe Mesia: sunt în ele 
prezise și nașterea Lui după trup din Fecioară preacura- 
tă (7, 14), și descinderea Lui din familia regelui David (+, 
1), și dumnezeirea Lui, ca și pacea nesfârșită a Împărăției 
veșnice instaurate de El (9, 5-6), și locul unde va lumina 
întâi slava Lui (8, 23), și felul unic și dumnezeiesc al vie- 
țuirii Lui (11, 2, 3, 5; 42, 1-4), și vestirea Sa de către un 
Înaintemergător (40, 3). 

Sunt prorocite de asemenea și scopul izbăvitor al 
venirii Sale în lume și al preamilostivei Lui slujiri ispă- 
șitoare — dându-și El de bunăvoie, pentru mântuirea 
noastră, viaţa ca jertfă pentru păcat, El Însuși fiind însă 
fără de păcat (25, 8; 26, 19; 42, 6-7; 53, 5-6, 9-11; 61,1), și 
chipul amănunțit al Pătimirilor Sale sfinte (50, 6; 52, 14; 
53, 3-8), şi felul îngropării trupului Său (53, 9), și Învie- 
rea Sa, și rodirea continuă a Sfintei Sale Jertfe (53, 10-12) 

Isaia 7, 14; 8, 23; 
9, 5-6; 11, 1-5; 25,8; 
26, 16; 40, 3; 42, 1-4, 
6-7; 43, 10-11; 49, 

6; 50, 6; 52, 14; 53, 
3-12; 54,5; 61, 1. 








întru mântuirea tuturor celor care vor crede în El și 
în puterea răscumpărătoare a Sfintei Sale Jertfe, și 
universalitatea mântuirii aduse de El omenirii (49, 6). 
Toate aceste sfinte prorocii s-au împlinit întocmai, cu 
o precizie uimitoare, după circa 700 de ani de la ves- 
tirea lor de Dumnezeu prin Isaia prorocul, în viața și 
lucrarea mântuitoare ale Domnului și Dumnezeului 
nostru, lisus Hristos! 
De altfel, chiar începutul propovăduirii Sale în Na- 
zaret, unde fusese crescut, este o împlinire a unei 
prorocii a lui Isaia (61, 1), după cum ne arată Sfântul 
Evanghelist Luca (4, 16-19, 21): Și a venit în Nazaret, unde 
fusese crescut, și... a intrat în sinagogă și S-a sculat să ci- 
tească. Și | s-a dat cartea prorocului Isaia. Și, deschizând 
El cartea, a găsit locul unde era scris: „„Duhul Domnului 
este peste Mine, pentru care M-a uns să binevestesc să- 
racilor; M-a trimis să vindec pe cei zdrobiţi cu inima; să 
propovăduiesc robilor dezrobirea și celor orbi vederea; 
să slobozesc pe cei apăsați și să vestesc anul plăcut Dom- 
nului... ?. Și Ela început a zice către ei: Astăzi s-a împlinit 
Scriptura aceasta în urechile voastre. 

Cu alte cuvinte, în Persoana lui lisus din Nazaret 
cei de faţă aveau fericirea și privilegiul nesperate de 
a privi pe Însuși Mesia, pe Izbăvitorul Cel făgăduit de 
Dumnezeu. Prin lisus Domnul, mult-așteptata și dori- 
ta vreme mesianică, prorocită mai cu seamă de Isaia, 
fusese inaugurată. De aceea Isaia a fost pe bună drep- 
tate supranumit „Evanghelistul Vechiului Testament”. 
Cartea sa alcătuiește împreună cu Cartea Psalmilor cea 
mai puternică legătură între cele două Testamente 
care compun Sfânta Scriptură, Cuvântul vieţii dat nouă 
de Dumnezeu ca să știți, să credeți și să pricepeţi că Eu 
sunt: înainte de Mine n-a fost Dumnezeu și nici după 
Mine nu va mai fi! Eu, Eu sunt Domnul, și nu este izbăvi- 
tor afară de Mine! 


NE PER 


GĂSIREA CĂRŢII LEGII 


Regii din Israel și mulți dintre regii din luda au slujit 
unor dumnezei străini, ai neamurilor păgâne de prim- 
prejur. Astfel, au ajuns să aducă chiar oameni ca jert- 
fă, iar în lerusalim au fost ridicate jertfelnice dedicate 
idolilor chiar în templul Domnului. Când în luda a ajuns 
rege osia, el a poruncit ca templul să fie restaurat. E! 
a ajuns rege la vârsta de opt ani și a fost credincios lui 
Dumnezeu. 

În timpul restaurării templului, lucrătorii au găsit 
acolo o carte veche ascunsă. Preotul Hilchia a spus 
că aceea era Cartea Legii și a dat-o unui slujitor care 
a citit-o în fața regelui. losia s-a tulburat, deoarece a 
înțeles că înaintașii lui nu păziseră cuvintele acelei cărți, 
neascultând astfel de poruncile lui Dumnezeu. Preo- 
tul Hilchia și câțiva slujitori au mers la prorocița Hulda, 
vestită pentru înțelepciunea ei primită de Sus. Aceas- 
ta le-a prorocit că țara și locuitorii ei vor fi pedepsiţi, 
deoarece poporul s-a închinat la idoli. Dar regele, care 
rămăsese credincios adevăratului Dumnezeu, nu va fi 
pedepsit. 

Regele losia a chemat la templu pe toţi preoții, pe 
toți prorocii și tot poporul și acolo le-a fost citită Car- 
tea Legii. Cu toții au făgăduit că vor asculta de porun- 
cile lui Dumnezeu. Apoi losia a poruncit înlăturarea 
tuturor idolilor, curățind astfel templul, lerusalimul și 
toată țara. Toate locurile de închinare păgânești din 
luda, ridicate de regii anteriori, au fost desființate iar 
slujitorii idolilor, alungaţi. 

După aceea losia a dat poruncă poporului să sărbă- 
torească Paștile. Poporul a sărbătorit cu multă bucurie 
Paștile* și s-a închinat din nou adevăratului Dumnezeu. 
Paști ca acestea nu mai fuseseră sărbătorite din zilele 
lui Samuel prorocul. 

” Paștile, la evrei, amin- 
tesc de eliberarea lor, 
de către Dumnezeu, din 
robia egipteană. 


4 Regi 21, 1-9; 
22, 1— 23,28 
2 Paralipomena 33, . 
1-10; 34, 1 — 35,19 








































CĂDEREA REGATELOR 
ISRAELITEAN ȘI IUDAIC 


După moartea regelui losia, locuitorii din luda au alu- 
necat iarăși în idolatrie. Dumnezeu vorbise neîncetat 
poporului Său din Israel și din luda prin prorocii Săi, 
zicând: Întoarceţi-vă din căile voastre cele rele și păziţi 
poruncile Mele, așezămintele Mele și toată învățătura pe 
care Eu am dat-o părinţilor voștri și pe care v-am dat-o și 
vouă prin proroci, robii Mei. 

Dar ei au stăruit în neascultarea de Dumnezeu. De 
aceea, regele Asiriei, Salmanasar, a venit cu război îm- 
potriva regatului Israel. După un asediu care a durat 
trei ani, a cucerit Samaria, capitala, și i-a strămutat pe 
cei mai mulți dintre israeliți în Asiria. 

În ceea ce privește regatul luda, în timpul domniei lui 
Sedechia acesta a fost invadat de Nabucodonosor, rege- 
le Babilonului. Cetatea Ierusalimului a fost împresurată 
timp de doi ani de zile după care a fost cucerită. Regele 
Sedechia a fost prins și dus la Ribla, unde a fost supus ju- 
decății în fața regelui Babilonului: fiii săi au fost junghiați 
în fața lui, iar pe el, după ce i-au scos ochii, l-au dus în 
robie în Babilon. 

Mai târziu, Nebuzaradan, căpetenia gărzii și slujito- 
rul regelui Babilonului, a venit la lerusalim și a ars tem- 
plul Domnului, casa regelui și toate casele din lerusa- 
lim. În felul acesta a fost pedepsit de Domnul regatul 
lui luda, cea mai mare parte a locuitorilor acestei țări 
fiind strămutată în Babilon. 

Dar, prin proroci, Domnul a vestit mila Sa de a în- 
toarce din robie poporul în ţara din care fuseseră 
smulși: Eu voi întoarce din robie pe poporul Meu Israel, | 
și ei vor zidi cetăţile cele pustiite și le vor locui... Și îi voi Mi i A 
răsădi în pământul lor și nu vor mai fi smulși din ţara pe 36, 6-21 
care le-am dat-o în stăpânire. Amos 9, 14-15 

PATRU TINERI CAPTIVI 


Nabucodonosor, regele Babilonului, care strămutase 
în Babilon pe toţi locuitorii lerusalimului, a poruncit 
unuia dintre slujitorii săi să aleagă dintre prizonierii 
evrei patru tineri de viță nobilă, frumoși și fără cusu- 
ruri fizice, capabili de învățătură și care să slujească la 
curtea regelui. Porunca a fost îndeplinită. Regele a po- 
runcit ca în fiecare zi să li se dea celor patru tineri buca- 
te din bucatele lui și vin din vinul lui. Acești tineri trebu- 
iau ca, timp de trei ani de zile, să înveţe scrisul și limba 
caldeilor, pentru ca apoi să slujească în palatul regelui. 
Tinerii israeliți aleși, toți din seminţia lui luda, au 
fost Daniel și prietenii săi apropiați: Anania, Misael și 
Azaria. La curtea lui Nabucodonosor tinerii au primit 
însă alte nume: Daniel a fost numit Beltșaţar; Anania, 
Șadrac; Misael, Meșac și Azaria a fost numit Abed- 
Nego. Acestor patru tineri Dumnezeu le dăduse știință 
și pricepere în oricare scriere, precum și înțelepciune, 
încât Daniel putea să tâlcuiască vedeniile și visele. 
























Daniel 1, 1-7, 17 

DANIEL ÎNCALCĂ 
PORUNCA REGELUI 


Dumnezeu dăduse poporului Său legi care cuprindeau 
și reguli despre alimentele permise și cele nepermise 
în hrana evreilor. Astfel, Daniel și prietenii săi i-au cerut 
supraveghetorului lor să-i lase să mănânce verdețuri și 
să bea apă, în locul hranei și vinului pe care le primeau 
de la rege. Supraveghetorul și-a mărturisit temerea ca 
aceștia să nu slăbească, regele să se mânie și viața lui 
să fie în pericol. Însă Daniel l-a rugat să încerce să-i hră- 
nească doar timp de zece zile așa cum cereau ei. 

După zece zile, Daniel și prietenii lui erau mai plini 
de sănătate și mai puternici decât toţi ceilalți tineri. Ei 
erau, de asemenea, și foarte buni la învățătură. Atunci 
supraveghetorul le-a dat voie să mănânce ceea ce ce- 
ruseră, adică mâncăruri din legume. 

La sfârșitul celor trei ani ei au făcut față cu bine cer- 
cetării la care i-a supus regele, dovedindu-se de zece 
ori mai isteţi, când era vorba de înțelepciune și de pri- 
cepere, decât toți înțelepţii Babilonului. De aceea, cei 
patru tineri evrei au rămas la curtea lui Nabucodono- 
sor spre a-l sluji. 


—————————————————.L —————————————————— L————————— 1 


VISUL REGELUI 


Într-o noapte, regele Nabucodonosor a avut un vis înspăi- 
mântător. S-a trezit tulburat și a chemat pe înţelepţi săi 
spunându-le că nu mai poate să-și amintească visul și că 
ei vor trebui să i-l și spună și să-l și tâlcuiască. Dacă nu vor 
putea face aceste lucruri, vor fi uciși. Înțelepții au spus că 
niciun rege, oricât de mare și de puternic ar fi, nu ar cere așa 
ceva de la niciun tâlcuitor de semne, vrăjitor sau caldeu*, iar 
visul lui nu poate fi cunoscut decât de către zei. Regele s-a 
mâniat și a poruncit să fie uciși toți înțelepții din Babilon. 
Odată ce această poruncă era dată, trebuia să fie 
omorâți și Daniel împreună cu prietenii lui. Dar ei s-au 
rugat și Dumnezeu i-a descoperit lui Daniel visul și înţe- 
lesul acestuia. El s-a dus la mai-marele gărzii regelui și i-a 
spus să nu omoare pe înțelepții Babilonului, ci să-l ducă 
la rege pentru a-i spune și visul, și tâlcuirea lui. Ajuns în 
fața regelui, Daniel i-a zis că era vorba despre o statuie 
uriașă cu cap de aur, pieptul și brațele de argint, pânte- 
cele și coapsele de aramă, pulpele de fier, iar picioarele, 
o parte de fier și o parte de lut. O piatră desprinsă, nu 
de mână, a lovit chipul peste picioarele de fier și de lut 
și le-a sfărâmat. Aceasta a făcut ca întreaga statuie să 
se năruie și capul de aur să se prăbușească. Capul de 
aur era chiar regele Nabucodonosor. După el se va ridi- 
ca un regat mai mic, de argint, apoi unul de aramă, iar al 
patrulea, de fier, care va sfărâma totul. Apoi Dumnezeu 
va ridica un regat veșnic, care nu va fi nimicit niciodată. 
Din acel moment regele Nabucodonosor a început 
să respecte pe Dumnezeul lui Daniel spunând: Cu ade- 
vărat Dumnezeul vostru este Dumnezeul dumnezeilor Sie ealeu însemnă 
Stăpânul regilor, Descoperitorul tainelor, căci tu ai pu- locuitor al unei regiuni 
tut să descoperi această taină. Regele l-a pus pe Daniel situate în sudul 
guvernator peste tot ţinutul Babilonului și căpetenie SaPilonului. 
peste toți înțelepţii de acolo. Daniel 2 

CEI TREI TINERI ÎN CUPTORUL CU 
FOC 


După o vreme regele Nabucodonosor a înălțat o sta- 
tuie de aur în câmpia Dura, din ţinutul Babilonului. El a 
poruncit că toți cârmuitorii, conducătorii oștilor, legiu- 
torii, judecătorii și toți ceilalți dregători ai ținuturilor 
regatului său să vină ca să se închine statuii. Cântăre- 
ţii cu instrumentele lor erau și ei prezenţi la această 
sărbătoare. Regele a poruncit ca, de îndată ce începe 
muzica, toți să se închine statuii. Cei ce nu se supu- 
neau poruncii urmau să fie aruncați într-un cuptor cu 
foc arzător. Când a început muzica, toţi s-au închinat 
statuii, mai puţin cei trei tineri evrei, prieteni ai lui Da- 
niel. Ei au fost pârâţi regelui că nu s-au închinat. Atunci 
regele, plin de mânie, le-a poruncit să se supună de 
îndată, altfel vor muri. Cei trei tineri însă i-au răspuns: 
Dumnezeul nostru, Căruia ii slujim, poate să ne scape... 
din cuptorul cel cu foc arzător și din mâna ta! Și chiar 
dacă nu ne va scăpa... noi nu vom sluji dumnezeilor tăi 
și înaintea chipului de aur pe care tu l-ai așezat nu vom 
cădea la pământ. 

Regele s-a schimbat la față de mânie și a poruncit ca 
să se încingă cuptorul de șapte ori mai mult. Apoi cei 
trei tineri au fost legați la mâini și la picioare și aruncați 
în cuptorul cu foc. Oamenii care i-au aruncat în cuptor 
au fost ei înșiși mistuiți de foc, atât de tare ardea cup- 
torul. Cei trei tineri au rămas însă neatinși de foc. Rege- 
lui nu i-a venit să creadă, fiindcă vedea în cuptor patru 
oameni în loc de trei, umblând prin mijlocul cuptorului 
nevătămați, iar chipul celui de-al patrulea era ca al unei 
fiinţe cerești. Regele s-a apropiat și i-a strigat pe cei 
trei tineri să iasă din cuptor și să vină la el. Când cei trei 
tineri au ieșit, toți babilonienii au văzut că ei nu fusese- 
ră atinși de foc. Nici măcar nu miroseau a foc. Atunci 


Daniel 3, 1-30 









































regele Nabucodonosor a mărturisit înaintea tuturor că 
nu există un alt dumnezeu ca Dumnezeul Căruia îi slu- 
jeau cei trei tineri și Care să poată izbăvi într-acest chip. 
După aceasta a întărit regele în slujbele lor pe Șadrac, 
Meșac și Abed-Nego peste ţinutul Babilonului. 








DANIEL ÎN GROAPA CU LEI 


După căderea regatului babilonian, puterea a fost pre- 
luată de mezi și de perși, rege ajungând Darius Medul. 
Pentru că Daniel slujise toată viața cu loialitate și în el 
era un duh înalt, regele Darius își pusese în gând să-l 
pună mai-mare peste tot regatul său. Acesta era mo- 
tivul pentru care dregătorii îl urau pe Daniel. De ace- 
ea, ei au plănuit să-l compromită. Cunoscând că Daniel 
se ruga la Dumnezeul său, dregătorii l-au convins pe 
rege să dea o lege prin care toţi oamenii să se închine 
doar regelui timp de treizeci de zile. Oricine ar fi încăl- 
cat această lege, trebuia să moară, fiind aruncat într-o 
groapă cu lei. 

Cu toate că regele a dat această lege, Daniel a conti- 
nuat să se roage lui Dumnezeu, de trei ori pe zi, fără să 
se ferească. Dușmanii lui l-au pârât regelui, mulțumiți 
că planul lor a reușit. Regele însă a fost foarte tulburat, 
pentru că prețuia mult pe Daniel. El s-a gândit cum să 
salveze viața lui Daniel, dar nu a putut găsi nicio solu- 
ție. Daniel a fost așadar aruncat în groapa cu lei. Re- 
gele Darius a refuzat cina și nu a putut dormi în noap- 
tea acelei zile. Dimineaţa, el s-a grăbit spre groapa în 
care fusese închis Daniel și a strigat: Daniel, slujitorul 
Dumnezeului Celui viu, Dumnezeul tău, Căruia te închini 
neincetat, oare a putut să te scape de lei? Daniel i-a răs- 
puns: Dumnezeu a trimis pe îngerul Său și a astupat gura 
leilor, și ei nu mi-au făcut niciun rău. Regele s-a bucurat 
foarte mult văzând că Daniel trăiește. Apoi a dat po- 
runcă și au fost aruncaţi în groapa cu lei toţi cei care 
complotaseră împotriva lui Daniel. 

Regele a mai poruncit ca toți oamenii din regatul 
său să se teamă și să tremure înaintea Dumnezeului lui 
Daniel, că El este Dumnezeul cel viu, Care a scăpat pe 
Daniel din ghearele leilor. Daniel 6; 9, 26 

Prorocului Daniel i-a descoperit 
Dumnezeu, prin îngerul Gavriil, și 
taina pătimirii și a morții nedrepte a 
lui Mesia: Cel-Uns va pieri fără să se 
găsească vreo vină în El. 


RIDICAREA DIN NOU A 
TEMPLULUI 
DE LA IERUSALIM 


Cirus, regele perșilor, care domnea în vremea aceea 
în Babilon, era un cârmuitor înţelept. El a dat un de- 
cret prin care îi lăsa pe israeliți să se întoarcă în ţara lor, 
pentru a rezidi templul din Ierusalim. Regele Cirus măr- 
turisea că primise această poruncă de la Dumnezeu. 
Cirus a înapoiat israeliților vasele de aur și de argint ale 
templului Domnului, luate de către Nabucodonosor 
din lerusalim. 

Toate străzile din Babilon răsunau de strigătele de bu- 
curie ale israeliților care se puteau întoarce acasă. Anii grei 
de exil i-au trezit pe israeliți la realitate și ei au învățat ast- 
fel să-L asculte și să-L iubească pe Dumnezeu. Ei tânjeau 
să se închine lui Dumnezeu în ţara lor. 

Israeliții s-au adunat și au ajuns la lerusalim cu multe 
animale și cu multe lucruri. Primul lor gând, când au 
ajuns la lerusalim, a fost să se apuce de reconstruc- 
ţia templului. Când ziditorii au pus temelia templului, 
preoții cu trâmbiţe și leviţii cu chimvale au început să 
laude pe Domnul după rânduiala lui David. Tot poporul 
striga cu glas mare slăvind pe Dumnezeu pentru că i-a 
ajutat să pună temelia templului. Cei care locuiseră în 
țară în timpul robiei israeliților au vrut să contribuie și 
ei la reconstrucția templului, însă nu li s-a îngăduit. Din 
această cauză ei au început să creeze multe necazuri. 

Ridicarea templului a durat mulți ani. Regele Arta- 
xerxe a oprit lucrările la templu în urma denunţurilor 
mincinoase care au venit din partea acestor neamuri 
străine, care nu doreau de fapt rezidirea templului și 
a zidurilor lerusalimului. Aceștia l-au minţit pe regele 
perșilor, spunând că israeliții care reconstruiau templul 

nu vor mai plăti dările către vistieria regală. Lucrările 
au fost reluate abia în timpul domniei lui Darius, rege- 
le perșilor. Tot atunci Dumnezeu a trimis pe prorocii 
Agheu și Zaharia să-i încurajeze pe israeliți să ridice tem- 
plul din lerusalim. 

Din porunca regelui Darius, toţi trebuiau să-i sprijine 
pe israeliți cu cele necesare pentru construcţie. În cele 
din urmă templul a fost construit și sfinţit. Israeliții s-au 
bucurat mult și au săvârșit Paștile și au prăznuit sărbă- 
toarea azimelor timp de șapte zile. 

RIDICAREA ZIDURILOR 
IERUSALIMULUI 


Templul fusese reconstruit, dar cetatea lerusalimului 
era încă în ruină. Când Neemia a aflat aceasta, el s-a 
întristat tare, fiind un israelit care iubea mult și pe 
Dumnezeu, și pe poporul Său. EI slujea la curtea rege- 
lui persan ca paharnic al acestuia. Neemia s-a rugat și 
a postit multe zile. Regele a văzut că Neemia era trist 
și l-a întrebat care era pricina. Neemia i-a răspuns: Cum 
să nu fie tristă fața mea când cetatea părinţilor mei este 
pustiită și porţile ei arse cu foc? Neemia l-a rugat pe 
rege să-l lase să meargă la lerusalim și să reconstruias- 
că cetatea. Regele nu numai că a încuviințat, ci i-a asi- 
gurat ocrotire pe tot parcursul călătoriei și orice sprijin 
de care avea nevoie. 

Neemia a fost numit guvernator al ținutului luda și 
a organizat degrabă și cu iscusință lucrările de recon- 
strucție a Ierusalimului. Fiecare familie lucra la porţiu- 
nea din zid apropiată de casa sa. 

Deși israeliţii s-au confruntat cu comploturi și bat- 
jocură din partea străinilor de primprejur, ei nu s-au 
lăsat intimidaţi și au continuat să lucreze. Cu ajutorul 
lui Dumnezeu, zidurile au fost ridicate și cetatea a re- 
devenit puternică. 

În cinstea acestei mari izbânzi a fost organizată o 
sărbătoare la care oamenii s-au bucurat și au mulțumit 
lui Dumnezeu. 






Neemia 1, 1— 2, 
19; 4; 6 

CARTEA LEGII 


După ce s-au terminat lucrările, tot poporul s-a adunat 
în piața din fața Porții Apelor ca să asculte citirea din 
Cartea Legii lui Moise. Cărturarul Ezdra, care era și pre- 
ot, a adus Cartea Legii și a citit de dimineață până la 
amiază timp de șapte zile. În tot acest timp, preoții și 
leviții tâlcuiau poporului cele citite. Tot poporul plân- 
gea auzind cuvintele Legii, dar Ezdra și leviţii îi liniș- 
teau, zicându-le: Ziua aceasta este închinată Domnului 
Dumnezeului vostru, să nu fiți triști, nici să plîngeţi! 

Ei au aflat din Cartea Legii că în timpul sărbătorilor 
din luna a șaptea trebuiau să locuiască în corturi. Atunci 
tot poporul a căutat crengi și și-au făcut corturi pe aco- 
perișurile caselor, în curți, în curtea templului Domnului 
și au stat în ele. Bucuria lor era foarte mare, căci de mul- 
tă vreme ei nu mai prăznuiseră și nu se mai bucuraseră 
de sărbătoarea corturilor. 

La puţin timp după sărbătoarea corturilor, israeliții 
s-au adunat fiind îmbrăcaţi cu sac și având capetele 
presărate cu cenușă, ca să postească. Leviţii le-au zis: 
Sculaţi-vă și binecuvântați pe Domnul Dumnezeul vostru 
din veac în veac! 

Dumnezeule - a zis Ezdra — slăvească-se numele Tău 
cel slăvit și mai presus de orice laudă și slăvire!... Părinţii 
noștri s-au îndărătnicit și... n-au ascultat poruncile Tale, 
nici nu s-au supus, și au uitat minunile pe care le-ai făcut 
pentru ei... Dar, în mila Ta cea mare, nu i-ai stârpit, nici nu 
i-ai părăsit, căci Tu ești un Dumnezeu milos și îndurător. 

Cu asemenea rugăciuni au pomenit preoții și leviţii 
faptele minunate ale Domnului, mila Sa dar și pedepsi- 
rea călcării poruncilor Sale. Și tot poporul a promis să 
țină Legea Domnului și să-l rămână credincios în toate. 

Guvernatorul Neemia și învățatul Ezdra au condus 
poporul israelit cu multă înțelepciune. 






































ESTERA ÎȘI SALVEAZĂ POPORUL 


Regele persan Artaxerxe cel Mare își luase de soţie o fe- 
meie evreică foarte frumoasă pe nume Estera. Ea fusese 
crescută de Mardoheu, ruda sa, care era un urmaș al evre- 
ilor pe care Nabucodonosor îi luase în robie din Ierusalim. 

Într-o zi Mardoheu a auzit de un complot pus la cale 
pentru a lua viața regelui Artaxerxe. El i-a spus Esterei 
despre complot și ea l-a înștiințat pe rege. Regele a scă- 
pat cu viaţă iar întâmplarea și numele lui Mardoheu au 
fost înscrise în cronicile regatului. La scurt timp, rege- 
le l-a numit pe unul dintre slujitorii săi, pe nume Aman, 
mai-mare peste toate căpeteniile sale. Aman era un om 
foarte mândru și crud și toți îngenuncheau în faţa lui. 
Mardoheu însă nu se pleca în faţa lui Aman. Aflând că 
Mardoheu era israelit, Aman și-a pus în gând să-l omoa- 
re pe el și pe toți iudeii din regat. Astfel, el a obţinut 
acordul regelui ca toţi iudeii din regat să fie uciși într-o 
anumită zi. Auzind aceasta, Mardoheu și-a rupt hainele 
sale, și-a pus pe sine sac și cenușă și, ieșind în mijlocul 
cetății, a ridicat strigăt amarnic. Apoi el s-a dus la Estera 
pentru a-i face cunoscută uneltirea lui Aman. 

Estera nu putea merge la rege fără a fi invitată de 
acesta, altfel viaţa ei ar fi fost în pericol, din cauza ne- 
respectării rânduielilor de la palat. După trei zile de 
rugăciune și de post, Estera a îndrăznit totuși să se 
înfățișeze regelui, unde l-a întâlnit și pe Aman. Aflând 
un moment potrivit, ea i-a invitat la masă pe amândoi 
în ziua aceea și ei au venit. În timpul mesei, regele a 
rugat-o pe Estera să spună orice dorinţă are și el o va 
împlini, dar ea a amânat până a doua zi acest lucru. 
Pentru a doua zi Estera i-a invitat din nou la masă pe 
amândoi. În noaptea aceea regele nu a putut dormi și 
a pus să i se citească din cronica însemnărilor zilnice. Estera 2,1-7, 
Amintindu-și de complotul descoperit de Mardoheu, 6,9-10; 

a întrebat dacă acesta fusese răs- 
plătit în vreun fel și a aflat că nu 
primise nicio cinste și nicio răsplată 
pentru fapta sa. De aceea, a doua 
zi, regele a poruncit ca Mardoheu 
să fie îmbrăcat în haine regale și 
chiar Aman să-l ducă prin cetate pe 
calul regelui, strigând: Așa se face 
omului pe care vrea regele să-l cin- 
stească! În acea zi, la masă, regele 
a întrebat-o din nou pe Estera care 
i este dorinţa. Ea i-a spus atunci că 
cineva a plănuit nimicirea poporu- 
lui iudeu și că ea își dorea salvarea 





vieţii ei și a poporului ei. Acesta a 
fost momentul în care Estera a măr- 
turisit că este iudeică, adică evreică. 
Regele a întrebat-o cine a îndrăznit 
să plănuiască așa ceva, iar Estera 
i-a răspuns că Aman. Plin de mă- 
nie, regele a poruncit ca Aman să 
fie de îndată spânzurat. Apoi s-a 
îngrijit ca iudeilor din regat să nui 
se mai facă niciun rău. Mardoheu 
a fost ridicat la cel mai înalt rang 
la curtea regelui. Astfel a salvat 
Dumnezeu prin regina Estera viața 
poporului Său. 

IONA ȘI PEȘTELE CEL MARE 


Prorocii erau oameni sfinți, aleși de Dumnezeu pentru 
a transmite voia Sa poporului evreu. Unul dintre acești 
proroci a fost lona. 

Într-o zi, Dumnezeu i-a spus lui lona să meargă în ce- 
tatea Ninive, din Asiria, pentru a-i preveni pe oamenii 
de acolo că El cunoștea toate răutăţile și fărădelegile 
lor și, dacă nu se vor îndrepta, după patruzeci de zile 
cetatea lor va fi distrusă. 

Dar lona, în loc să împlinească întocmai voia lui 
Dumnezeu, a încercat să fugă de El, luând o corabie 
care mergea spre Tarsis. Când corabia a ajuns în larg, 
Dumnezeu a iscat o furtună puternică, corabia fiind 
gata să se scufunde. Corăbierii erau înspăimântați și 
s-au rugat zeilor lor. În tot acest timp lona dormea. Ela 
fost trezit de cârmaciul corăbiei, care i-a zis să se roage 
și el la Dumnezeul său ca să-i scape. Apoi marinarii l-au 
întrebat pe lona din ce pricină credea el că se abătu- 
se acea furtună asupra lor. El a recunoscut că din vina 
sa, fiindcă refuzase să împlinească porunca dată lui de 
Dumnezeu. Apoi, le-a spus corăbierilor să-l arunce în 
mare și astfel marea se va linişti. La început, marina- 
rii au refuzat, dar, furtuna devenind din ce în ce mai 
puternică, l-au aruncat pe lona în mare. Imediat, furtu- 
na a încetat. Pe puntea corăbiei, acei marinari au adus 
mulțumiri Dumnezeului lui lona pentru că scăpaseră 
cu viață și l-au făcut Lui făgăduinţe. 

Dumnezeu a trimis un pește mare care l-a înghiţit 
pe lona. El a stat în pântecele peștelui timp de trei zile 
și trei nopți. Căindu-se pentru nesupunerea sa față de 
Dumnezeu, lona a început să se roage, din pântecele 
peștelui, lui Dumnezeu. Dumnezeu a ascultat rugăciu- 
nea lui lona și a dat poruncă peștelui să-l arunce pe 
țărm. 








POCĂINȚA ȘI IERTAREA 
CETĂŢII NINIVE 


Dumnezeu i-a poruncit lui lona a doua oară: Scoală și 
pornește către cetatea cea mare a Ninivei și vestește-le 
ceea ce îţi voi spune! Mesajul lui Dumnezeu către ninivi- 
teni era unul de pocăință. Ninivitenii au crezut în ceea 
ce le-a spus lona și s-au pocăit cu toţii. De la cel mai de 
jos sclav până la rege, care și el s-a acoperit cu sac și s-a 
culcat în cenușă, ei toți au strigat către Dumnezeu și au 
cerut iertare. De aceea Dumnezeu nu i-a mai pedepsit, 
văzând faptele lor cele de pocăință. 

Cetatea Ninive nu a mai fost distrusă. 

Dar, lona s-a aprins de mânie și s-a rugat lui 
Dumnezeu: O, Doamne, iată tocmai ceea ce cugetam eu 
când eram în ţara mea! Pentru aceasta eu am încercat să 
fug în Tarsis, că știam că Tu ești Dumnezeu îndurat și mi- 
lostiv, îndelung-răbdător și mult-milosârd și Îţi pare rău 
de fărădelegi. Și acum, Doamne, ia-mi sufletul meu, căci 
este mai bine să mor decât să fiu viu! 

Dumnezeu l-a întrebat: Faci tu, oare, bine că ţi-ai 
aprins mânia? 

lona a plecat din cetate și s-a așezat undeva prin 
apropiere, făcându-și o colibă; și a stat sub ea la um- 
bră, ca să vadă ce se va întâmpla cu cetatea. Atunci, 
Dumnezeu a făcut să crească într-o singură zi o plantă 
mare ca lona să poată sta la umbra ei și să fie mai bine 
adăpostit de soarele dogoritor. lona s-a bucurat mult 
de acest dar. 

A doua zi, Dumnezeu a poruncit unui vierme să re- 
teze acea plantă și ea s-a uscat. Soarele îl ardea acum 
pe lona și el a zis: Mai bine este să mor decât să trăiesc! 
Dar Dumnezeu l-a făcut atunci pe lona să înțeleagă 
că lui îi părea așa de rău pentru o plantă pentru care 
el nu făcuse nimic ca ea să crească. Dacă suferinţa lui 

era atât de mare pentru o plantă 
crescută fără truda și contribuţia 
lui, cu cât era mai mare mila lui 
Dumnezeu pentru toţi oamenii din 
Ninive, care erau creația Lui! Abia 
atunci a înţeles lona cât de mult îi 
iubește Dumnezeu pe oameni, fiin- 
du-l milă chiar și de cei mai păcătoși. 

DUMNEZEU ÎL PUNE LA 
ÎNCERCARE PE IOV 


Cândva, în ținutul Uz, trăia un om pe nume lov care era 
foarte credincios lui Dumnezeu și era și foarte bogat. 
El avea șapte fii și trei fiice. 

lov se ruga în fiecare zi lui Dumnezeu. Satan, adică 
diavolul, voia însă să-l facă să păcătuiască împotriva lui 
Dumnezeu, fiindcă Dumnezeu spunea despre el: Nu 
este niciunul ca el pe pământ, fără prihană și drept și 
temător de Dumnezeu și care să se ferească de ce este 
rău. Satan a răspuns deci Domnului că lov era atât 
de credincios pentru că Dumnezeu îl ocrotea și îl bi- 
necuvânta. Apoi a continuat, spunând lui Dumnezeu: 
Dar ia întinde mâna Ta și atinge-Te de tot ce este al 
lui, să vedem dacă nu Te va blestema în față! Atunci, 
Dumnezeu a hotărât să dovedească neîmpăcatului duș- 
man al întregii omeniri că inima lui lov Îi era cu adevărat 
credincioasă și el nu-L va trăda niciodată, indiferent de 
împrejurări. De aceea Dumnezeu i-a dat voie diavolului 
să ia în puterea lui tot ce avea lov, mai puțin viaţa lui. 

Din acel moment diavolul a început să-l chinuiască 
în toate felurile pe lov, abătând asupra lui nenorocire 
după nenorocire. După ce i-a fost spulberată întreaga 
sa avuție, i-au fost răpiți și cei zece copii, care au murit 
năprasnic, tot din răutatea diavolului. Cu toate aces- 
tea, lov continua să-L binecuvânteze pe Dumnezeu. 
La toată revolta soției sale, pricinuită de marea ei du- 
rere sufletească, el răspundea: Vorbești cum ar vor- 
bi una din femeile nebune! Ce? Dacă am primit de la 
Dumnezeu cele bune, nu vom primi oare și pe cele rele? 
lov nu a rostit niciun cuvânt prin care să păcătuiască în 
fața lui Dumnezeu, ci după fiecare nenorocire spunea: 
Dumnezeu a dat, Dumnezeu a luat, fie numele Domnului 
binecuvântat. 

IOV RĂMÂNE NECLINTIT ÎN FAȚA 
TUTUROR ÎNCERCĂRILOR 


După ce a pierdut tot, pentru că lov rămăsese neclintit 
în credinţa lui față de Dumnezeu, satan l-a lovit cu o 
boală grea, lepra. Suferințele acestei boli erau cumpli- 
te, dar mai cumplită era tristeţea care îl copleșise pe 
lov, fiindcă el nu putea înţelege de ce îngăduise Dum- 
nezeu încercările crunte care îl ajunseseră pe neaștep- 
tate. lov avea trei prieteni care, aflând de nenorocirile 
lui, au venit să-l consoleze. Auzindu-l plângându-și du- 
rerea, ei l-au mustrat, zicând: Frica ta de Dumnezeu nu 
îți dă încredere și desăvârșirea căilor tale nu îți dă nădej- 
de? Ei erau convinși că lov trebuia să fi păcătuit cu ceva, 
altfel Dumnezeu nu ar fi îngăduit ca toate acestea să 
se abată asupra lui. 

În timp ce prietenii lui îl mustrau, s-a stârnit vuietul 
unei furtuni puternice și, din sânul acelei vijelii, lov a 
auzit glasul lui Dumnezeu. El îi punea întrebări lui lov, 
dar lov nu putea găsi răspunsuri, fiindcă pe Cel Atotpu- 
ternic nu putem să-L ajungem cu priceperea noastră. Pus 
în faţa atotputerniciei, a măreției și a înțelepciunii pro- 
niatoare de nepătruns a lui Dumnezeu, lov a zis: Știu că 
poți să faci orice și că nu este niciun gând care să nu ajun- 
gă pentru Tine faptă... Cu adevărat am vorbit fără să 
înţeleg despre lucruri prea minunate pentru mine și nu 
știam. Și, smerindu-se profund, lov a mai adăugat: Din 
spusele unora și altora auzisem despre Tine, dar acum 
ochiul meu Te-a văzut. Pentru aceea, mă urgisesc eu pe 
mine însumi și mă pocăiesc în praf și în cenușă. 

După ce lov a trecut prin toate acele grozave în- 
cercări rămânând neclintit în credință, Dumnezeu 
L-a răsplătit din plin, dăruindu-i de două ori mai mult 
din tot ce avusese înainte. Fraţii, surorile și vechii 
lui prieteni au venit să-l vadă și să se bucure cu el. lov 2,11 — 42,17 

Celor trei prieteni ai săi, care se dovediseră a nu fi fost 
adevăraţi prieteni și mângâietori, Dumnezeu le-a spus 
că mânia Sa ardea împotriva lor pentru că ei nu vorbise- | 
ră așa de drept despre El precum făcuse lov. De aceea, | 
Dumnezeu le-a poruncit să aducă o jertfă ca ardere de 
tot, iar lov să se roage, mijlocind, pentru ei. Aceștia au 
făcut precum le poruncise Dumnezeu și Domnul a pri- 
mit rugăciunea lui lov. Dumnezeu l-a binecuvântat pe | 
lov iarăși cu șapte fii și trei fiice și el a mai trăit o sută | 
patruzeci de ani, murind bătrân și încărcat de zile. | 

BUNA-VESTIRE A PREASFINTEI 
NĂSCĂTOARE DE DUMNEZEU DE 
CĂTRE SFÂNTUL ARHANGHEL* 
GAVRIIL 


În cetatea Nazaret trăia o fecioară cu numele Maria. Ea 
era logodită cu un bărbat care se numea losif. Mariei i 
s-a arătat un înger de la Dumnezeu, cu numele Gavriil, 
care i-a spus: Bucură-te ceea ce ești plină de har! Dom- 
nul este cu tine. Binecuvântată ești tu între femei! Maria 
s-a tulburat de acest cuvânt, dar îngerul i-a spus să nu 
se teamă, că era aleasă de Dumnezeu să nască un Fiu, 
Căruia Îi va pune numele lisus. Acesta Se va chema Fiul 
lui Dumnezeu și va împărăţi peste casa lui Israel în veci. 

La nedumerirea Mariei, îngerul i-a spus că Duhul 
Sfânt va cobori peste ea și puterea Celui Preaînalt o 
va ocroti. Spre adeverirea celor spuse, îngerul i-a vor- 
bit despre rudenia sa, Elisabeta, care cu putere de 
la Dumnezeu urma să nască un prunc la bătrâneţe. 
Maria a fost atât de bucuroasă de această veste încât 
a răspuns îngerului: lată roaba Domnului! Fie mie după 
cuvântul tău! 





” Arhanghelii sunt una 
dintre cele nouă cete 
îngerești. 


Evanghelia după 
Luca 1, 26-38 

ARĂTAREA UNUI ÎNGER 
DREPTULUI IOSIF ÎN VIS 


Logodnicul Iosif era un om drept și bun. Înţelegând că 
Maria așteaptă un copil, el a vrut să o părăsească în 
taină. Dar pe când el gândea astfel, îngerul Gavriil i s-a 
arătat în vis și i-a spus să nu se teamă s-o ia pe Maria, 
căci Copilul pe Care ea Îl purta în pântece este de la | 
Duhul Sfânt. Maria va naște acest Fiu, Care se va numi | 
lisus. El va izbăvi pe poporul Său de păcate. | 
Despre nașterea Lui feciorelnică profețise prorocul | 
Isaia cu aproape șapte sute de ani înainte: lată, Fecioa- 
ra va avea în pântece și va naște Fiu și vor chema numele 
Lui: Emanuel, care se tâlcuiește: Cu noi este Dumnezeu. 
Așadar, losif a făcut așa cum. i-a spus îngerul. 








Evanghelia după 
Matei 1, 18-25; 
Isaia 7, 14 

Evanghelia după 
Luca 1, 5-25, 57-04 


ARHANGHELUL GAVRIIL 
: BINEVESTEȘTE NAȘTEREA 
INAINTEMERGĂTORULUI IOAN 


Maria avea o rudă numită Elisabeta. Ea și bărbatul ei, 
preotul Zaharia, erau drepți înaintea lui Dumnezeu, 
împlinind toate poruncile și rânduielile Domnului. Dar, 
până la o vârstă înaintată, ei nu au avut copii. 

Odată, pe când Zaharia slujea la templu i s-a arătat 
îngerul Domnului. EI s-a speriat foarte tare, dar îngerul 
i-a spus să nu se teamă, căci rugăciunile sale fuseseră 
ascultate de Dumnezeu. Elisabeta va naște un fiu că- 
ruia Zaharia îi va pune numele loan. Acesta va întoar- 
ce mulţi oameni la Dumnezeu, îndreptându-i pe calea 
cea dreaptă, și va pregăti astfel venirea Domnului lisus 
Hristos. 

Zaharia nu l-a crezut pe înger, pentru că el și Elisabe- 
ta, fiind bătrâni, nu mai puteau avea copii. 

însă îngerul i-a zis că Dumnezeu Însuși l-a trimis la 
el. Dar, pentru că el nu a crezut cele spuse, nu va mai 
putea vorbi până nu se vor împlini cele spuse de înger. 

într-adevăr, după această întâmplare, când a ieșit 
din templu, Zaharia nu a mai putut vorbi. 

Așa cum binevestise îngerul, Elisabeta a născut un 
fiu. Zaharia i-a pus numele loan, precum îi spusese în- 
gerul. Atunci și-a recăpătat graiul. 

NAȘTEREA DOMNULUI 


În vremea aceea, peste ţară se întindea stăpânirea 
împăratului roman August. El a cerut, pentru recensă- 
mânt, ca toți să se înscrie, fiecare în cetatea neamului 
său. 

losif, care era din neamul lui David, s-a suit din Na- 
zaret la Betleemul ludeii, ca să se înscrie împreună cu 
Maria, logodnica sa, care era însărcinată. 

Când au ajuns la Betleem, ei nu au mai găsit loc de 
găzduire. 

Acolo s-au împlinit zilele Sfintei Fecioare Maria ca să 
nască, și au înnoptat într-un staul pentru animale. 

Sfânta Fecioară Maria a născut în acea noapte un 
Fiu. Ea a înfășat Pruncul și L-a culcat în iesle. 





Evanghelia după 
Luca 2, 1-7 

Evanghelia după 
Luca 2, 8-20 





ARĂTAREA ÎNGERULUI 
CĂTRE PĂSTORI 


În noaptea în care S-a născut lisus, nu departe de Bet- 
leem, niște păstori stăteau de strajă lângă turmă, când 
un înger al Domnului li s-a arătat în slavă. Păstorii s-au 
înspăimântat foarte tare, dar îngerul le-a vestit că în 
Betleem, cetatea lui David, S-a născut Mântuitorul lu- 
mii și că Îl vor găsi înfășat și culcat într-o iesle. 

Împreună cu îngerul s-a arătat mulţime de oaste ce- 
rească preamărind pe Dumnezeu. 

După ce îngerii au plecat de la ei la cer, păstorii s-au 
dus în cetate și au găsit Pruncul în iesle. Păstorii le-au 
povestit Dreptului losif și Fecioarei Maria cele văzute 
și auzite de ei. Sfânta Fecioară Maria i-a ascultat pe 
păstori și a păstrat în inima ei cuvintele lor. 

Apoi, păstorii s-au întors slăvind și lăudând pe 
Dumnezeu pentru toate câte auziseră și văzuseră. 

ÎNTÂMPINAREA DOMNULUI 


Când lisus a împlinit 8 zile, părinţii Lui L-au adus la tem- 
plul din lerusalim. | 

în vremea aceea trăia în lerusalim un om drept și 
iubitor de Dumnezeu cu numele Simeon. Duhul Sfânt îi 
spusese lui Simeon că nu va muri până ce nu va vedea 
pe Mesia, adică pe Mântuitorul lisus Hristos. În ziua în 
care Sfânta Fecioară Maria și losif au adus Pruncul la 
templu, Duhul Sfânt i-a spus lui Simeon să vină acolo. 
Văzându-L pe lisus, Simeon L-a luat în brațele sale și a 
binecuvântat pe Dumnezeu zicând: Acum, slobozește 
pe robul Tău, Stăpâne, după cuvântul Tău, în pace, că 
ochii mei văzură mântuirea Ta, pe care ai gătit-o înaintea 
feței tuturor popoarelor, Lumină spre descoperirea nea- 
murilor și slavă poporului Tău Israel. 

Simeon a spus Sfintei Fecioare Maria că Pruncul va 
ridica pe mulţi oameni din păcatele lor, dar va avea 
parte și de împotriviri, iar prin sufletul Maicii Sale va 
trece suferința ca o sabie. 

în vremea aceea se afla la templu și o femeie bătraă- 
nă, prorociţa Ana, viețuind în post și în rugăciuni, care 
și ea Îl preamărea pe Dumnezeu. Ea vorbea despre 
Prunc tuturor celor din lerusalim care așteptau veni- 
rea lui Mesia. 































* Aceste cuvinte consti- 
tuie o rugăciune care se 
cântă la fiecare vecer- 
nie (slujba de seară). 


Evanghelia după 
Luca 2, 22-38 








MAGII CĂLĂUZIŢI DE O STEA 


În noaptea nașterii lui lisus, magii au văzut pe cer o 
stea strălucitoare. Acesta era semnul că S-a născut un 
mare Împărat. Magii s-au îndreptat spre Ierusalim, în- 
trebând unde era Împăratul care Se născuse. Ei văzu- 
seră pe cer steaua și vroiau să se închine Lui. 

Rege în ludeea, în acea vreme, era lrod. Auzind 
despre nașterea unui împărat, el s-a speriat și a che- 
mat pe cărturari, întrebându-i unde trebuia să Se nască 
Mesia. 

Cărturarii i-au răspuns că în Betleem. Atunci lrod le-a 
spus magilor să meargă și să-L caute, apoi să-l înștiințe- 
ze și pe el despre locul unde Se afla Pruncul în Betleem, 
pentru că, zicea lrod, dorea să | se închine și el. 

Magii au mers după stea. Aceasta s-a oprit deasu- 
pra locului unde Se găsea Pruncul. Magii s-au închinat 
Lui cu fața la pământ și l-au oferit apoi daruri: aur, smir- 
nă și tămăie. 

Dumnezeu le-a vestit magilor să nu se mai întoarcă 
la Irod, de aceea ei s-au dus pe un alt drum în țara lor. 





Evanghelia după 
Matei 2, 1-12 

FUGA ÎN EGIPT 


După plecarea magilor, un înger al lui Dumnezeu i s-a 
arătat lui losif în vis și i-a spus să meargă să ia Pruncul și 
pe Mama Lui și să fugă în Egipt, căci lrod căuta Pruncul 
ca să-L omoare. Le-a mai spus să rămână în Egipt până 
ce le va zice el să se întoarcă. 

Sculându-se, Iosif a luat noaptea Pruncul și pe Mama 
Lui și au plecat în Egipt. 

Văzând lrod că a fost amăgit de magi s-a mâniat 
foarte tare, pentru că nu putea afla locul unde Se năs- 
cuse noul Împărat. De aceea, a trimis ostași în Betleem 
și în împrejurimi, care au ucis toți pruncii mai mici de 
doi ani. După moartea lui Irod, îngerul s-a arătat în vis 
lui losif în Egipt spunându-i că se poate întoarce în Țara 
Sfântă. Aici, Sfânta Familie a locuit în Nazaret. 
















Evanghelia după 
Matei 2, 13-23 











IISUS ÎN TEMPLU LA 12 ANI 


Dreptul losif și Sfânta Fecioară Maria se duceau în fie- 
care an la lerusalim de sărbătoarea Paștilor. 

Și în anul când lisus a împlinit doisprezece ani au 
mers în cetatea sfântă a lerusalimului. 

După ce s-a terminat sărbătoarea, lisus a rămas la 
lerusalim. Părinţii Lui credeau că El era împreună cu 
ceilalți călători pe drumul de întoarcere. Abia spre 
seară, losif și Sfânta Fecioară Maria, nevăzându-L, au 
început să-L caute. Negăsindu-L, s-au hotărât să se în- 
toarcă la lerusalim și să-L caute acolo. 

După trei zile, L-au aflat în cele din urmă în templu. 
El stătea acolo în mijlocul învăţătorilor de Lege punân- 
du-le întrebări și dându-le răspunsuri care îi uimeau pe 
toți. Sfânta Fecioară Maria L-a întrebat de ce a făcut 
aceasta, pentru că ei fuseseră neliniștiți și Îl căutaseră 
peste tot. lisus le-a răspuns că nu trebuiau să Îl cau- 
te: De ce era să Mă căutați? Oare nu știaţi că în cele ale 
Tatălui Meu trebuie să fiu? Dar ei nu au înțeles atunci 
acele cuvinte și s-au întors îndată toți trei la Nazaret. 
lar Sfânta Fecioară Maria păstra în inima ei cuvintele 
acestea. 

BOTEZUL DOMNULUI 


Sfântul loan, fiul lui Zaharia și al Elisabetei, a venit în 
pustia ludeii și propovăduia oamenilor spunându-le: 
Pocăiţi-vă, că s-a apropiat Împărăţia cerurilor... Pregătiți 
calea Domnului, drepte faceţi cărările Lui. 

Atunci au venit la el locuitorii din lerusalim, din toa- 
tă ludeea și din toată împrejurimea Iordanului, mărtu- 
risindu-și păcatele. Ei erau botezați în râul lordan de 
către loan, care le spunea că el îi botează cu apă, dar 
după el va veni Cel care îi va boteza cu Duhul Sfânt. 

În acest timp a venit lisus din Galileea la lordan ca 
să fie botezat de către loan. Acesta l-a spus că el are 
trebuinţă să fie botezat de lisus. 

lisus însă i-a răspuns că trebuie să împlinească voia 
lui Dumnezeu, și de aceea El va fi botezat de către loan. 

Atunci loan L-a botezat. 

Când lisus a ieșit din apă, cerurile s-au deschis și 
Duhul lui Dumnezeu a fost văzut, în chip de porumbel, 
pogorându-Se peste lisus și din cer s-a auzit un glas: 
Acesta este Fiul Meu Cel iubit, întru Care am binevoit. 

ISPITIREA LUI IISUS HRISTOS 
DOMNUL DE CĂTRE DIAVOLUL 


După Botez lisus S-a dus în pustiu și acolo a fost ispitit 
de către diavolul. El a postit patruzeci de zile și patru- 
zeci de nopţi, iar sfârșindu-se ele a flămânzit. 

Atunci, apropiindu-se, ispititorul a zis către El: Dacă 
ești Fiul lui Dumnezeu, zi acestei pietre să se facă pâine. 

lisus însă i-a răspuns: Scris este că „nu numai cu pâi- 
ne va trăi omul, ci cu orice cuvânt al lui Dumnezeu”. 

Apoi diavolul L-a dus pe un munte înalt și l-a arătat 
toate împărăţiile lumii și l-a zis: Ție Îţi voi da toată stă- 
pânirea aceasta și strălucirea lor, căci mi-a fost dată mie 
și eu O dau cui voiesc; deci dacă Tu Te vei închina înaintea 
mea, toată va fi a Ta. 

Dar lisus i-a răspuns: Mergi înapoia Mea, satano, căci 
scris este: „Domnului Dumnezeului tău să te închini și 
numai Lui Unuia să-l slujești”. 

În cele din urmă, diavolul L-a dus pe lisus în cetatea 
lerusalimului, L-a așezat pe aripa templului și I-a zis: 
Dacă ești Fiul lui Dumnezeu, aruncă-Te de aici jos; căci 
scris este: „,Îngerilor Săi va porunci pentru Tine, ca să Te 
păzească”. 

lisus însă i-a răspuns: S-a spus: „Să nu ispitești pe 
Domnul Dumnezeul tău!”. 

Atunci diavolul, sfârșind toată ispita, s-a îndepărtat 
de la El. 

CHEMAREA APOSTOLILOR 


Odată lisus propovăduia pe malul Lacului Ghenizaret. 
Oamenii erau atât de mulți, încât lisus a trebuit să urce 
într-una dintre corăbii, care era a lui Petru, pentru ca 
mulțimea să-L poată asculta. Când a terminat, i-a zis 
lui Petru să ducă barca în larg și acolo să lase mrejele 
în jos, ca să pescuiască. Dar Petru l-a răspuns că toată 
noaptea se trudiseră și nu prinseseră nimic. 

Dar, ascultând de cuvântul Domnului lisus, au arun- 
cat mrejele în larg și, astfel, au prins mulțime mare de 
pești, încât aproape |i se rupeau mrejele. De aceea, au 
chemat și pe cei din cealaltă corabie ca să îi ajute. Ast- 
fel, s-au umplut amândouă corăbiile, care erau gata să 
se scufunde de mulțimea peștilor prinși. Văzând aceas- 
ta, Petru a căzut la picioarele lui lisus zicând: leși de la 
mine, Doamne, că sunt om păcătos. 

Dar lisus i-a zis: Nu te teme, de acum înainte vei fi 
pescar de oameni. 

Atunci Petru, lacov și loan au lăsat totul și L-au 
urmat pe lisus. 

NUNTA DIN CANA GALILEII 


În localitatea Cana, din Galileea, a avut loc o nuntă la 
care a fost invitată și Sfânta Fecioară Maria. Acolo au 
fost de asemenea chemaţi și lisus cu ucenicii Săi. 

Sfârșindu-se vinul, Mama lui lisus a zis către El că nu 
mai au vin, dar El i-a răspuns: Ce ne privește pe Mine și 
pe tine, femeie? Încă n-a venit ceasul Meu. Atunci Maica 
Sa a spus celor ce slujeau: Faceți orice vă va spune. 

Așadar, lisus a poruncit să fie umplute cu apă cele 
șase vase de piatră care erau acolo și care aveau două 
sau trei vedre fiecare. Și atunci s-a petrecut o minune, 
căci apa s-a prefăcut în vinul cel mai bun. lisus a po- 
runcit să i se ducă vinul nașului, care nu știa de unde 
provenea. El a băut și a zis mirelui: Orice om pune întâi 
vinul cel bun și, când se ameţesc (mesenii), pune pe cel 
mai slab. Dar tu ai ținut vinul cel bun până acum. 

Acesta a fost începutul minunilor săvârșite de lisus, 
iar ucenicii Săi au crezut în El. 



























* Vadra este o unitate de 
măsură pentru lichide | 
egală cu aproximativ 
10 Litri. 

CONVORBIREA LUI IISUS 
CU NICODIM 


Odată a venit la lisus unul dintre fruntașii iudeilor, pe 
nume Nicodim. Ela venit noaptea, ca să nu fie văzut, și 
I-a zis lui lisus că ei știau că nimeni nu putea face acele 
minuni pe care le făcea El dacă nu era de la Dumnezeu. 

lisus i-a răspuns că de nu se va naşte cineva de sus, 
nu va putea să vadă Împărăţia lui Dumnezeu. 

Dar Nicodim nu înțelegea cum ar fi putut un om să 
se nască a doua oară. 

Atunci lisus i-a vorbit despre Sfântul Botez, spunân- 
du-i că de nu se va naște cineva din apă și din Duh, adi- 
că prin lucrarea tainică a Duhului Sfânt, nu va intra în 
Împărăţia lui Dumnezeu. 

lisus i-a vorbit apoi despre Sine Însuși, spunându-i 
că Fiul Omului trebuie să fie înălțat pe cruce, pentru 
ca tot cel ce crede în El să aibă viață veșnică. Căci 
Dumnezeu așa a iubit lumea, încât pe Fiul Său Cel 
Unul-Născut L-a dat, ca oricine crede în El să nu piară, ci 
să aibă viață veșnică. 

IISUS ȘI FEMEIA SAMARINEANCĂ 


lisus a ajuns odată lângă o cetate a Samariei, numită 
Sihar. ludeii îi dispreţuiau pe locuitorii Samariei din 
cauza credinţei lor eretice. Ostenit de drum, lisus S-a 
așezat lângă fântâna lui lacov, din Sihar, în timp ce 
ucenicii plecaseră să cumpere de mâncare din cetate. 
Atunci a venit o femeie samarineancă să scoată apă 
și lisus a rugat-o să-l dea să bea. Femeia s-a mirat că 
un iudeu vorbea cu ea. lisus i-a zis că ea nu cunoștea 
darul lui Dumnezeu și cine este Acela Care-i ceruse 
apă, altfel ar fi cerut ea de la El apă și El i-ar fi dat apa 
cea vie, a vieţii veșnice. Atunci femeia l-a zis: Doamne, 
dă-mi această apă! 

lisus a început să-i vorbească despre viaţa ei și ea a 
înțeles că El era proroc. Ea știa că va veni Mesia, adică 
Hristos, iar când va veni, le va vesti lor toate. 

lisus însă i-a răspuns: Eu sunt, Cel Ce vorbesc cu tine. 

Atunci, femeia a lăsat găleata și s-a dus în grabă în 
cetate, spunând oamenilor că la fântână se află Cel Ce 
Se numește pe Sine Mesia și Care i-a spus toate câte 
făcuse ea. Mulţi samarineni au crezut în lisus pentru 
cuvântul femeii, dar cu mult mai mulţi au crezut pen- 
tru cuvântul Lui, după ce l-au auzit, spunând ei: ... căci 
noi înșine am auzit și știm că Acesta este cu adevărat 
Hristosul, Mântuitorul lumii. Rugat de locuitorii cetăţii 
Sihar, lisus a rămas acolo, deci în Samaria, două zile. 

VINDECAREA SLĂBĂNOGULUI 


Intrând în cetatea Capernaum, lisus propovăduia aflân- 
du-Se într-o casă unde se adunase mult popor. Atunci 
au adus la El un slăbănog ca Domnul să-l vindece. Dar 
mulțimea era atât de mare, încât nimeni nu mai putea 
intra în casă. Atunci, cei care-l duceau pe slăbănog au 
desfăcut acoperișul și au lăsat patul în jos, înaintea lui 
lisus. Domnul, văzând credinţa lor, i-a zis slăbănogu- 
lui că toate păcatele lui îi sunt iertate. Dar fariseii și 
cărturarii care erau acolo au considerat aceasta o in- 
sultă adusă lui Dumnezeu, Singurul care poate ierta 
păcatele. 

lisus, cunoscând gândurile lor, le-a spus că Fiul Omu- 
lui are puterea de a ierta păcatele. 

Apoi a zis slăbănogului: Scoală-te, ia patul tău și 
mergi la casa ta! 

Acesta îndată s-a ridicat, a luat patul și a pășit pe 
picioarele lui în văzul tuturor. Toţi au fost uimiţi și slă- 
veau pe Dumnezeu. 

* Matei vameşul va scrie 
una dintre cele patru 
Evanghelii, după Înălţa- 
rea Domnului la cer. 

** Vameșii, în acea 
vreme, erau conside- 
rați oameni necinstiţi, 
păcătoşi. 

CHEMAREA LUI MATEI VAMEȘUL 


lisus a văzut un om cu numele Matei*, care ședea la 
vamă, și l-a chemat să-l urmeze, zicându-i: Vino după 
Mine! Ridicându-se, Matei a lăsat toate și l-a urmat 
Domnului. Apoi el L-a poftit pe lisus în casa sa, la 
masă, unde au venit de asemenea și mulți vameși** și 
păcătoși. 

Văzând aceasta, fariseii i-au dojenit pe ucenicii lui 
lisus, întrebându-i de ce stau la masă cu vameșii și cu 
păcătoșii. Atunci, auzindu-i pe farisei, Domnul le-a răs- 
puns, spunându-le că nu cei sănătoși au nevoie de doc- 
tor, ci cei bolnavi. Apoi, El i-a îndemnat pe farisei cu 
aceste cuvinte: Mergând, învățați ce înseamnă: „„Milă 
voiesc, iar nu jertfă”. Fiindcă, le-a spus lisus, El nu a ve- 
nit să-i cheme pe drepţi, ci pe păcătoși la pocăință. 


CHEMAREA ȘI TRIMITEREA 
CELOR DOISPREZECE APOSTOLI 


lisus a chemat la Sine pe cei doisprezece ucenici ai Săi, 
pe care i-a numit Apostoli. Aceștia erau: Petru și fra- 
tele său, Andrei, lacov și loan — fiii lui Zevedeu, Filip și 
Bartolomeu, Toma și Matei vameșul, lacov al lui Alfeu 
și Levi, ce se zice Tadeu, Simon Canaaneul și luda Iscari- 
oteanul, cel care L-a și vândut. lisus a dat ucenicilor Săi 
putere asupra duhurilor necurate, ca să le izgonească 
și să tămăduiască orice boală și orice neputinţă. lisus 
le-a spus să meargă și să propovăduiască oamenilor că 
s-a apropiat Împărăţia cerurilor; să-i tămăduiască pe 
cei neputincioși, să învieze morţii, să curețe leproșii, 
să vestească pacea în orice casă vor intra. Când vor fi 
prigoniţi pentru EI, să rabde, pentru că cel ce va răbda 
până la sfârșit se va mântui. Cine îi va primi pe ei, Îl va 
primi pe El și pe Tatăl, Care L-a trimis pe El. 


* 
Nat Bud 

PREDICA DE PE MUNTE. 
RUGĂCIUNEA „TATĂL NOSTRU” 


Odată, lisus, însoţit de ucenicii Săi, învăța mulțimile, 
spunându-le că vor fi fericiți cei smeriţi, cei ce plâng, 
cei blânzi, cei ce-și doresc cu toată ființa lor dreptatea 
lui Dumnezeu, cei milostivi, cei curaţi în gândurile și 
simțţirile lor, cei care îi împacă pe cei aflați în conflict, 
cei persecutați pentru iubirea dreptăţii lui Dumnezeu, 
cei ce vor avea de suferit din pricina credinţei în lisus 
Domnul. Tuturor acestora Dumnezeu le va oferi Împă- 
răția Sa cea cerească. 

Le-a mai spus totodată să-și iubească aproapele, dar 
și pe vrăjmașii lor! 

Și i-a îndemnat spunându-le să fie desăvârșiţi, pre- 
cum și Tatăl Cel ceresc este desăvârșit. 

Apoi i-a învățat să se roage lui Dumnezeu astfel: 

Tatăl nostru, Care ești în ceruri, 

sfințească-se Numele Tău; 

vie Împărăţia Ta; 

facă-se voia Ta, 

precum în cer 

așa și pe pământ. 

Pâinea noastră cea spre fiinţă 

dă-ne-o nouă astăzi; 

și ne iartă nouă greșelile noastre, 

precum și noi iertăm greșiților noștri; 

și nu ne duce pe noi în ispită, 

ci ne izbăvește de cel-rău. 

Amin! 

IERTAREA FEMEII PĂCĂTOASE 


Unul dintre farisei, cu numele Simon, L-a invitat pe 
lisus la masă. Aflând unde era la masă, o femeie păcă- 
toasă din cetate a adus un alabastru cu mir. S-a așezat 
lângă Domnul, a început să ude cu lacrimi picioarele 
Lui și să le șteargă cu părul capului ei, ungându-le apoi 
cu mir. Fariseul gândea că lisus, dacă era proroc, ar fi 
trebuit să știe cine era acea femeie. 

Dar lisus, cunoscând ce gândea fariseul, l-a mustrat 
pe acesta și i-a zis: Un cămătar avea doi datornici, unul 
cu cinci sute de dinari, iar altul cu cincizeci, dar nea- 
vând ei cu ce să plătească, i-a iertat pe amândoi. Care 
dintre cei doi îl va iubi pe cămătar mai mult? a întrebat 
lisus. 

Simon a răspuns: Cel căruia i s-a iertat mai mult. 

Atunci lisus i-a răspuns că a judecat drept. Așadar 
păcatele cele multe ale femeii păcătoase sunt iertate, 
pentru că ea a iubit mult. lar cui i se iartă puţin, puțin 
iubește. 

Cei ce ședeau împreună la masă au început să se 
întrebe cine era Acela care ierta și păcatele. 

lisus însă a zis către femeie: Credinţa ta te-a mântuit; 
mergi în pace! 

PILDA SEMĂNĂTORULUI 


Mântuitorul nostru lisus Hristos îi învăța multe pe oa- 
meni cu ajutorul pildelor sau parabolelor. Odată El le-a 
spus pilda semănătorului, care vorbește despre un 
semănător care a ieșit să semene. În timp ce semăna, 
unele semințe au căzut lângă drum, pe pământ bătă- 
torit, și au venit păsările cerului și le-au mâncat. Altele 
au căzut pe loc pietros, unde nu aveau pământ mult, 
și îndată au răsărit, dar, când s-a ivit soarele, s-au veș- 
tejit sub arșiță și, neavând rădăcină, s-au uscat. Altele 
au căzut între spini, dar spinii, crescând, le-au înăbușit. 
Altele au căzut pe pământ bun și au rodit. 

Mântuitorul a tâlcuit ucenicilor înțelesul parabolei 
Sale, spunându-le că sămânţa pe care a semănat-o 
semănătorul este Cuvântul lui Dumnezeu. Cea căzută 
lângă drum se referă la omul care aude Cuvântul lui 
Dumnezeu, dar nu-l înțelege, astfel că vine cel-viclean 
și-l răpește din inima lui. Sămânţa căzută pe loc pietros 
are în vedere pe cel ce primește cu bucurie Cuvântul, 
dar, în vreme de încercare, uită de Cuvânt și se potic- 
nește. Sămânța căzută între spini se referă la cel ce pri- 
mește Cuvântul, dar grijile lumii acesteia și înșelăciu- 
nea avuției îl înăbușă și nu aduce roade. Cea căzută pe 
pământ bun este Cuvântul lui Dumnezeu primit de că- 
tre omul care, auzindu-l, îl înțelege și-l împlinește prin 
fapte bune. lar Semănătorul este Dumnezeu. 

IISUS POTOLEȘTE FURTUNA 
PE MARE 


Într-una din zile lisus a trecut cu corabia de cealaltă par- 
te a Lacului Ghenizaret*. În timp ce El Se odihnea, dor- 
mind, s-a iscat o furtună care ameninţa corabia. Atunci 
ucenicii L-au trezit, cerându-l să-i scape. Sculându-Se, 
El a certat vântul și valurile apei și ele au încetat și s-a 
făcut dintr-o dată liniște. Pe ei i-a mustrat, zicându-le: 
Unde este credința voastră? Ei însă, uimiţi, se întrebau 
Cine este Acesta pe Care-L ascultă și vânturile, și apa. 


















* Lacul Ghenizaret mai 
este cunoscut și sub 
numele de Lacul Tibe- 
riadei, Marea Tiberiadei 
și Marea Galileii. Este 
un mare lac cu apă 
dulce, situat sub nivelul 
mării. 

ÎNVIEREA FIICEI LUI IAIR 


Odată a venit la lisus unul dintre mai-marii sinagogii, pe 
numele său lair. Acestă, căzând la picioarele Domnului, 
L-a rugat să vină în casa lui, căci avea o fiică în vârstă de 
doisprezece ani, aflată în pragul morții. În timp ce ei se 
îndreptau spre casa lui lair, a venit o slugă a acestuia și 
i-a spus că fiica sa a murit. 

Dar lisus, auzind, i-a spus lui lair: Nu te teme; crede 
numai și se va izbăvi. 

Intrând în casă, lisus a luat pe Petru, pe lacov și pe 
loan și pe părinţii copilei. Le-a zis să nu plângă, căci 
fata nu a murit, ci doarme. Apoi lisus a luat-o pe fată 
de mână și i-a spus: Copilă, scoală-te! și fata s-a trezit la 
viață. El le-a spus părinţilor să-i dea de mâncare. Aceș- 
tia au rămas uimiți, dar lisus le-a poruncit să nu spună 
nimănui cele întâmplate. 

VINDECAREA DEMONIZATULUI 
DIN ŢINUTUL GADARENILOR 


Odată lisus cu ucenicii Săi au ajuns cu corabia în ținu- 
tul Gadarenilor. Acolo, chiar pe malul Mării Galileii, L-a 
întâmpinat un om stăpânit și chinuit rău de mulţi de- 
moni. Acesta, neîncetat, ziua și noaptea, umbla prin 
morminte și prin munți strigând și tăindu-se cu pietre. 
De multe ori încercaseră oamenii de acolo să-l poto- 
lească, legându-l în obezi și în lanţuri, dar nu reușise- 
ră, fiindcă de fiecare dată el rupea lanțurile și sfărâma 
obezile, fugind înapoi. 

Așadar, lisus Domnul a poruncit duhurilor necurate 
să iasă din omul acela, dar ele Îl rugau să nu le trimită 
în adânc, ci să le îngăduie să intre în turma de porci din 
apropiere. Domnul le-a îngăduit, iar turma de porci s-a 
aruncat în mare și s-a înecat. Atunci, păzitorii turmei 
au mers și au povestit în cetate și prin satele apropiate 
cele întâmplate. Locuitorii acelui ținut, venind acolo și 
văzând că se petrecuse o nemaiauzită minune, fiindcă 
fostul demonizat stătea acum jos, îmbrăcat și întreg la 
minte, s-au înfricoșat. Și ei au început să-L roage pe li- 
sus să plece din ţinutul lor. lar când a intrat Domnul în 
corabie, ca să plece de acolo, omul care fusese demo- 
nizat și pe care El îl vindecase, eliberându-l din chinul 
îndurat de la duhurile necurate, Îl ruga pe lisus să-l ia 
cu EI. Însă lisus Domnul i-a zis: Mergi în casa ta, la ai tăi, 
și spune-le câte ţi-a făcut ție Domnul și cum te-a miluit. 





Evanghelia după 
Marcu 5, 1-20 

ÎNMULȚIREA PÂINILOR 


În ţinutul Betsaidei, unde veniseră mulțimile să-L as- 
culte, lisus le-a vorbit până către seară. Ucenicii, îngri- 
joraţi de locul pustiu și de ceasul târziu, L-au rugat să 
lase oamenii să meargă prin sate, ca să-și cumpere de 
mâncare. 

lisus însă le-a cerut să le dea ei de mâncare. 

Dar ei au răspuns că nu au decât cinci pâini și doi 
pești. Atunci lisus le-a poruncit ucenicilor să așeze mul- 
țimile pe iarbă, a luat cele cinci pâini și cei doi pești și, 
privind la cer, a binecuvântat și a dat ucenicilor pâinile, 
iar ucenicii le-au dat mai departe mulțimilor. Acolo au 
fost aproape cinci mii de bărbați, în afară de femei și 
de copii, care au mâncat și s-au săturat. După ce au ter- 
minat de mâncat, au adunat douăsprezece coșuri pline 
cu fărâmituri. 





Evanghelia după 
Matei 14, 13-21 

IISUS UMBLĂ PE MAREA 
ÎNVOLBURATĂ CA PE USCAT 


După ce mulțimile au plecat, lisus le-a spus ucenicilor 
să intre în corabie și să treacă pe celălalt mal al mării. 
Rămânând singur, El S-a dus pe munte să Se roage. Co- 
rabia era departe de țărm, învăluită de valuri, căci vân- 
tul era împotrivă. Între ceasurile al treilea și al șaselea 
după miezul nopţii, Domnul lisus a venit la ucenicii Săi 
umblând pe mare, dar ei, văzându-L, s-au înspăimân- 
tat, crezând că este o nălucă. lisus i-a liniștit însă, zicân- 
du-le: Îndrăzniţi, Eu sunt; nu vă temeţi! 

Atunci Petru a răspuns: Doamne, dacă ești Tu, porun- 
cește să vin la Tine pe apă. 

lisus i-a spus deci lui Petru să vină la EI, iar Petru a 
coborât din corabie și a început să meargă pe apă că- 
tre lisus. Văzând însă vântul și furia valurilor, el s-a înfri- 
coșat, și atunci a început să se scufunde, dar a strigat 
către lisus să-l scape. 

Apucându-l de mână, lisus i-a zis: Puțin credinciosule, 
pentru ce te-ai îndoit? 

Urcându-se ei apoi în corabie, vântul s-a potolit iar 
ucenicii | s-au închinat lui lisus și au mărturisit că El este 
cu adevărat Fiul lui Dumnezeu. 

Evanghelia după 
Matei 14, 22-33 

MĂRTURISIREA LUI PETRU 


Ajungând în părțile Cezareii lui Filip, lisus i-a întrebat 
pe ucenicii Săi: Cine zic oamenii că sunt Eu, Fiul Omului? 

Ei l-au răspuns că unii spuneau că El este loan Bote- 
zătorul, alții, Ilie, alții, leremia sau unul dintre proroci. 
Apoi lisus i-a întrebat pe ucenici ce gândesc ei înșiși 
despre El. 

Atunci, Simon Petru a răspuns: Tu ești Hristosul, Fiul 
lui Dumnezeu Cel viu. 

lar Domnul i-a spus lui Simon că nu un om i-a desco- 
perit lui cine este EI, ci Tatăl ceresc i-a dăruit lui această 
fericită cunoaștere. Și a continuat Domnul, spunând: Și 
Eu îţi zic ţie, că tu ești Petru și pe această piatră voi zidi 
Biserica Mea și porţile iadului nu o vor birui. 





Evanghelia după 
Matei 16, 13-19 

" Tradiţia spune că este 
vorba de muntele Tabor. 


Evanghelia după 
Matei 17, 1-9; 
Luca 9, 28-36 


SCHIMBAREA LA FAȚĂ 
A DOMNULUI 


Luând cu Sine pe Petru, pe lacov și pe loan, lisus a ur- 
cat pe munte* ca să Se roage. Și pe când Se ruga EI, 
ucenicii L-au văzut schimbat: fața Lui strălucea ca soa- 
rele, iar îmbrăcămintea Lui se făcuse albă ca lumina. 
De-a dreapta și de-a stânga Lui s-au arătat Moise și Ilie, 
vorbind cu El. 

Atunci Petru l-a zis lui lisus: Învăţătorule, bine este 
ca noi să fim aici și să facem trei colibe: una Ție, una lui 
Moise și una lui Ilie. 

Pe când vorbea el, i-a umbrit un nor luminos, din 
care s-a auzit un glas: Acesta este Fiul Meu Cel iubit, în 
Care am binevoit; pe Acesta ascultați-L. 

Auzind, ucenicii s-au înspăimântat și au căzut cu fața 
la pământ, dar lisus S-a apropiat de ei și, atingându-i, 
le-a zis: Sculaţi-vă și nu vă temețţi! Apoi, ridicându-și ei 
ochii, nu au văzut decât pe lisus singur. 

lisus le-a poruncit să nu spună nimănui nimic din 
cele întâmplate, până ce nu va învia El din morți. 

PILDA SAMARINEANULUI 
MILOSTIV 


Un învăţător de Lege, ispitindu-L pe Domnul lisus, L-a 
întrebat: Învățătorule, ce trebuie să fac ca să moștenesc 
viața de veci? lisus i-a răspuns întrebându-l ce a citit în 
Lege privitor la aceasta. Atunci acel om i-a răspuns: Să 
iubești pe Domnul Dumnezeul tău din toată inima ta și 
din tot sufletul tău și din toată puterea ta și din tot cu- 
getul tău, iar pe aproapele tău ca pe tine însuți. Auzind 
acest răspuns, Domnul l-a îndemnat să respecte aces- 
te două porunci ca să dobândească viaţa veșnică. Dar 
învățătorul de Lege, dorind să se îndreptățească pe 
sine, L-a întrebat: Și cine este aproapele meu? 

Atunci, Domnul lisus i-a răspuns prin pilda samari- 
neanului milostiv: Un om cobora de la lerusalim la le- 
rihon și a căzut între tâlhari, care l-au jefuit și l-au rănit, 
lăsându-l abia viu. Din întâmplare, au trecut pe acolo 
un preot de la templu și mai apoi un levit. Și unul, și al- 
tul, văzându-l, și-au continuat drumul fără să îi acorde 
nicio atenţie. 

Numai unui samarinean i s-a făcut milă de el; s-a 
apropiat și i-a pansat rănile, turnând pe ele untdelemn 
și vin. Apoi, l-a așezat pe asinul său și l-a dus la o casă 
de oaspeţi. A doua zi a dat gazdei doi dinari, ca să aibă 
grijă de el până se va întoarce. 

După aceasta, lisus l-a întrebat pe învățătorul de 
Lege, care dintre cei trei i s-a părut că a fost aproapele 
celui căzut între tâlhari. 

Și acesta l-a răspuns: Cel care a făcut milă cu el. 

Atunci lisus i-a spus să meargă și să facă și el la fel. 


































Evanghelia după 
Luca 10, 25-37 








$ LII... — 2" 3... 5 2 
4 4 4 79 





8 





DOMNUL NOSTRU IISUS 
HRISTOS ÎN CASA MARTEI 
ȘI A MARIEI 


Mergând cu ucenicii printr-un sat, o femeie cu numele 
Marta L-a invitat pe Domnul lisus în casa ei. Pe când ea 
se străduia să pregătească ceva pentru oaspeţi, Maria, 
sora ei, așezându-se la picioarele Domnului, asculta cu- 
vintele Lui. Dar Marta L-a rugat să-i spună Mariei să o 
ajute. 

Atunci, lisus Domnul i-a răspuns că ea se îngrijește 
de multe dintre cele ce nu aduc mântuire, însă Maria 
partea cea bună și-a ales, pe care nimeni nu o poate 
lua de la ea, adică ascultarea Cuvântului dumnezeiesc, 
care este mai presus de orice alt lucru. Mântuitorul ne 
învață că suntem datori să ne îngrijim de trup, dar nu 
avem voie să uităm de hrana pentru sufletul nostru, 
care este nemuritor. 





Evanghelia după 
Luca 10, 38-42 

ÎNVIEREA LUI LAZĂR 


Maria și Marta aveau un frate, pe nume Lazăr, care 
se îmbolnăvise. lisus iubea pe Lazăr și pe surorile lui. 
Acestea i-au trimis vorbă Domnului că fratele lor era 
bolnav. La scurt timp însă, Lazăr a murit. lisus a ajuns 
în satul lor după patru zile. Îndurerată, Marta l-a spus 
că Lazăr nu ar fi murit dacă El S-ar fi aflat acolo. 

lisus însă i-a răspuns: Eu sunt învierea și viața; cel ce 
crede în Mine, chiar dacă va muri, va trăi. Și a întrebat-o 
pe Marta dacă ea crede aceasta, iar ea l-a răspuns că 
da. 

Apoi lisus a poruncit să fie ridicată piatra de la intra- 
rea mormântului unde fusese așezat trupul lui Lazăr, 
dar Marta l-a spus că miroase foarte rău, pentru că era 
a patra zi de când murise. 

lisus însă i-a zis: Nu ţi-am spus că dacă vei crede, vei 
vedea slava lui Dumnezeu? 

Au ridicat deci piatra, iar lisus Și-a ridicat ochii spre 
cer și a zis: Părinte, Îţi mulțumesc că M-ai ascultat. Eu 
știam că întotdeauna Mă asculţi, dar pentru mulțimea 
care stă împrejur am zis, ca să creadă că Tu M-ai trimis. 

Și aceasta zicând, a strigat cu glas puternic: Lazăre, 
vino afară! 

Și a ieșit Lazăr afară, iar lisus a poruncit să fie dez- 
legat la mâini și la picioare și lăsat să meargă. Și mulţi 
dintre cei care au văzut ce făcuse lisus au crezut în El. 





Evanghelia după 
loan 11, 1-46 

VINDECAREA FEMEII GÂRBOVE 


Într-una din sâmbete lisus învăţa în sinagogă. Acolo 
era o femeie, bolnavă de optsprezece ani. Era gârbovă 
și nu se putea ridica în sus nicidecum. Văzând-o, lisus 
Și-a pus mâinile asupra ei, și ea îndată s-a ridicat și mul- 
țumea lui Dumnezeu. 

Dar, mai-marele sinagogii, mâniindu-se că lisus a 
vindecat-o sâmbăta, a spus că vindecările trebuie făcu- 
te în celelalte zile. 

lisus însă i-a răspuns că aceia care gândesc așa sunt 
niște fățarnici, deoarece fiecare dintre ei se îngrijește 
sâmbăta să-și dezlege animalele de la iesle și să le ada- 
pe. Și atunci, nu se cuvenea oare ca El s-o dezlege în 
ziua sâmbetei pe acea femeie de neputinţa și de sufe- 
rința ei? 

Aceste cuvinte i-au rușinat pe mai-marii sinagogii și 
pe cei ce erau împotriva Lui, iar mulțimea se bucura de 
faptele strălucite săvârșite de El. 





Evanghelia după 
Luca 13, 10-17 

PILDA FIULUI RISIPITOR 


Un om oarecare avea doi fii. Cel mai tânăr i-a cerut ta- 
tălui partea de avere care i se cuvenea. Apoi a plecat 
de acasă, într-o ţară depărtată, unde și-a cheltuit toa- 
tă averea în petreceri și în desfrânări. Dar în ţara ace- 
ea a urmat o foamete mare, iar el s-a angajat la unul 
dintre locuitori să păzească porcii. Întrucât suferea de 
foame și-a adus aminte că argații tatălui său trăiau mai 
bine decât el. S-a hotărât deci să se întoarcă acasă și 
să-i ceară iertare tatălui său. Dar tatăl, care l-a văzut 
de departe, nu numai că a alergat în întâmpinarea lui, 
sărutându-l, ci l-a primit de îndată ca pe un fiu regăsit. 
A poruncit slugilor să-i aducă haina de sărbătoare și să 
pregătească un ospăț în cinstea întoarcerii lui. l-a pus 
pe slujitori să taie vițelul cel îngrășat, ca toţi să petrea- 
că cu bucurie mare. 

Când a aflat cele întâmplate, fiul cel mare i-a repro- 
șat tatălui că niciodată n-a făcut un ospăț în cinstea lui, 
cu toate că îl ascultase întotdeauna. 

Dar tatăl i-a răspuns: Fiule, tu totdeauna ești cu mine 
și toate ale mele ale tale sunt. Trebuia însă să ne veselim 
și să ne bucurăm, căci fratele tău acesta mort era și a 
înviat, pierdut era și s-a aflat. 





Evanghelia după 
Luca 15, 11-32 

PILDA CELOR DOI DATORNICI 


Un slujitor datora zece mii de talanţi unui împărat. Dar, 
neavând cu ce plăti, a cerut să-l mai lase o vreme. Mi- 
lostivindu-se de el, împăratul l-a iertat. leșind de la îm- 
părat, acea slugă a întâlnit pe unul care îi datora o sută 
de dinari. Acela, la rândul lui, i-a cerut îngăduinţă până 
va putea plăti, însă el l-a aruncat în închisoare până la 
plătirea sumei datorate. Văzând aceasta, ceilalți sluji- 
tori s-au întristat tare și au povestit împăratului întâm- 
plarea. Atunci, chemându-l, împăratul l-a mustrat cu 
asprime pentru lipsa lui de milă faţă de fratele său da- 
tornic, amintindu-i că el, împăratul, îi iertase uriașa da- 
torie în întregime, așa cum îl rugase. Nu se cădea oare 
ca și el, la rândul lui, să aibă milă de datornicul său? 

Apoi împăratul a poruncit să fie întemnițat datorni- 
cul nemilostiv, până va plăti toată datoria. 

Tot așa și Dumnezeu va face cu tot cel care nu iartă 
din inimă pe fratele lui. 





Evanghelia după 
Matei 18, 23-35 

BINECUVÂNTAREA COPIILOR DE 
CĂTRE MÂNTUITORUL 
IISUS HRISTOS 


Oamenii își aduceau copiii la lisus pentru ca El să Se 
atingă de ei, să Își pună mâinile peste ei și să Se roa- 
ge pentru ei. Dar, odată, când au fost aduși niște copii 
la lisus, ucenicii Lui i-au oprit pe părinţii acestora, cer- 
tându.-i, fiindcă se gândeau că ar putea să-L tulbure pe 
Învățătorul lor. Dar lisus le-a spus: Lăsaţi copiii să vină 
la Mine și nu-i opriţi, căci Împărăţia lui Dumnezeu este a 
unora ca aceștia. Adevărat grăiesc vouă: Cine nu va pri- 
mi Împărăţia lui Dumnezeu ca un prunc nu va intra în 
ea. Apoi, Mântuitorul lisus Hristos, luându-i în braţe pe 
prunci, i-a binecuvântat, punându-și mâinile peste ei. 





Evanghelia după 
Luca 18, 15-17; 
Matei 19, 13-15; 
Marcu 10, 15-16 

ZAHEU VAMEȘUL 


Pe când lisus trecea prin lerihon, un bărbat cu numele 
Zaheu, care era mai-marele vameșilot, dorea mult să-L 
vadă, dar nu putea din cauza mulțimii, pentru că el era 
mic de statură. Atunci, alergând înainte, pe unde avea 
să treacă lisus, s-a urcat într-un dud ca să-L vadă. lisus, 
ajungând la locul acela și privind către Zaheu, i-a zis 
să coboare, pentru că în ziua aceea avea să meargă în 
casa lui. Zaheu a coborât în grabă și L-a primit în casa 
sa cu bucurie. Dar mulțimea, văzând aceasta, murmu- 
ra împotriva lui lisus pentru că intrase în casa unui om 
păcătos. Zaheu l-a făgăduit Domnului că jumătate din 
averea sa o va împărți săracilor, iar celui pe care l-a ne- 
dreptățţit îi va da împătrit. 

Răspunzând, lisus a zis: Astăzi s-a făcut mântuire ca- 
sei acesteia. 

Domnul nostru lisus Hristos a venit să caute și să 
mântuiască pe cel pierdut! 





Evanghelia după 
Luca 19, 1-10 

Evanghelia după 
Luca 19, 28-40 





INTRAREA DOMNULUI 
ÎN IERUSALIM 


Înaintea sărbătorii Paștilor iudeilor, lisus S-a îndreptat 
spre lerusalim. Apropiindu-Se de Muntele Măslinilor, 
a trimis doi ucenici în satul dinaintea lor, unde aceștia 
aveau să găsească un mânz legat, pe care nimeni nu 
șezuse vreodată. Le-a cerut să-l aducă la EI și, dacă ci- 
neva îi va întreba de ce iau mânzul, să spună că Dom- 
nul are trebuinţă de el. Ei au adus mânzul la lisus, iar 
ucenicii și-au aruncat hainele peste el și L-au ajutat pe 
lisus să urce pe mânz. 

Apropiindu-se de cetatea lerusalimului, mulțimea 
a început să laude pe Dumnezeu cu glas tare: Binecu- 
vântat este Împăratul Care vine întru numele Domnului! 
Pace în cer și slavă întru cei de sus! 

Fariseii însă Îl mustrau pe lisus, îndemnându-L să-și 
certe ucenicii. 

lisus însă le-a zis: Dacă vor tăcea aceștia, pietrele vor 
striga. 

ALUNGAREA VÂNZĂTORILOR 
DIN TEMPLU 


Intrând în templu cu ucenicii Săi, lisus a dat afară pe 
cei ce vindeau și pe cei ce cumpărau în acel loc sfânt și 
a răsturnat mesele schimbătorilor de bani și scaunele 
vânzătorilor de porumbei, zicând: Nu este oare scris: 
„Casa Mea, casă de rugăciune se va chema pentru toate 
neamurile”? Voi însă aţi făcut din ea peșteră de tâlhari. 

Auzind aceasta, arhiereii și cărturarii căutau cum 
să-L omoare pe lisus. Căci se temeau de EI, pentru că 
toată mulțimea era uimită de învățătura Lui. 





Evanghelia după 
Marcu 11, 15-18; 
loan 2, 14-16 

Evanghelia după 
loan 13, 1-15 


SPĂLAREA PICIOARELOR 
UCENICILOR 


Știind lisus că a sosit ceasul ca să treacă din lumea 
aceasta la Tatăl Său, S-a ridicat de la Cină, S-a dezbră- 
cat de haine, S-a încins cu un ștergar, a turnat apă în va- 
sul de spălat și a început să spele picioarele ucenicilor 
și să le șteargă cu ștergarul cu care era încins. 

Ajungând la Simon Petru, acesta L-a întrebat cum 
este cu putință ca El să-i spele lui picioarele. 

lisus însă i-a răspuns: Ceea ce fac Eu, tu nu știi acum, 
dar vei înțelege după aceasta. 

Întrucât Petru nu dorea să i se spele picioarele, lisus 
i-a spus că altfel nu va avea parte de El. Atunci Petru 
L-a rugat să-i spele și mâinile, și capul. 

Dar lisus i-a răspuns: Cel ce a făcut baie n-are nevo- 
ie să-i fie spălate decât picioarele, căci este curat tot. Și 
voi sunteți curați, însă nu toți. Că știa pe cel ce avea să-L 
vândă. 

Așezându-Se din nou la masă, după ce Și-a luat hai- 
nele, lisus le-a zis că și ei sunt datori să-și spele picioa- 
rele unii altora în semn de smerenie, așa cum a făcut El, 
Domnul și Învățătorul lor. 

CINA CEA DE TAINĂ 


Ucenicii au pregătit Paștile, după cum le spusese lor 
lisus. Când s-a făcut seară, El S-a așezat la masă cu cei 
doisprezece ucenici ai Săi. Pe când mâncau, lisus le-a 
spus că unul dintre ei Îl va vinde. Miraţi, ucenicii se în- 
trebau cine poate fi vânzătorul. Atunci Domnul le-a 
spus: Cel ce a întins cu Mine mâna în blid, acela Mă va 
vinde. 

Apoi, lisus, luând pâinea și binecuvântând, a frânt-o 
și le-a dat lor, zicând: Luaţi, mâncaţi, acesta este Tru- 
pul Meu. Și luând paharul și mulțumind le-a dat, zicând: 
Beți dintru acesta toţi, că acesta este Sângele Meu, al 
Legii celei noi, care pentru mulți se varsă spre iertarea 
păcatelor.* Și după ce au cântat laude, au ieșit la Mun- 
tele Măslinilor. 





* Acesta este momentul 
în care Mântuitorul 
lisus Hristos a instituit 
Taina Sfintei Împărtă- 
şanii. 


Evanghelia după 
Matei 26, 19-30 

SĂRUTAREA LUI IUDA 


După Cină, lisus Hristos Domnul a mers împreună 
cu ucenicii în grădina Ghetsimani, ca să Se roage. Aco- 
lo a luat cu Sine pe Petru, pe lacov și pe loan, pentru 
ca ei să privegheze împreună cu El. Curând însă a sosit 
luda cu mulțime multă, cu săbii și cu ciomege, de la 
arhierei și de la bătrânii poporului. Acesta le spusese 
că Omul pe care el Îl va săruta este lisus. 

Deci, îndată apropiindu-se de lisus, luda a zis: Bucu- 
ră-Te, Învățătorule! Și L-a sărutat. 

Atunci străjerii au pus mâna pe lisus și L-au prins. 

Unul dintre ucenici însă a lovit cu sabia pe sluga ar- 
hiereului și i-a tăiat urechea. 

Dar lisus i-a spus să pună sabia la locul ei, căci cine 
scoate sabia de sabie va muri. Pentru că toate se în- 
tâmplau ca să se împlinească Scripturile*. Apoi, atin- 
gându-Se de urechea aceluia, l-a vindecat. 

lar celor ce L-au prins, pe întuneric, lisus le-a spus 
că au ieșit cu săbii și cu ciomege să Îl prindă, ca pe un 
tâlhar. Câtă vreme El stătuse în fiecare zi în templu și îi 
învățase nu îndrăzniseră să-L prindă. Dar aceasta, fiind- 
că le era frică de popor. 

Atunci toţi ucenicii, lăsându-L, au fugit. Doar Petru și 
loan L-au urmat de departe până în curtea arhiereului. 





* Scripturile înseamnă Ş 
aici Vechiul Testament. 


Evanghelia după 
Matei 26, 47-58; 
Luca 22, 51; loan 18, 
15-16 

LEPĂDAREA LUI PETRU 


Arhiereii, bătrânii și tot sinedriul căutau mărturie min- 
cinoasă împotriva lui lisus, ca să-L omoare. lisus a fost 
adus în casa arhiereului Caiafa. Petru ședea împreună 
cu cei ce se încălzeau la focul din mijlocul curții. 

O slujnică, văzându-l, i-a zis că și el fusese cu lisus. 

Dar Petru s-a lepădat, zicând că nu-L cunoaște pe 
lisus. 

După puțin timp, altcineva i-a zis că îl recunoaște ca 
fiind unul dintre cei care se aflau în preajma lui lisus. 

Și Petru a negat din nou. 

După un ceas, un altul i-a zis lui Petru că și el era 
cu lisus, pentru că este galileean, iar Petru a negat iar, 
pentru a treia oară. 

Și îndată a cântat cocoșul. Atunci Petru și-a adus 
aminte de cuvintele pe care i le spusese lisus: Mai îna- 
inte de a cânta cocoșul astăzi, tu te vei lepăda de Mine 
de trei ori. 

Și ieșind afară, Petru a plâns cu amar. 





Evanghelia după 
Luca 22, 54-62 

Evanghelia după 
Luca 23, 1-25; 
Matei 27 

IISUS ÎNAINTEA LUI PILAT 


Cei care L-au prins pe lisus, după ce L-au judecat în 
sinedriu, L-au dus înaintea dregătorului roman Pilat. 
Aici L-au învinuit că este un răzvrătitor al poporului, însă 
Pilat, cercetându-L în faţa lor, nu l-a găsit nicio vină din 
cele aduse împotriva Lui. Aflând că este din Galileea, el 
L-a trimis la lrod ca să fie judecat. Regele Irod s-a bucu- 
rat mult să-L cunoască pe lisus, fiindcă spera să-L vadă 
făcând vreo minune. Și L-a întrebat multe, dar lisus nu 
a răspuns nimic. Atunci, lrod împreună cu ostașii săi 
L-au batjocorit și L-au luat în râs, îmbrăcându-L cu o 
haină strălucitoare. În cele din urmă, L-au trimis înapoi 
la Pilat. În vremea aceea se obișnuia ca la Paștile iudai- 
ce să fie eliberat un întemnițat. Pilat i-a întrebat deci 
pe cine vor să îl elibereze: pe lisus sau pe Baraba? Bara- 
ba fusese închis pentru răscoală și omor. Mulţimile au 
cerut ca Baraba să fie eliberat, iar lisus să fie răstignit. 

Pilat, văzând că se face tulburare, a luat apă și 
și-a spălat mâinile înaintea mulțimii, în semn că nu se 
face vinovat de uciderea lui lisus. Apoi l-a eliberat pe 
Baraba, iar pe lisus L-a dat ostașilor ca să fie răstignit 
pe cruce. 

RĂSTIGNIREA LUI HRISTOS, 
ÎMPĂRATUL SLAVEI 


Și ei L-au luat pe lisus și L-au dus să fie răstignit. Și, du- 
cându-Și crucea, a ajuns la locul numit Golgota. 

Acolo L-au răstignit între doi tâlhari. Pilat a pus 
o tăbliță pe cruce, deasupra lui lisus, pe care scria în 
evreiește, latinește și grecește: lisus Nazarineanul, Îm- 
păratul iudeilor. 

După ce L-au răstignit, cei patru ostași au luat haine- 
le Lui și le-au împărțit între ei, iar pentru cămașă au tras 
sorți, deoarece era țesută în întregime, fără cusătură. 
Trecătorii Îl huleau pe Domnul lisus, zicând: Tu, Cel ce 
dărâmi templul și în trei zile îl zidești, mântuiește-Te pe 
Tine Însuţi! Dacă ești Fiul lui Dumnezeu, coboară-Te de 
pe cruce! 

La fel și arhiereii, cărturarii și bătrânii poporului Îl 
batjocoreau zicând: Pe alții i-a mântuit, iar pe Sine nu 
poate să Se mântuiască! Dacă este regele lui Israel, să Se 
coboare acum de pe cruce, și vom crede în El. 

lisus, însă, Se ruga: Părinte, iartă-le lor, că nu știu ce 
fac! 

Lângă cruce stăteau Mama lui lisus și ucenicul loan, 
pe care îl iubea lisus. Privind la loan, lisus i-a spus Ma- 
mei Sale: Femeie, iată fiul tău! 

lar ucenicului i-a zis: lată Mama ta! 

Din acel moment, ucenicul a luat-o pe Maica 
Domnului lisus la el. 





Evanghelia după 
Matei 27, 40-42; 
Luca 23, 34; 
loan 19, 17-27 

MĂRTURISIREA SUTAȘULUI 


La ceasul al șaselea s-a făcut întuneric peste tot pă- 
mântul, până la ceasul al nouălea. 

lar în ceasul al nouălea, lisus a strigat cu glas mare: 
Dumnezeul Meu, Dumnezeul Meu, pentru ce M-ai 
părăsit? 

Ultimele cuvinte, înainte de moartea Sa, au fost: Pă- 
rinte, în mâinile Tale încredinţez duhul Meu. 

Atunci soarele s-a întunecat, catapeteasma templu- 
lui s-a rupt în două, de sus până jos, pământul s-a cutre- 
murat, iar pietrele s-au despicat. 

Văzând cele întâmplate, sutașul roman a slăvit pe 
Dumnezeu, zicând: Cu adevărat, Fiul lui Dumnezeu era 
Acesta! 

Și toate mulțimile care erau acolo, văzând cele în- 
tâmplate, se întorceau bătându-și pieptul. 

Evanghelia după 
Matei 27, 46-54; 
Luca 23, 44-56 

















FEMEILE MIRONOSIȚE LA 
MORMÂNTUL DOMNULUI 


losif din Arimateea, care era sfetnic, un om bun și 
drept, a mers la Pilat și a cerut voie să dea jos trupul lui 
lisus de pe cruce. Deci, coborându-L, L-a înfășurat în 
giulgiu de in și L-a pus într-un mormânt săpat în piatră, 
în care nimeni, niciodată, nu mai fusese pus și a pră- 
vălit o piatră mare la ușa mormântului. Femeile care 
veniseră cu Domnul și cu cei doisprezece ucenici din 
Galileea erau și ele de față. Apoi, întorcându-se, ele au 
pregătit miresme și miruri, iar după trei zile, în prima zi 
de după sâmbătă (Duminică), au venit la mormânt și 
au găsit piatra răsturnată, dar n-au găsit trupul lui lisus. 
Înaintea lor au stat atunci doi bărbaţi în veșminte stră- 
lucitoare, care le-au zis: De ce căutați pe Cel viu între 
cei morți? Nu este aici, ci S-a sculat. Aduceți-vă aminte 
cum v-a vorbit, fiind încă în Galileea, zicând că Fiul Omu- 
lui trebuie să fie dat în mâinile oamenilor păcătoși și să 
fie răstignit, iar a treia zi să învieze. 

Întorcându-se de la mormânt cu bucurie mare, ele 
au vestit toate acestea celor unsprezece ucenici și tu- 
turor celorlalți care iubeau pe Domnul. 





Evanghelia după 
Matei 27, 59-60; 
Luca 23, 50-56; 
24,1-9 | 

ARĂTAREA DOMNULUI IISUS 
HRISTOS CĂTRE LUCA ȘI CLEOPA 


În aceeași zi, doi ucenici ai lui lisus, Luca și Cleopa, 
mergeau câtre Emaus, un sat de lângă Ierusalim. lisus, 
apropiindu-se, a mers împreună cu ei, dar ochii lor nu-L 
puteau recunoaște. lisus i-a întrebat: Ce sunt cuvinte- 
le acestea pe care le schimbaţi unul cu altul în drumul 
vostru? 

Cleopa s-a mirat că El singur nu știa ce se întâmplase 
în zilele acelea în Ierusalim. Apoi, Luca și Cleopa l-au 
spus despre lisus Nazarineanul, Care era proroc puter- 
nic în faptă și în cuvânt înaintea lui Dumnezeu și a între- 
gului popor, pe Care arhiereii și mai-marii poporului 
L-au osândit la moarte și L-au răstignit. Ei l-au mai spus 
că femeile mironosițe s-au dus devreme la mormânt 
și au văzut acolo îngeri, care le-au zis că lisus Domnul 
este viu. De asemenea, l-au spus că unii dintre ucenici 
au fost la mormânt, dar pe El nu L-au găsit. 

lisus le-a arătat atunci celor doi ucenici că Răstignirea 
și Învierea s-au împlinit potrivit planului dumnezeiesc. 

Uimiţi de cele auzite, cei doi L-au rugat să rămână 
cu ei în Emaus, că se înserase. Când a stat împreună 
cu ei la masă, luând Domnul pâinea a binecuvântat și, 
frângând, le-a dat lor. Atunci L-au recunoscut cei doi 
ucenici, dar El S-a făcut nevăzut de ei. 

Chiar în acel ceas ei s-au întors la lerusalim, istori- 
sind celor unsprezece ucenici cele petrecute pe cale, 
spre Emaus, și cum lisus a fost recunoscut de ei la frân- 
gerea pâinii. 











Evanghelia după 
Luca 24, 13-35 

ÎNDOIALA LUI TOMA 


În seara zilei dintâi a săptămânii, a venit lisus și a stat în 
mijlocul ucenicilor și le-a zis: Pace vouă! 

Arătându-le lor mâinile și coasta Sa, ucenicii au cre- 
zut și s-au bucurat, dar Toma nu era cu ei. Când ucenicii 
i-au povestit că Îl văzuseră pe Domnul, Toma a spus că 
nu va crede până ce nu va pipăi rănile Lui cu mâinile 
sale. 

Arătându-Se din nou după opt zile, lisus i-a spus lui 
Toma: Adu degetul tău încoace și vezi mâinile Mele și 
adu mâna ta și o pune în coasta Mea; și nu fi necredin- 
cios, ci credincios. 

Atunci Toma a răspuns: Domnul meu și Dumnezeul 
meu!, dar lisus i-a zis: Pentru că M-ai văzut, ai crezut. Fe- 
riciți cei ce n-au văzut și au crezut! 








Evanghelia după 
loan 20, 19-29 

ARĂTAREA DOMNULUI 
LA MAREA TIBERIADEI 


După un timp, câţiva dintre ucenici (Simon-Petru și 
Toma, Natanael, lacov și loan și alți doi dintre uceni- 
cii Domnului lisus) au mers la Marea Tiberiadei și s-au 
urcat în corabie pentru a pescui. Dar, în noaptea ace- 
ea, n-au prins nimic. Dimineaţa, pe țărm era lisus, dar 
ucenicii nu L-au recunoscut. El i-a îndemnat să arunce 
mreaja în partea dreaptă a corăbiei. Astfel, au prins 
așa de mulţi pești, încât nu mai puteau trage mreaja 
de mulţimea lor. Atunci și-au dat seama că Acela era 
Domnul. Când au ajuns la țărm, au văzut pește pus pe 
jar și pâine, iar Domnul i-a chemat să prânzească. El În- 
suși le-a dat pâinea și peștele. 

Aceasta era a treia oară când lisus Se arăta ucenicilor 
Săi după învierea Sa din morți. 

Evanghelia după 
loan 21, 1-14 

INĂLȚAREA DOMNULUI 


După învierea Sa, timp de patruzeci de zile Domnul 
lisus S-a arătat ucenicilor Săi, vorbindu-le despre 
Împărăţia lui Dumnezeu. 

În a patruzecea zi, i-a adunat pe ucenici la Muntele 
Măslinilor. Le-a poruncit atunci să nu se depărteze de 
lerusalim, așteptând împlinirea făgăduinței Tatălui, pe 
care o auziseră de la El: că loan a botezat cu apă, iar voi 
veți fi botezați cu Duhul Sfânt, nu mult după aceste zile... 
Veţi lua putere, venind Duhul Sfânt peste voi, și Îmi veţi 
fi Mie martori în lerusalim și în toată ludeea și în Samaria 
și până la marginea pământului. 

După aceste cuvinte, pe când ei priveau, S-a înălțat, 
și un nor L-a luat de la ochii lor. 

Pe când lisus Domnul Se înălța la cer, doi bărbaţi îm- 
brăcaţi în haine albe au stat lângă ucenici. Ei le-au spus: 
Bărbaţi galileeni, de ce staţi privind la cer? Acest lisus, 
Care S-a înălțat de la voi la cer, astfel va și veni, precum 
L-aţi văzut mergând la cer. 





Faptele Apostolilor 
1, 2-11 

POGORÂREA SFÂNTULUI DUH 


În ziua Cincizecimii*, după învierea Domnului, toți 
Apostolii erau adunaţi împreună într-o casă din lerusa- 
lim. Dintr-o dată s-a auzit un vuiet ca suflarea unui vânt 
puternic, care a umplut toată casa, și limbi ca de foc 
li s-au arătat Apostolilor și au stat deasupra fiecăruia 
dintre ei. Duhul Sfânt Se pogorâse asupra lor, așa cum 
le promisese lisus, și ei au început să vorbească în alte 
limbi, pe care până atunci nu le cunoscuseră. În acele 
zile, lerusalimul era plin de pelerini evrei care veniseră 
în oraș, din ținuturile în care locuiau, cu ocazia sărbăto- 
rii Cincizecimii. Ei veniseră din Mesopotamia, din Egipt, 
din Libia, din Persia, din Creta, din Arabia, din Frigia, 
din Pamfilia, din Capadocia, din Pont și din Asia. 

Spre surprinderea lor, toți aceștia i-au auzit pe cei 
doisprezece Apostoli vorbindu-le despre lisus și des- 
pre minunile săvârșite de El. Ei erau uimiţi, pentru că 
îi auzeau pe Apostoli vorbindu-le în propriile lor limbi. 
Alţii însă îi batjocoreau pe Apostoli, spunând că sunt 
beţi. Atunci, Petru s-a ridicat și le-a vorbit: Pe lisus 
Nazarineanul, bărbat adeverit între voi de Dumnezeu 
prin puteri, prin minuni și prin semne pe care le-a făcut 
prin El Dumnezeu în mijlocul vostru ... voi L-aţi luat și, 
pironindu-L prin mâinile celor fără de lege, L-aţi omo- 
rât... dar Dumnezeu L-a înviat, dezlegând durerile 
morții, întrucât nu era cu putință ca El să fie ținut de ea. 
Ei, auzind acestea, au fost pătrunși la inimă și l-au în- 
trebat pe Petru ce să facă. Petru le-a zis: Pocăiți-vă și 
să se boteze fiecare dintre voi în Numele lui lisus Hristos, 
spre iertarea păcatelor voastre, și veţi primi darul Duhu- 
lui Sfânt. Mulţi au crezut și aproape trei mii de oameni 
s-au botezat în ziua aceea, devenind creștini. 








* Împlinirea perioadei 
de cincizeci de zile de 
la Paşti; sărbătoare 
ebraică prin care era 
celebrat legământul 
dintre Dumnezeu şi 
Israel. 


Faptele Apostolilor 
2, 1-47 

Faptele Apostolilor 
5, 10-42 


SLUJIREA APOSTOLILOR. 
PETRU ÎN TEMNIȚĂ 


Prin mâinile Apostolilor se făceau semne și minuni mul- 
te în tot poporul. Oamenii din cetățile dimprejurul leru- 
salimului aduceau bolnavi și persoane bântuite de du- 
huri necurate și toți erau vindecați de Apostoli. Văzând 
minunile, mulți cereau să fie botezați și deveneau creș- 
tini. Conducătorii templului însă erau cuprinși de invi- 
die față de ucenicii Domnului lisus, pentru că aceștia 
făceau minuni mari și spuneau tuturor că lisus înviase. 
De aceea, ei au pus mâna pe Apostoli și i-au aruncat în 
temniţă. Dar în timpul nopţii, un înger al Domnului le-a 
deschis Apostolilor ușile închisorii și le-a zis să meargă 
în templu și să vestească poporului viaţa cea nouă, de 
sub har, adusă oamenilor prin învierea lui lisus. Ei au 
intrat de dimineaţă în templu și îi învățau pe toţi cei 
strânși acolo. Aflând despre aceasta, căpetenia pazei 
templului i-a adus în fața sinedriului. Petru și ceilalți 
Apostoli au zis: Trebuie să ascultăm pe Dumnezeu mai 
mult decât pe oameni. Dumnezeul părinţilor noștri a în- 
viat pe lisus, pe Care voi L-aţi omorât spânzurându-L pe 
lemn. Pe Acesta, Dumnezeu, prin dreapta Sa, L-a înălțat 
Stăpânitor și Mântuitor, ca să dea lui Israel pocăință și 
iertarea păcatelor. 

Cei din sinedriu, auzind acestea, s-au mâniat foarte 
tare și s-au sfătuit cum să-i omoare. Până la urmă, au 
hotărât ca Apostolii să fie doar bătuţi; dându-le apoi 
drumul, le-au poruncit să nu mai vorbească în numele 
lui lisus. Apostolii au plecat din fața sinedriului, bucu- 
rându-se că s-au învrednicit să sufere nedreptate pen- 
tru numele Domnului lisus. 

ȘTEFAN*, ÎNTÂIUL MUCENIC 


Oamenii se adunau din ce în ce mai mulți ca să-i asculte 
pe Apostoli, care propovăduiau pe lisus. Printre acești 
oameni erau mulți bolnavi, pe care Apostolii îi vinde- 
cau. Mulţi văzând minunile săvârșite de Apostoli ce- 
reau să fie botezați și deveneau astfel creștini. Numă- 
rul creștinilor crescând din ce în ce mai mult, Apostolii 
au ales șapte bărbaţi cu nume bun, plini de Duh Sfânt 
și de înțelepciune, care să-i ajute la slujirea în comuni- 
tatea creștină din lerusalim. Unul dintre acești bărbați 
a fost Ștefan, un om plin de har și de putere, care făcea 
multe minuni în popor. Dușmanii lui au pus niște mar- 
tori mincinoși care să-l acuze pe Ștefan că vorbește îm- 
potriva lui Moise și a lui Dumnezeu. 

Ștefan a fost adus în faţa sinedriului, fiind învinuit că 
propovăduiește pe lisus. În cuvântarea sa, Ștefan le-a 
amintit judecătorilor săi din sinedriu istoria poporului 
Israel, vorbind despre Avraam, lacov şi losif, despre 
Moise și despre poruncile lui Dumnezeu. El a conti- 
nuat, spunând: (Părinţii voștri) ... au ucis pe cei ce au 
vestit mai dinainte sosirea Celui Drept, ai Cărui vânzători 
și ucigași v-aţi făcut voi acum...! Această cuvântare i-a 
înfuriat la culme pe cei din sinedriu. Scrâșnind din dinţi 
împotriva lui, ei s-au năpustit asupra sa și, scoțându-l 
afară din cetate, l-au lovit cu pietre pentru a-l omori. 
lar el se ruga și zicea: Doamne lisuse, primește duhul 
meu! Apoi, îngenunchind a strigat puternic: Doamne, 
nu le socoti lor păcatul acesta! Spunând aceste cuvinte, 
Ștefan a murit. 





* Sfântul Arhidiacon 
Ştefan este primul 
martir creștin. 


Faptele Apostolilor 
6,1-7,60 

CHEMAREA LUI SAUL 


Cei care au aruncat cu pietre asupra lui Ștefan își lăsa- 
seră hainele la picioarele unui tânăr, numit Saul. Deși 
Saul nu a aruncat cu pietre în Ștefan, el a aprobat uci- 
derea lui. Saul, ca și ceilalți farisei, era împotriva răs- 
pândirii învățăturii lui lisus. 

După moartea lui Ștefan a început o prigoană înver- 
șunată împotriva creștinilor. Saul a aruncat mulți creștini 
în închisoare. El era un fariseu învățat, din Tars, și studia- 
se cu cei mai învățați profesori din lerusalim. Odată, el a 
plecat împreună cu niște însoțitori către Damasc ca să 
aresteze pe creștinii de acolo. Pe drumul spre Damasc, o 
lumină din cer, ca de fulger, l-a învăluit deodată. Saul a că- 
zut la pământ și a auzit un glas zicându-i: Saule, Saule, de 
ce Mă prigonești? lar el a zis: Cine ești, Doamne? Și Domnul 
a zis: Eu sunt lisus, pe Care tu Î] prigonești. Saul, tremurând 
și fiind înspăimântat, a zis: Doamne, ce voiești să fac? lar 
Domnul i-a zis: Ridică-te, intră în cetate și ţi se va spune ce 
trebuie să faci. Saul s-a ridicat de la pământ și, deși avea 
ochii deschişi, nu vedea nimic. Cei care erau cu el l-au luat 
de mână și l-au dus în Damasc. Timp de trei zile Saul nu a 
văzut nimic, și nici nu a mâncat și nu a băut nimic. În Da- 
masc trăia un creștin, pe nume Anania, pe care Domnul 
I-a trimis la Saul pentru ca, punându-și mâinile peste el, să- 
și recapete vederea. Dar Anania știa că Saul făcuse lucruri 
înfricoșătoare împotriva creștinilor din lerusalim și că ve- 
nise în Damasc ca să-i aresteze și pe cei credincioși de aici. 
Domnul lisus însă l-a liniștit spunându-i că EI l-a ales pe 
Saul să ducă învățătura creștină la toate popoarele lumii. 

Atunci Anania a mers în casa unde se găsea Saul, a 
pus măinile peste el și i-a zis: Domnul lisus, Cel ce ţi S-a 
arătat pe calea pe care tu veneai, m-a trimis ca să vezi 
Faptele Apostolilor . Iarăşi și să te umpli de Duh Sfânt. Îndată au căzut de pe 
8,1-3;9,1-18;13,9;  OchiiluiSaulca niște solzi și el a văzut iarăși. Apoi a fost 

22, 4-21;26, 9-18 botezat, și Saul va deveni curând Apostolul Pavel. 

FILIP ȘI EUNUCUL ETIOPIAN 


Stârnindu-se în acele zile mare prigoană împotriva creș- 
tinilor din Biserica din lerusalim, toți aceștia, în afară de 
Apostoli, s-au împrăștiat prin ţinuturile ludeii și ale Sa- 
mariei. Printre aceștia era și Filip, unul dintre cei șapte 
bărbaţi, plini de Duh Sfânt și de înțelepciune, aleși pen- 
tru a sluji comunitatea creștină din lerusalim. Acesta a 
mers într-o cetate a Samariei, unde a început să pro- 
povăduiască pe Hristos Domnul. Într-o zi, un înger al 
Domnului i-a spus să se ridice și să meargă spre sud, pe 
drumul spre cetatea Gaza. Pe acest drum Filip a văzut 
o trăsurică în care se afla un mare dregător al reginei 
Etiopiei. Apropiindu-se de trăsurică, Filip l-a auzit pe eti- 
opian citind cu voce tare din cartea prorocului Isaia: Ca 
un miel care se aduce spre junghiere și ca o oaie fără de 
glas înaintea celui ce-o tunde, așa nu Și-a deschis gura Sa. 
Filip, care cunoștea bine cuvintele prorocului, l-a între- 
bat pe etiopian: Înțelegi oare ce citești? lar el a zis: Cum 
aș putea să înțeleg, dacă nu mă va călăuzi cineva? și l-a 
rugat pe Filip să se urce în trăsurică alături de el. 

Pasajul pe care etiopianul îl citise era unul pe care 
lisus îl explicase adesea ucenicilor Săi. În el se vorbea 
despre smerenia și moartea Mântuitorului lisus Hristos. 
Filip i-a explicat cuvintele prorocului Isaia și i-a vorbit 
despre lisus și învierea Sa. Etiopianul l-a ascultat pe Fi- 
lip și, pe când mergeau pe drum, au ajuns la o apă și el 
a zis: lată apă! Ce mă împiedică să fiu botezat? Filip a zis: 
Dacă crezi din toată inima, este cu putinţă. Și el, răspun- 
zând, a zis: Cred că lisus Hristos este Fiul lui Dumnezeu! 

Etiopianul a poruncit să se oprească trăsurica și a 
coborât în apă împreună cu Filip, care l-a botezat. Când 
au ieșit din apă, Duhul Domnului l-a răpit pe Filip și etio- 
pianul nu l-a mai văzut. Apoi, el și-a continuat călătoria — raptele Apostolilor 
plin de bucurie. 8, 26-40 

VEDENIA LUI PETRU. CHEMAREA 
LUI CORNELIU 


Apostolii au propovăduit nu numai în lerusalim, ci și prin 
alte cetăți ale Iudeii. Într-o zi, Petru se afla în lope, în 
casa tăbăcarului Simon. Pe la ceasul al șaselea, s-a suit 
pe acoperișul casei ca să se roage și, căzând în extaz, a 
văzut cerul deschis și coborându-se ceva, ca o față mare 
de pânză legată în patru colțuri, lăsându-se pe pământ. 
În ea se aflau tot felul de animale, de târâtoare și de pă- 
sări. Multe dintre ele erau ,„,necurate”, carnea lor nefi- 
ind permisă ca hrană pentru evrei, deoarece Legea lui 
Dumnezeu interzicea acest lucru. Atunci Petru a auzit 
un glas care i-a zis să taie din cele aflate în acea față 
mare de pânză și să mănânce. Petru a răspuns că nu pu- 
tea face așa ceva pentru că acelea erau vieţuitoare „ne- 
curate”. Atunci s-a auzit iarăși glasul, zicând că cele cu- 
rățite de Dumnezeu nu mai sunt necurate. Acest lucru 
s-a repetat de trei ori și îndată acel ceva s-a ridicat la cer. 

Petru a înţeles așadar că acela era un mesaj de la 
Dumnezeu. Chiar atunci au bătut la poarta lui Simon 
tăbăcarul niște bărbați trimiși de Corneliu sutașul, un 
ofițer roman, om drept și temător de Dumnezeu, care 
locuia în Cezareea. Duhul Sfânt i-a spus lui Petru să 
coboare și să-i urmeze pe bărbații care veniseră după 
el. Când Petru a ajuns în Cezareea și l-a văzut pe Cor- 
neliu, a înțeles ce a vrut Dumnezeu să-i transmită prin 
acea vedenie: învățătura mântuitoare a Domnului lisus 
Hristos era nu numai pentru evrei, ci pentru toți oame- 
nii. Cu patru zile înainte de sosirea lui Petru în casa sa, 
Corneliu văzuse în vedenie un înger al lui Dumnezeu in- 
trând la el și spunându-i că Dumnezeu a ascultat rugă- 
ciunile lui și a primit pomenirea faptelor sale bune. Și 
să trimită după Petru, la lope, care îi va spune lui toate  raptele Apostolilor 
cele poruncite de Domnul. 10, 1-48 

Petru le-a vorbit lui Corneliu și familiei sale, ca și 
prietenilor apropiaţi invitaţi de ofițerul roman în casa 
sa atunci, despre viața, propovăduirea, răstignirea și 
învierea Domnului lisus. Și le-a zis lor Petru: Tot cel ce 
crede în EI (în lisus) va primi iertarea păcatelor, prin nu- 
mele Lui. În timp ce le vorbea, Duhul Sfânt S-a pogorât 
peste toţi cei care ascultau cuvântul său. Atunci Petru 
a poruncit să fie botezați Corneliu și familia sa, dim- 
preună cu toți ceilalți care primiseră acolo Duhul Sfânt. 

PROPOVĂDUIREA LUI PAVEL 
LA NEAMURI 


În vremea aceea, deveneau creștini mulți dintre iudei 
și dintre păgâni și era deci nevoie de un număr tot mai 
mare de învățători ai credinţei în Mântuitorul lisus 
Hristos. Barnaba, un iudeu încreștinat din Cipru, și Pa- 
vel fuseseră aleși de Duhul Sfânt spre a vesti cuvântul 
lui Dumnezeu. Amândoi mergeau prin cetăți propovă- 
duind cu putere învăţătura Domnului. 

Mulţi dintre iudei și dintre cei de alte neamuri au 
crezut în lisus Domnul. Dar erau și unii care se împotri- 
veau noii credinţe. Astfel, după ce au fost alungaţi din 
Antiohia Pisidiei prin uneltirile iudeilor din acea cetate, 
ei au venit la Iconiu. Aici, intrând, după obicei, întâi în 
sinagoga iudeilor, au vestit pe Domnul și Evanghelia Sa 
și o mare mulțime de iudei și de elini, adică de păgâni, 
au crezut în urma propovăduirii lor. Aici a făcut Dum- 
nezeu multe semne și minuni prin mâinile celor doi 
propovăduitori ai Săi. Dar iudeii care n-au crezut i-au 
întărâtat pe păgâni împotriva lui Pavel și a lui Barnaba. 

Înţelegând că păgânii și iudeii, împreună cu căpete- 
niile lor, încearcă să-i ucidă cu pietre, Pavel și Barnaba 
au fugit la Listra, în Licaonia. Acolo au continuat să pro- 
povăduiască Evanghelia, săvârșind și lucrări minunate. 

Astfel, în Listra, Pavel a vindecat un slăbănog, care 
nu mersese niciodată pe picioarele sale. Mulţimile, vă- 
zând minunea, au crezut că Pavel și Barnaba sunt zei 
coborâţi pe pământ și voiau să le aducă jertfe. 

Dar Apostolii, auzind aceasta, au sărit în mijlocul 
mulțimii, zicând: Bărbaților, de ce faceți acestea? Doar 
și noi suntem oameni, asemenea pătimitori ca voi, bine- 
vestind să vă întoarceți de la aceste deșertăciuni către 
Dumnezeu Cel-Viu. Și zicând acestea, abia au liniștit  raptele Apostolilor 
mulțimile ca să nu le aducă jertfă. 14, 1-27 











Dar de la Antiohia Pisidiei și de 
la Iconiu au venit atunci niște iudei 
potrivnici lui Pavel și lui Barnaba, 
care au atras mulțimile de partea 
lor și l-au bătut pe Pavel cu pietre. 
Crezând că Apostolul a murit, ei 
L-au târât afară din cetate. 

Ocrotit fiind de Dumnezeu, Pa- 
vel a rămas în viață și, ridicându-se 


de acolo, a plecat împreună cu Bar- 
naba către Derbe. Aici au propovă- 
duit pe Hristos și au încreștinat iu- 
dei și păgâni, făcând mulţi ucenici. 
Apoi, s-au întors la Antiohia Siriei, 
istorisindu-le creștinilor din acest 
oraș câte a făcut Dumnezeu cu ei 
și cum a deschis și păgânilor ușa 
credinţei. 





PAVEL LA IERUSALIM 


După multe luni de călătorie prin cetățile Imperiului 
Roman, Pavel s-a întors la lerusalim. El a relatat Apos- 
tolilor cum a propovăduit pe Hristos Domnul între nea- 
muri. Auzind ei cele spuse de Pavel, Îl slăveau pe Dum- 
nezeu pentru minunile Sale. 

Când Pavel a intrat în templu, niște iudei din Asia au 
întărâtat toată mulțimea împotriva lui, zicând că Pavel 
învață pe toți împotriva poporului, a Legii și a templu- 
lui. Atunci mulțimea l-a prins pe Pavel și l-a scos afa- 
ră din templu ca să-l omoare. Vestea aceasta a ajuns 
și la comandantul ostașilor romani aflați în lerusalim. 
Acesta a venit cu ostași și l-a scos pe Pavel din mâini- 
le mulțimii, ca să afle cine era și ce făcuse. Dar Pavel, 
cerând voie comandantului, a vorbit în fața mulțimii, 
care mersese după el, despre convertirea sa la credin- 
ţa în Domnul lisus. Mulțimea s-a înfuriat și mai tare și 
comandantul l-a luat pe Pavel și l-a dus în fortăreață ca 
să nu fie omorât de iudei. 

A doua zi, vrând comandantul roman să afle de ce 
era Pavel învinuit cu atâta înverșunare de iudei, l-a 
adus pe acesta în fața arhiereilor și a sinedriului. Pavel 
însă nu a fost lăsat să vorbească prea mult, arhiereul 
Anania poruncind să fie bătut peste gură. În cele din 
urmă, din cauza tulburării produse, comandantul a po- 
runcit ca Apostolul să fie dus înapoi în fortăreață. 

În tot acest timp, patruzeci de iudei s-au legat cu 
jurământ între ei să nu mănânce și să nu bea până | 
nu-l vor ucide pe Pavel. Aceștia au cerut arhiereilor 
să-l aducă din nou pe Pavel în fața sinedriului, pentru 
ca ei să-l poată ucide. Planul lor a fost însă dezvăluit 
comandantului de către fiul surorii lui Pavel, care au- 
zise această uneltire. Drept urmare, comandantul a raptele Apostolilor 
hotărât să-l trimită pe Pavel la procuratorul roman din 21,17 - 23, 33 

Cezareea, deoarece Apostolul era 
cetățean roman și trebuia judecat 
după legile romane. În toiul nopţii, 
două sute de ostași, șaptezeci de 
călăreţi și două sute de sulițași l-au 
însoţit pe Pavel în siguranță până la 
Cezareea, unde urma să fie judecat. 

PAVEL LA CEZAREEA 


La Cezareea, Pavel a fost adus înaintea procuratorului 
Felix, în prezenţa arhiereului Anania și a bătrânilor, ca- 
re-l acuzau de răzvrătiri printre toți iudeii din lume și 
de pângărirea templului. Felix i-a cerut lui Pavel să răs- 
pundă acestor învinuiri. Aflând că este vorba de pricini 
legate de învățătura creștină, Felix a amânat procesul. 

După doi ani a fost numit în locul lui Felix un alt 
procurator, Festus. Acuzat iarăși de iudei de aceleași 
lucruri, Pavel s-a apărat și în fața procuratorului Fes- 
tus, dar, pentru a nu fi trimis la lerusalim, din nou între 
iudei, a cerut să fie judecat la Roma de către împărat. 

Festus a fost vizitat în zilele acelea de regele Agripa 
și de sora sa, Berenice, cărora le-a spus despre Pavel și 
despre învățătura lui cu privire la lisus, Cel omorât de 
iudei, despre Care Pavel spunea că este viu. 

Dorind ei să-l vadă pe Pavel, acesta le-a vorbit 
despre minunea petrecută cu el pe drumul Damascului. 
Astfel, el le-a istorisit cum i S-a descoperit acolo lisus 
Domnul în chip neașteptat și cum l-a ales și l-a rânduit 
slujitor, trimițându-l la neamuri și spunându-i: Să le des- 
chizi ochii, ca să se întoarcă de la întuneric la lumină și de 
la stăpânirea lui Satana la Dumnezeu, ca să ia iertarea pă- 
catelor și parte cu cei ce s-au sfinţit prin credinţa în Mine. 
Ascultându-l pe Pavel, regele Agripa și însoțitorii săi au 
spus că Pavel era nevinovat. Regele i-a spus lui Festus 
că Pavel putea fi eliberat dacă nu ar fi cerut să fie jude- 
cat de către împărat. 





Faptele Apostolilor 
23, 31 — 26, 32 

CĂLĂTORIA ȘI SOSIREA LUI 
PAVEL LA ROMA 


Pavel și alți prizonieri au fost îmbarcaţi pe o corabie 
care pleca din Cezareea, fiind păziţi de un centurion 
roman pe nume luliu. În portul din Mira Liciei s-au suit 
toţi într-o altă corabie, care plutea spre Italia. În apro- 
pierea insulei Creta, corabia a fost prinsă de o furtună, 
iar călătoria a devenit primejdioasă. Furtuna a durat 
două săptămâni și în tot acest timp corabia a plutit în 
derivă. Într-o noapte, marinarii au simţit că se apropiau 
de pământ. Temându-se să nu se lovească de stânci, ei 
au aruncat ancorele. Pavel le-a spus că Dumnezeu îi va 
salva pe toți, deși corabia va fi distrusă. Și, într-adevăr, 
corabia a eșuat pe un banc de nisip. Toţi au ajuns ne- 
vătămați la mal și au aflat că erau pe insula Malta. Au 
rămas acolo trei luni, până în primăvara următoare. 

Pavel a făcut aici minuni și a vindecat bolnavi. În 
cele din urmă, îmbarcându-se cu toţii pe o altă corabie, 
Pavel a ajuns la Roma. 

Creștinii de aici l-au întâmpinat cu mare bucurie. În 
următorii doi ani, timp în care Pavel aștepta să fie ju- 
decat de împăratul roman, el i-a primit pe toţi cei ce 
voiau să-l vadă, propovăduind Împărăţia lui Dumnezeu 
și învățând cele despre Domnul lisus Hristos cu toată 
îndrăzneala. 

Vestea cea bună a venirii lui Dumnezeu în lume, prin 
întruparea Fiului Său Cel Unul-Născut, din milostiva Lui 
iubire de oameni, pentru a-i răscumpăra pe aceștia din 
robia păcatului și a morţii intrate prin păcat în lume, 
s-a răspândit cu repeziciune. Propovăduirea Evan- 
gheliei Împărăției lui Dumnezeu a pornit așadar de la 
lerusalim, ajungând până la Antiohia, în Siria, în cetă- 
țile Asiei, apoi în Grecia și la Roma. În întregul Imperiu Faptele Apostolilor 
Roman creștinii impărtășeau învățătura creștină cu cei  27;28 





O ——————— 3 


% e 
i 
ste 
( 








apropiați lor. Asemenea lui Pavel, aceștia erau oricând 
gata să sufere și să moară pentru credinţa lor în Hris- 
tos Domnul. 

VEDENIA APOSTOLULUI IOAN — 
APOCALIPSA 


Apocalipsa lui loan cuprinde taine adânci, iar profeţii- 
le despre evenimentele ultimelor zile ale omenirii sunt 
descrise în mod simbolic. 

loan a fost unul dintre cei doisprezece Apostoli ai 
lui lisus. Se crede că el era cel mai tânăr dintre ei. Con- 
form tradiţiei creştine, toţi Apostolii, afară de loan, au 
sfârșit ca mucenici. Dar și loan a suferit pentru cuvân- 
tul lui Dumnezeu și pentru mărturisirea Domnului lisus 
Hristos. Pe când era exilat în insula Patmos, într-o zi de 
duminică, fiind în extaz, a auzit în urma lui un glas pu- 
ternic. Întorcându-se, a văzut șapte sfeșnice de aur, iar 
în mijlocul lor pe Cineva asemenea Fiului Omului. 

Când L-a văzut, loan, de teamă, a căzut la picioarele 
Lui, dar lisus Domnul Și-a pus mâna dreaptă peste el 
zicând: Nu te teme! Eu sunt Cel dintâi și Cel de pe urmă 
și Cel ce sunt viu. Am fost mort, și, iată, sunt viu în vecii 
vecilor, și am cheile morții și ale iadului. Scrie deci cele ce 
ai văzut și cele ce sunt și cele ce au să fie după acestea. 

lisus S-a adresat fiecăreia dintre cele șapte Biserici 
din Asia Mică, din acea vreme. El a mustrat greșelile și 
slăbiciunile unora dintre aceste șapte Biserici și a lău- 
dat neclintirea în credincioșia față de El și răbdarea ne- 
cazurilor venite din această credincioșie ale celorlalte. 
Domnul a mai spus că va pedepsi aspru pe cei care nu 
se pocăiesc și va răsplăti cu îmbelșugare pe cei care, în 
încercări grele, Îi rămân credincioși până la moarte. 

După aceea, Domnul lisus Hristos i-a descoperit lui 
loan cele viitoare și cum va pune Dumnezeu capăt ră- 
ului pentru totdeauna, osândind pe diavolul, cel mai 
crud dușman și amăgitor al oamenilor: Și diavolul, care 
îi amăgise, a fost aruncat în iezerul de foc și de pucioasă, Apocalipsa 
unde este și fiara, și prorocul mincinos, și vor fi chinuiţi  +,1- 20,15 

acolo zi și noapte în vecii vecilor. Nimicirea tuturor pu- 
terilor răului și ale întunericului va desăvârși biruința lui 
Dumnezeu. Apoi, Dumnezeu va judeca pe toți oamenii, 
pe cei vii și pe cei morți, potrivit cu faptele lor, răsplă- 
tind fiecăruia după dreptate. 

CER NOU ȘI PĂMÂNT NOU 


În ultimele două capitole ale Apocalipsei lui loan se 
conturează descrierea Judecăţii de Apoi, dar și a înno- 
irii desăvârșite a creaţiei: Și am văzut cer nou și pământ 
nou. Căci cerul cel dintâi și pământul cel dintâi au tre- 
cut; și marea nu mai este. loan a văzut cetatea sfântă 
— noul lerusalim, pogorându-se din cer, de la Dumnezeu. 
Și a auzit loan un glas puternic, zicând: lată, cortul lui 
Dumnezeu este cu oamenii, și El va sălășlui cu ei, și ei vor 
fi poporul Lui, și Însuși Dumnezeu va fi cu ei. Și va șter- 
ge orice lacrimă din ochii lor și moarte nu va mai fi; nici 
plângere, nici strigăt, nici durere nu vor mai fi, căci cele 
dintâi au trecut. 

Noul lerusalim, pe care l-a văzut Apostolul loan, în 
duh, strălucea de slava lui Dumnezeu, lumina cetății fi- 
ind asemenea cu cea a pietrei de mare preţ, limpede 
cum e cristalul. Nu era alt templu în această nouă ceta- 
te pentru că Templul ei era Însuși Domnul Dumnezeu, 
Atotțiitorul, și lisus, Mielul lui Dumnezeu. Ziua va fi Veș- 
nică în această cetate și ea nu va avea nevoie de lumină 
de la luminători, pentru că Însuși lisus Hristos Domnul 
va fi lumina oamenilor. 

loan a auzit cuvintele lui lisus: Și, iată, vin curând. 
Fericit cel ce păzește cuvintele prorociei acestei cărți)... 
lată, vin curând, și plata Mea este cu Mine, ca să dau fi- 
ecăruia după cum este fapta lui. Eu sunt Alfa și Omega, 
Cel dintâi și Cel de pe urmă, Începutul și Sfârșitul. 

Văzând și auzind toate acestea, loan a exclamat: 
Amin! Vino, Doamne lisuse! 





Apocalipsa 21, 
1— 22, 20 

